
PUBLII 


VIRGILII MARONI8S 


BUCOLICA. 


ECLOGA I. 


E-LE:3:NHVU-S. 


MELIBCEUS, TITYRUS. 


MELIBCEUS. 
Tirvnx, tu patulæ recubans sub tegmine fagi 
Sylvestrem tenui musam meditaris avena: 
Nos patriæ fines et dulcia linquimus arva; 
Nos patriam fugimus; tu, Tityre, lentus in umbra, 
Formosam resonare doces Amaryllida sylvas. 
TITY RUS. 
O Melibœe, deus nobis hæc otia fecit: 
Namque erit ille mihi semper deus; illius aram 
Sepe tener nostris ab ovilibus imbuet agnus. 
1 B 


2 BUCOLICA. v. 8. 


Ille meas errare boves, ut cernis, et ipsum 
Ludere quæ vellem calamo permisit agresti. 


; MELIBCEUS. 

Non equidem invideo; miror magis; undique totis 
Usque adeo turbatur agris. En ipse capellas 
Protenus æger ago: hanc etiam vix, Tityre, duco; 
Hic inter densas corylos modo namque gemellos, 


Spem gregis, ah! silice in nuda connixa reliquit. 


Sepe malum hoc nobis, si mens non læva fuisset, 
De cœlo tactas memini prædicere quercus ; 
[Szpe sinistra cava prædixit ab 1lice cornix.] 

Sed tamen, 1ste deus qui sit, da, Tityre, nobis. 


Urbem quam dicunt Romam, Melibœe, putavi 


| TITYRUS. 
: 
| 


Stultus ego huic nostre similem, quo sæpe solemus 
| Pastores ovium teneros depellere fetus : 
| Sic canibus catulos similes, sic matribus hædos, 
Noram; sic parvis componere magna solebam. 
Verum hæc tantum alias inter caput extulit urbes, 
Quantum lenta solent inter viburna cupressi. 
MELIBCEUS. i 
Et que tanta fuit Romam tibi causa videndi? 


TITYRUS. 
Libertas: que, sera, tamen respexit inertem, 
Candidior postquam tondenti barba cadebat; 
Respexit tamen, et longo post tempore venit, 


v. 30. ECLOGA I. 3 


Postquam nos Amaryllis habet, Galatea reliquit. 
Namque, fatebor enim, dum me Galatea tenebat, 
Nec spes libertatis erat, nec cura pecuh : 
Quamvis multa meis exiret victima sæptis, 
Pinguis et ingratæ premeretur caseus urbi, 
Non umquam gravis ære domum mihi dextra redibat. 
MELIBCEUS. 
Mi wbar quid mæsta deos, Amarylli, vocares; 
Cui pendere sua patereris in arbore poma: 
Tityrus hinc aberat. Ipsæ te, Tityre, pinus, 
Ipsi te fontes, ipsa hæc arbusta, vocabant. 
TITYRUS. 
Quid facerem? neque servitio me exire licebat, 
Nec tam præsentes alibi cognoscere divos. 
Hic illum vidi juvenem, Melibœe, quotannis 
Bis senos cui nostra dies altaria fumant. 
Hic mihi responsum primus dedit ille petenti: 
Pascite, ut ante, boves, pueri; submittite tauros. 
| MELIBEUS. 
Fortunate senex ! ergo tua rura manebunt ! 
Et tibi magna satis, quamvis lapis omnia nudus 
Limosoque palus obducat pascua junco: 
Non insueta graves tentabunt pabula fetas, 
Nec mala vicini pecoris contagia lædent. | 
Fortunate senex ! hic, inter flumina nota 
Et fontes sacros, frigus captabis opacum. 


h BUCOLICA. 1 

Hinc tibi que semper vicino ab limite sæpes 
Hyblzis apibus florem depasta salicti 
Sæpe levi somnum suadebit inire susurro; 
Hinc alta sub rupe canet frondator ad auras: 
Nec tamen interea raucæ, tua cura, palumbes, 
Nec gemere aeria cessabit turtur ab ulmo. 
TITYRUS. 
Ante leves ergo pascentur in æquore cervi, 
Et freta destituent nudos in littore pisces; 
Ante, pererratis amborum finibus, exsul 
Aut Ararim Parthus bibet, aut Germania Tigrim, 
Quam nostro illius labatur pectore vultus. 2 
MELIBQEUS. 
At nos hinc ahi sitientes ibimus Afros; 
Pars Scythiam, et rapidum Crete veniemus Oaxem, 
Et penitus toto divisos orbe Britannos. 
En umquam patrios longo post tempore fines, 
Pauperis et tuguri congestum cespite culmen, 
Post aliquot, mea regna videns, mirabor aristas * 
Impius hæc tam culta novalia miles habebit? 
Barbarus has segetes? En quo discordia cives 
Perduxit miseros! En queis consevimus agros ! 
Insere nunc, Melibœe, piros! pone ordine vites ! 
Ite, mez, felix quondam pecus, ite, capellæ: 
Non ego vos posthac, viridi projeetus in antro, 
Dumosa pendere procul de rupe videbo: 


V. 77. ECLOGA II. 5 


Carmina nulla canam: non, me pascente, capellæ, 

Florentem cytisum et salices carpetis amaras. 
TITYRUS. 

Hic tamen hanc mecum poteras requiescere noctem 

Fronde super viridi: sunt nobis mitia poma, 

Castanez molles, et pressi copia lactis: 

Et jam summa procul villarum culmina fumant, 

Majoresque cadunt altis de montibus umbræ. 


ECLOGA II. 
ALEXIS. 


ForRmosuM pastor Corydon ardebat Alexin, 
Delicias domini; nec quid speraret habebat. 


Tantum inter densas, umbrosa cacumina, fagos 


Assidue veniebat: ibi hæc incondita solus 
Montibus et sylvis studio jactabat inani: 

O crudelis Alexi, nihil mea carmina curas; 
Nil nostri miserere; mori me denique Coges ! 
Nunc etiam pecudes umbras et frigora captant; 
Nune virides etiam occultant spineta lacertos; 
Thestylis et rapido fessis messoribus æstu 
Allia serpyllumque herbas contundit olentes: 
At mecum raucis, tua dum vestigia lustro, 


6 BUC OLICA. v. 12. 


Sole sub ardenti resonant arbusta cicadis. 
Nonne fuit satius tristes Amaryllidis iras 

Atque superba pati fastidia? nonne Menalcan, 
Quamvis ille niger, quamvis tu candidus esses? 
O formose puer, nimium ne crede color! : 

Alba ligustra cadunt, vaccinia nigra leguntur. 
Despectus tibi sum, nec qui sim quæris, Alexi; 
Quam dives pecoris nivei, quam lactis abundans. 
Mille meæ Siculis errant in montibus agnæ; 
Lac mihi non æstate novum, non frigore, defit. 
Canto quæ solitus, si quando armenta vocabat, 
Amphion Dircæus in Actæo Aracyntho. 


Nec sum adeo informis; nuper me in littore vidi, 


Quum placidum ventis staret mare: non ego Daphnin, 


Judice te, metuam, si numquam fallat imago. 
O tantum libeat mecum tibi sordida rura 
Atque humiles habitare casas, et figere cervos, 
Hedorumque gregem viridi compellere hibisco ! 
Mecum una in silvis imitabere Pana canendo: 
Pan primus calamos cera conjungere plures 
Instituit; Pan curat oves oviumque magistros. 
Nec te pceniteat calamo trivisse labellum: 
Hæc eadem ut sciret, quid non faciebat Amyntas? 
Est mihi disparibus septem compacta cicutis 
Fistula, Damcetas dono mihi quam dedit olim, 
Et dixit moriens: Te nunc habet ista secundum. 


4 


/ 


v. 38. ECLOGA IL 7 


Dixit Damcetas; invidit stultus Amyntas. 
Preterea duo, nec tuta mihi valle reperti, 
Capreoli, sparsis etiam nunc pellibus albo, 
Bina die siccant ovis ubera; quos tibi servo. 
Jampridem a me illos abducere Thestylis orat; 
Et faciet, quoniam sordent tibi munera nostra. 

Huc ades, o formose puer: tibi lilia plenis 
Ecce ferunt Nymphæ calathis; tibi candida Nais, 
Pallentes violas et summa papavera carpens, 
Nareissum et florem jungit bene olentis anethi; 
Tum, casia atque aliis intexens suavibus herbis, 
Mollia luteola pingit vaccinia caltha. 
Ipse ego cana legam tenera lanugine mala, 
Castaneasque nuces, mea quas Amaryllis amabat: 
Addam cerea pruna; honos erit huic quoque pomo: 
Et vos, o lauri, carpam, et te, proxima myrte; 
Sic positæ quoniam suaves miscetis odores. 

Rusticus es, Corydon, nec munera curat Alexis; 
Nec, si muneribus certes, concedat Iolas. 
Heu! heu! quid volui misero mihi? floribus austrum, 
Perditus, et liquidis immisi fontibus apros. 
Quem fugis? ah demens! habitarunt di quoque sylvas, 
Dardaniusque Paris. Pallas quas condidit arces | 
Ipsa colat : nobis placeant ante omnia sylvæ. 


Torva leæna lupum sequitur; lupus ipse capellam ; 
Florentem cytisum sequitur lasciva capella; 


8 BUCOLICA. v. 64. 


Te Corydon, o Alexi! trahit sua quemque voluptas. 

Adspice, aratra jugo referunt suspensa juvenci, 

Et sol crescentes decedens duplicat umbras; 

Me tamen urit amor: quis enim modus adsit amori? 
Ah! Corydon, Corydon, quæ te dementia cepit! 

Semiputata tibi frondosa vitis in ulmo est: 

Quin tu aliquid saltem potius quorum indiget usus 

Viminibus mollique paras detexere junco? . 

Invenies alium, si te hic fastidit, Alexin. 


ECLOGA III. 


* __PALAMON. 


MENALCAS, DAMCETAS, PAL AMON. 


MENALCAS. 
Dic mihi, Damceta, cujum pecus? an Melibcri ? 
DAMCTAS. | 

Non; verum Zgonis:. nuper mihi tradidit Egon. 
MENALCAS. 

Infelix o semper, oves, pecus! ipse Nexzram 

Dum fovet, ac ne me sibi præferat illa veretur, 

Hic alienus oves custos bis mulget in hora: 

Et suceus pecori, et lac subducitur agnis. 

v. 6. ECLO GA III. 


DAMCETAS. . 

Parcius ista viris tamen objicienda memento. 

Novimus et qui te... transversa tuentibus hircis, 

Et quo, sed faciles Nymphæ risere, sacello. 
MENALCAS. 

Tum, credo, quum me arbustum videre Myconis 

Atque mala vites incidere falce novellas. 
DAM(ETAS. 

Aut hic ad veteres fagos, quum Daphnidis arcum 

Fregisti et calamos; qua tu, perverse Menalca, 

Et quum vidisti puero donata, dolebas : 

Et, si non aliqua nocuisses, mortuus esses. 
MENALCAS. 

Quid domini faciant, audent quum talia fures? 

Non ego te vidi Damonis, pess1me, caprum 

Excipere insidiis, multum latrante Lycisca? 

Et quum clamarem: Quo nunc se proripit ille? 

Tityre, coge pecus! tu post carecta latebas. 

pPpaAudTAs. 
An mihi, cantando victus, non redderet ille 


Quem mea carminibus meruisset fistula caprum ? 


Si nescis, meus ille caper fuit; et mihi Damon 
Ipse fatebatur, sed reddere posse negabat. 
MENALCAS. TIN 
Cantando tu illum...? aut umquam tibi fistula cera 
Juncta fuit? non tu in trivus, indocte, solebas 
Stridenti miserum stipula disperdere carmen? 


C 


4 


Et suceus pecori, et lac subducitur agnis. 


8 BU COLI CA. v. 64. 


Te Corydon, o Alexi! trahit sua quemque voluptas. 

Adspice, aratra jugo referunt suspensa juvenci, 

Et sol crescentes decedens duplicat umbras; 

Me tamen urit amor: quis enim modus adsit amori? 
Ah! Corydon, Corydon, quæ te dementia cepit! 

Semiputata tibi frondosa vitis in ulmo est: 

Quin tu aliquid saltem potius quorum indiget usus 

Viminibus mollique paras detexere junco? 

Invenies alium, si te hic fastidit, Alexin. 


ECLOGA III. — 
PAL MON. 9 


MENALCAS, DAMCETAS, PAL AMON. 


MENALCAS. 

Die mihi, Damceta, cujum pecus? an Melibcri? 

4 | DAMCTAS. Es 
Non; verum ZXgonis : nuper mihi tradidit Egon. 

| MENALCAS. 
Infelix o semper, oves, pecus! ipse Newram 
Dum fovet, ac ne me sibi præferat illa veretur, 
Hic alienus oves custos bis mulget in hora: 

v. 6. ECLO GA III. 


DbaudrAs. 
Parcius ista viris tamen objicienda memento. 
Novimus et qui te... transversa tuentibus hircis, 
Et quo, sed faciles Nymphæ risere, sacello. 
MENALCAS. 
Tum, credo, quum me arbustum videre Myconis 
Atque mala vites incidere falce novellas. 
. DAM(ETAS. 
Aut hic ad veteres fagos, quum Daphnidis arcum 
Fregisti et calamos; quæ tu, perverse Menalca, 
Et quum vidisti puero donata, dolebas: 
Et, si non aliqua nocuisses, mortuus esses. 
MENALCAS. 
Quid domini faciant, audent quum talia fures? 
Non ego te vidi Damonis, pessime, caprum 
Excipere insidiis, multum latrante Lycisca? 
Et quum clamarem: Quo nunc se proripit ille? 
Tityre, coge pecus! tu post carecta latebas. 
DAMCETAS. 


An mihi, cantando victus, non redderet ille 
Quem mea carminibus meruisset fistula caprum ? 


Si nescis, meus 1lle caper fuit; et mihi Damon 

Ipse fatebatur, sed reddere posse negabat. 
MENALCAS. 

Cantando tu illum...* aut umquam tibi fistula cera 

Juncta fuit? non tu in triviis, indocte, solebas 

Stridenti miserum stipula disperdere carmen? 


10 BUCOLICA. v. 27. 


DAMCTAS, 
Vis ergo inter nos quid possit uterque vicissim 
Experiamur? ego hanc vitulam (ne forte recuses, 
Bis venit ad mulctram, binos alit ubere fetus, ) 
Depono: tu dic mecum quo pignore certes. 

; MENALCAS. 
De grege non ausim quidquam deponere tecum : 
Est mihi namque domi pater, est injusta noverca; 


Bisque die numerant ambo pecus, alter et hædos. 


Verum, id quod multo tute ipse fatebere majus, 
Insanire libet quoniam tibi, pocula ponam 
Fagina, cælatum divini opus Alcimedontis ; 
Lenta quibus torno facili superaddita vitis 
Diffusos edera vestit pallente corymbos. 


In medio duo signa: Conon, et... quis fuit alter ?.. 


Descripsit radio totum qui gentibus orbem, 

Tempora quæ messor, quæ curvus arator, haberet. 

Necdum illis labra admovi, sed condita servo. 
DAMCTAS. 

Et nobis idem Alcimedon duo pocula fecit, 

Et molli circum est ansas amplexus acantho; 

Orpheaque in medio posuit, sylvasque sequentes. 

Necdum illis labra admovi, sed condita servo. 


Si ad vitulam spectas, nihil est quod pocula laudes. 


MENALCAS. 


Numquam hodie effugies: veniam quocumque vocaris, 


A 


v. 49. ECLOGA III. 11 


— 


Audiat hæc tantum vel qui venit: ecce Palæmon. 
Efficiam posthac ne quemquam voce lacessas. 
| DAMCOETAS. 

Quin age, si quid habes; in me mora non erit ulla; 
Nec quemquam fugio. Tantum, vicine Palzmon, 
Sensibus hc 1mis, res est non parva, reponas. 

PALEMON. 
Dicite: quandoquidem in molli consedimus herba; 
Et nunc omnis ager, nunc omnis parturit arbos; 


* amy” oy TOR", n 


Nune frondent silvæ, nunc formosissimus annus. 
Incipe, Damceta; tu deinde sequere, Menalca. 
Alternis dicetis; amant alterna Camœnæ. 

5 | DAMOTAS. 


Ab Jove principium, Muse; Jovis omnia plena: 
Ille colit terras; illi mea carmina cure. 


7 


MENALCAS. 

Et me Phoebus amat: Phœbo sua semper apud me 

Munera sunt; lauri, et suave rubens hyacinthus. 
DAMCTAS. 

Malo me Galatea petit, lasciva puella; 

Et fugit ad salices, et se cupit ante videri. 
MENALCAS. 

At mihi sese offert ultro, meus ignis, Amyntas; 


Notior ut jam sit canibus non Delia nostris. 

DAMCOTAS. 

Parta mee Veneri sunt munera; namque notavi 

Ipse locum aeriæ quo congessere palumbes. 8 


12 BUCOLICA. v. 69. 


MENALCAS. 
Quod potui, puero, sylvestri ex arbore lecta, 
Aurea mala decem misi; cras altera mittam. 
: DAMCETAS. 
O quoties, et quæ, nobis Galatea locuta est 
Partem aliquam, venti, diviim referatis ad aures. 


MENALCAS. 
Quid prodest quod me ipse animo non spernis, Amynta, 
Si, dum tu sectaris apros, ego retia servo? 
DAMCOTAS. 
Phyllida mitte mihi, meus est natalis, Iola: 
Quum faciam vitula pro frugibus, ipse venito. 
15 | MENALCAS. 
Phyllida amo ante alias; nam me discedere flevit, 
Et longum, formose, vale, vale, inquit, Iola. 
DAMCETAS. 
Triste lupus stabulis, maturis frugibus imbres, 
Arboribus venti, nobis Amaryllidis ire. 
MENALCAS. 
Dulce satis humor, depulsis arbutus hædis, 
Lenta salix feto pecori, mihi solus Amyntas. 
DAMCTAS. 
Pollio amat nostram, quamvis est rustica, Musam : 
Pierides, vitulam lectori pascite vestro. 
MENALCAS.. 
Pollio et ipse facit nova carmina: pascite taurum, 
Jam cornu petat, et pedibus qui spargat arenam. 


mY 

v. 87. ECLOGA III. 13 


DAM As. 

Qui te, Pollio, amat, veniat quo te quoque gaudet; 

Mella fluant illi, ferat et rubus asper amomum. 
MENALCAS. 

Qui Bavium non odit, amet tua carmina, Mævi; 

Atque idem jungat vulpes, et mulgeat hircos. 
DAMCETAS. 

Qui legitis flores et humi nascentia fraga, 

Frigidus, o pueri, fugite hinc, latet anguis in herba. 
MENALCAS. 

Parcite, oves, nimium procedere; non bene ripæ 

Creditur; ipse aries etiam nunc vellera siccat. 
DAMCETAS. 

Tityre, pascentes a flumine reice capellas; 

Ipse, ubi tempus erit, omnes in fonte lavabo. 
MENALCAS. 

Cogite oves, puer1: si lac præceperit æstus, 

Ut nuper, frustra pressabimus ubera palmis. 
DAurAS. 

Heu! hen! quam pingui macer est mihi taurus in ervo ! 

Idem amor exitium pecori, pecorisque magistro. 
MENALCAS. 

His certe neque amor causa est; vix ossibus hærent: 

Nescio quis teneros oculus mihi fascinat agnos. 
DAurAs. 

Die quibus in terris, et eris mihi magnus Apollo, 

Tres pateat cœli spatium non amplius ulnas. 


14 BUCOLICA. v. 105. 


NMENALC As. 

Die quibus in terris inscripti nomina regum 
Nascantur flores; et Phyllida solus habeto. 

PALEMON. 
Non nostrum inter vos tantas componere lites : 
Et vitula tu dignus, et hic, et quisquis amores 
Aut metuet dulces, aut experietur amaros. 
Claudite jam rivos, pueri; sat prata biberunt. 


ECLOGA IV. 
POLLIO. 


S1CELIDES Musæ, paulo majora canamus; 
Non omnes arbusta juvant humilesque myricæ: 
Si canimus sylvas, sylvæ sint consule dignæ. 

Ultima Cumeæi venit jam carminis ætas; 
| Magnus ab integro sæclorum nascitur ordo: 
| Jam redit et virgo, redeunt Saturnia regna; 
Jam nova progenies cœlo demittitur alto. 

Tu modo nascenti puero, quo ferrea primum 
Desinet, ac toto surget gens aurea mundo, 
Casta, fave, Lucina: tuus jam regnat Apollo. 

Teque adeo decus hoc ævi, te consule, inibit, 
Pollio, et incipient magni procedere menses: 

6 

v. 12. ECLO GA IV. 15 


Te duce, si qua manent sceleris vestigia nostri, 
Irrita perpetua solvent formidine terras. 

Ille deùm vitam accipiet, divisque videbit 
Permixtos heroas, et ipse videbitur illis; 
Pacatumque reget patriis virtutibus orbem. 

At tibi prima, puer, nullo munuscula cultu, 
Errantes ederas passim cum baccare tellus 
Mixtaque ridenti colocasia fundet acantho: 

Ipsæ lacte domum referent distenta capellæ 
Ubera; nec magnos metuent armenta leones: 
Ipsa tibi blandos fundent cunabula flores: 
Occidet et serpens, et fallax herba veneni 
Occidet; Assyrium vulgo nascetur amomum. 

At simul heroum laudes et facta parentis 
Jam legere, et quæ sit poteris cognoscere virtus; 
Molli paulatim flavescet campus arista, 
Incultisque rubens pendebit sentibus uva, 

Et duræ quercus sudabunt roscida mella. 

Pauca tamen suberunt priscæ vestigia fraudis, 

Quz tentare Thetim ratibus, quæ cingere muris 
Oppida, quæ jubeant telluri infindere sulcos : 

Alter erit tum Tiphys, et altera que vehat Argo 
Delectos heroas; erunt etiam altera bella, 

Atque iterum ad Trojam magnus mittetur Achilles. 

Hinc, ubi jam firmata virum te fecerit ætas, 
Cedet et ipse mari vector, nec nautica pinus 


| 

Mutabit merces; omnis feret omnia tellus: 
Non rastros patietur humus, non vinea falcem; 
Robustus quoque jam tauris juga solvet arator: 


Nec varios discet mentiri lana colores; 


Ipse sed in pratis aries jam suave rubenti 
Murice, jam croceo mutabit vellera luto; 
Sponte sua sandyx pascentes vestiet agnos. 
Talia sæcla, suis dixerunt, currite, fusis 

Concordes stabili fatorum numine Parcæ. 

Aggredere o magnos, aderit jam tempus, honores, 
Cara deùm soboles, magnum Jovis incrementum ! 
Adspice convexo nutantem pondere mundum, 


Terrasque, tractusque maris, cœlumque profundum; 


Adspice venturo lætentur ut omnia sæclo. 

O mihi tam longe maneat pars ultima vitæ, 
Spiritus et, quantum sat erit tua dicere facta ! 
Non me carminibus vincet nec Thracius Orpheus, 
Nec Linus: huic mater quamvis, atque huic pater, adsit; 
Orphei, Calliopea; Lino, formosus Apollo: 

Pan etiam Arcadia mecum si judice certet, 
Pan etiam Arcadia dicat se judice victum. 

Incipe, parve puer, risu cognoscere matrem; 
Matri longa decem tulerunt fastidia menses : 
Incipe, parve puer: cui non risere parentes, 

Nec deus hunc mensa, dea nec dignata cubili est. 

ECLOGAY. 


DAPHNIS. 


MENALCAS, MOS Us. 


MENALCAS. 
Cur non, Mopse, boni quoniam convenimus ambo, 
Tu calamos inflare leves, ego dicere versus, 
Hic corylis mixtas inter considimus ulmos? 
MOPSUS. 
Tu major, tibi me est æquum parere, Menalca; 

Sive sub incertas zephyris motantibus umbras, 

Sive antro potius, succedimus : adspice ut antrum 
Sylvestris raris sparsit labrusca racemis. 
MENALCAS. 
Montibus in nostris solus tibi certet Amyntas. 
MOPSUS. 
Quid, si idem certet Phœbum superare canendo ? 


MENALCAS. 
Incipe, Mopse, prior; si quos aut Phyllidis ignes, 
Aut Alconis habes laudes, aut jurgia Codri: 


Incipe; pascentes servabit Tityrus hædos. 


MOPSUS. 


Immo hzc in viridi nuper que cortice fag! 
1 C 

Carmina descripsi, et modulans alterna notavi, 
Experiar: tu deinde jubeto certet Amyntas. 
MENALCAS, 
Lenta salix quantum pallenti cedit olive, 
Puniceis humilis quantum saliunca rosetis ; 
Judicio nostro tantum tibi cedit Amyntas. 
MOPSUS. 
Sed tu desine plura, puer; successimus antro. 
Exstinctum Nymphæ crudeli funere Daphnin 
Flebant: vos, coryli, testes, et flumina, Nymphis, 
Quum, complexa sui corpus miserabile nati, 
Atque deos atque astra vocat crudelia mater. 
Non ulli pastos illis egere diebus 
Frigida, Daphni, boves ad flumina; nulla neque amnem 
Libavit quadrupes, nec graminis attigit herbam. 
Daphni, tuum Penos etiam ingemuisse leones 
Interitum montesque feri sylveque loquuntur. 
Daphnis et Armenias curru subjungere tigres 
Instituit, Daphnis thiasos inducere Baceho, 
Et foliis lentas intexere mollibus hastas. 
Vitis ut arboribus decori est, ut vitibus uve, 
Ut gregibus tauri, segetes ut pinguibus arvis; 
Tu decus omne tuis. Postquam te fata tulerunt, 
Ipsa Pales agros, atque ipse reliquit Apollo: 
Grandia sæpe quibus mandavimus hordea sulcis 
Infelix lolium et steriles nascuntur avenæ; 

Pro molli viola, pro purpureo narcisso, 
Carduus et spinis surgit paliurus acutis. 
Spargite humum foliis, inducite fontibus umbras, 

Pastores; mandat fieri sibi talia Daphnis. 
Et tumulum facite, et tumulo superaddite carmen : 

DAPHNIS EGO IN SYLVIS HINC VSQVE AD SIDERA 

NOTVS, 
FORMOSI PECORIS CVSTOS, FORMOSIOR IPSE. 
MENALCAS. 

Tale tuum carmen nobis, divine poeta, 
Quale sopor fessis in gramine, quale per æstum 
Dulcis aquæ saliente sitim restinguere rivo : 
Nec calamis solum æquiparas, sed voce, magistrum ; 
Fortunate puer, tu nunc eris alter ab illo. 
Nos tamen hæc quocumque modo tibi nostra vicissim 
Dicemus, Daphninque tuum tollemus ad astra; 


= Daphnin ad astra feremus: amavit nos quoque Daphnis. 


MOPSUS. 


An quidquam nobis tali sit munere majus? 


Et puer ipse fuit cantari dignus, et ista 
= Jampridem Stimicon laudavit carmina nobis. 


MENALCAS. 

Candidus insuetum miratur limen olympi, 
Sub pedibusque videt nubes et sidera Daphnis. 
Ergo alacris sylvas et cetera rura voluptas 


| 3 Panaque pastoresque tenet, Dryadasque puellas ; 


20 BUCOLICA. v. 59. 


Nec lupus insidias pecori, nec retia cervis 

Ulla dolum meditantur: amat bonus otia Daphnis. 

Ipsi lætitia voces ad sidera jactant 

Intonsi montes; ips# jam carmina rupes, 

Ipsa sonant arbusta: DEUs, DEUS ILLE, MENALCA ! 
Sis bonus o felixque tuis! en quattuor aras ; 

Ecce duas tibi, Daphni; duas, altaria Phœbo. 

Pocula bina novo spumantia lacte quotannis 

Craterasque duo statuam tibi pinguis olivi; 

Et multo in primis hilarans convivia baccho, 

Ante focum, si frigus erit, si messis, in umbra, 

Vina novum fundam calathis Ariusia nectar: 

Cantabunt mihi Damcetas et Lyctius Ægon; 

Saltantes Satyros imitabitur Alphesibceus. 

Hæc tibi semper erunt, et quum solemnia vota 

Reddemus Nymphis, et quum lustrabimus agros. 

Dum juga montis aper, fluvios dum piscis amabit, 

Dumque thymo pascentur apes, dum rore cicadæ, 

Semper honos nomenque tuum laudesque manebunt. 

Ut Baccho Cererique, tibi sic yota quotannis 

Agricolæ facient: damnabis tu quoque votis. 

MOPSUS. 

Que tibi, que tali reddam pro carmine dona? 

Nam neque me tantum venientis sibilus austri, 

Nec percussa juvant fluctu tam littora, nec que 

Saxosas inter decurrunt flumina valles. 

v. 84. ECLOGA VI. 21 


- MENALCAS. 

Hac te nos fragili donabimus ante cicuta: 

Hæc nos, Formosum Corydon ardebat Alexin;“ 

Hæc eadem docuit, ©* Cujum pecus? an Melibœi?“ * 
MOPSUS. 

At tu sume pedum, quod, me quum sæpe rogaret, 

Non tulit Antigenes (et erat tum dignus amari); 

Formosum paribus nodis atque zre, Menalca. 


ECLOGA VI. 
SI LENUS. 


Prima Syracosio dignata est ludere versu 

Nostra, neque erubuit sylvas habitare, Thalia. 
Quum canerem reges et prcelia, Cynthius aurem 
Vellit, et admonuit: © Pastorem, Tityre, pingues 
** Pascere oportet oves, deductum dicere carmen.“ 


= Nunc ego (namque super tibi erunt qui dicere laudes, 


Vare, tuas cupiant, et tristia condere bella) 


= Agrestem tenui meditabor arundine musam. 


Non injussa cano. Si quis tamen hec quoque, si quis 
Captus amore leget, te nostræ, Vare, myricæ, 
Le nemus omne canet: nec Phœbo gratior ulla est 

Quam sibi quæ Vari præscripsit pagina nomen. 
Pergite, Pierides. Chromis et Mnasylus in antro 

Silenum pueri somno videre jacentem, 

Inflatum hesterno venas, ut semper, iaccho: 

Serta procul tantum capiti delapsa jacebant, 

Et gravis attrita pendebat cantharus ansa. 

Aggressi (nam sæpe senex spe carminis ambo 

Luserat) injiciunt ipsis ex vincula sertis. 

Addit se sociam, timidisque supervenit gle, 

Egle, Naiadum pulcherrima; jamque videnti 

Sanguineis frontem moris et tempora pingit. 

Ille dolum ridens: Quo vincula nectitis? inquit : 

Solvite me, pueri; satis est potuisse videri. 

Carmina quæ vultis cognoscite: carmina vobis; 

Huic aliud mercedis erit. Simul incipit ipse. 

Tum vero in numerum Faunosque ferasque videres 

Ludere, tum rigidas motare cacumina quercus. 

Nec tantum Phœbo gaudet Parnassia rupes, 

Nec tantum Rhodope mirantur et Ismarus Orphea. 
Namque canebat uti magnum per inane coacta 

Semina terrarumque animæque marisque fuissent, 

Et liquid: simul ignis: ut his exordia primis 

Omnia, et ipse tener mundi concreverit orbis : 

Tum durare solum, et discludere Nerea ponto 

Cœperit, et rerum paulatim sumere formas: 
Jamque novum terræ stupeant lucescere solem; 

Altius atque cadant submotis nubibus imbres: 
Incipiant sylvæ quum primum surgere, quumque 
Rara per ignotos errent animalia montes. 

Hinc lapides Pyrrhæ jactos, Saturnia regna, 
Caucasiasque refert volucres, furtumque Promethei. 
His adjungit Hylan nautæ quo fonte relictum 
Clamassent; ut littus, HY LA, HYLA, omne sonaret. 
Et fortunatam, si numquam armenta fuissent, 
Pasiphaen nivei solatur amore juvenci "By 
Ah! virgo infelix, que te dementia cepit ! 
Prœtides implerunt falsis mugitibus agros ; 

At non tam turpes pecudum tamen ulla secuta est 

Concubitus, quamvis collo timuisset aratrum, 

Et sæpe in levi quæsisset cornua fronte. 

Ah! virgo infelix, tu nunc in montibus erras: 

Ille, latus niveum molli fultus hyacintho, 

Ilice sub nigra pallentes ruminat herbas, 

Aut aliquam in magno sequitur grege. Claudite, 
Nymphæ, | 

Dictææ Nymphæ, nemorum jam claudite saltus; 

Si qua forte ferant oculis sese obvia nostris 

3 Errabunda bovis vestigia: forsitan illum, 

Aut herba captum viridi, aut armenta secutum, 

Perducant aliquæ stabula ad Gortynia vaccæ. 

Tum canit Hesperidum miratam mala puellam : 
Tum Phaethontiadas musco circumdat amaræ 

Corticis, atque solo proceras erigit alnos. 
Tum canit errantem Permessi ad flumina Gallum 
Aonas in montes ut duxerit una sororum: 


Utque viro Phœbi chorus assurrexerit omnis; 


Ut Linus 
Floribus atque apio crines ornatus amaro, 
Dixerit : Hos tibi dant calamos, en accipe, Musæ, 


divuio carmine pastor, 


Ascreo quos ante seni; quibus ille solebat 
Cantando rigidas deducere montibus ornos: 

His tibi Grynei nemoris dicatur origo, 

Ne quis sit lucus quo se plus jactet Apollo. 
Quid loquar, ut Scyllam Nisi, quam fama secuta est, 

Candida succinctam latrantibus inguina monstris, 

Dulichias vexasse rates, et gurgite in alto 
Ah! timidos nautas canibus lacerasse marinis? 
Aut ut mutatos Terei narraverit artus? 
Quas illi Philomela dapes, quæ dona pararit? 
Quo cursu deserta petiverit, et quibus ante 
Infelix sua tecta supervolitaverit alis? 

Omnia quæ, Phœbo quondam meditante, beatus 
Audiit Eurotas, jussitque ediscere lauros, 
Ille canit: pulsæ referunt ad sidera valles : 
Cogere donec oves stabulis numerumque referre 
Jussit, et invito processit Vesper olympo. 


ECLOGA VII. 


MELIBQLUS. 


MELIBQCUS, CORYDON, THYRSIS. 


MELIBCEUS. 
ForTE sub arguta consederat ilice Daphnis; 
Compulerantque greges Corydon et Thyrsis in unum; 
Thyrsis oves, Corydon distentas lacte capellas; 
Ambo florentes ætatibus, Arcades ambo; 
Et cantare pares, et respondere parati. 

Hic mihi, dum teneras defendo a frigore myrtos, 
Vir gregis ipse caper deerraverat: atque ego Daphnin 
Adspicio. Ille ubi me contra videt: Ocius, inquit, 
Huc ades, o Melibœe; caper tibi salvus, et hædi: 
Et, si quid cessare potes, requiesce sub umbra: 

Huc ipsi potum venient per prata juvenci; 

Hic viridis tenera prætexit arundine ripas 

Mincius, eque sacra resonant examina quercu. 

Quid facerem? neque ego Alcippen, nec Phyllida, 
habebam, 

Depulsos a lacte domi quæ clauderet agnos; 

Et certamen erat, Corydon cum Thyrside, magnum : 

Posthabui tamen illorum mea seria ludo. 

Alternis igitur contendere versibus ambo 

Cœpere; alternos Musæ meminisse volebant. 
Hos Corydon, illos referebat in ordine Thyrsis. 
CORY DON. 
Nymphe, noster amor, Libethrides, aut mihi carmen, 
Quale meo Codro, concedite; proxima Phœbi 
Versibus ille facit: aut, si non possumus omnes, 
Hic arguta sacra pendebit fistula pinu. 
THYRSIS. | 
Pastores, edera crescentem ornate poetam, 
Arcades, invidia rumpantur ut 11a Codro: 
Aut, si ultra placitum laudarit, baccare frontem 
Cingite, ne vati noceat mala lingua futuro. 
CORY DON. 
Setos1 caput hoc apri tibi, Delia, parvus 


Et ramosa Mycon vivacis cornua cervi: 

Si proprium hoc fuerit, levi de marmore tota 

Puniceo stabis suras evincta cothurno. 
 THYRSIS. 

Sinum lactis et hec te iba, Priape, quotannis 

Exspectare sat est: custos es pauperis horti. | ; 

Nunc te marmoreum pro tempore fecimus; at tu, Y 

Si fetura gregem suppleverit, aureus esto. 
CORYDON. 

Nerine Galatea, thymo mihi dulcior Hyblæ, 

Candidior cycnis, edera formosior alba, 

Quum primum pasti repetent præsepia tauri, | 


v. 39. ECLOGA VII. 27 


Si qua tui Corydonis habet te cura, venito. 
THYRSIS. 

Immo ego Sardois videar tibi amarior herbis, 

Horridior rusco, projecta vilior alga, 

Si mihi non hæc lux toto jam longior anno est. 

Ite domum, pasti, si quis pudor, ite, juvenci. 
CORYDON. 

Muscosi fontes, et somno mollior herba, 

Et. que vos rara viridis tegit arbutus umbra, 

Solstitium pecori defendite: jam venit æstas 

Torrida, jam læto turgent in palmite gemmæ. 
THYRSIS. 

Hic focus, et tædæ pingues; hie plurimus ignis 

Semper, et assidua postes fuligine nigri; 

Hic tantum Boreæ curamus frigora, quantum 

Aut numerum lupus, aut torrentia flumina ripas. 
CORYDON. 

stant et juniperi, et castaneæ hirsutæ; 

Strata jacent passim sua quaque sub arbore poma ; 

Omnia nunc rident: at, si formosus Alexis 

Montibus his abeat, videas et flumina sicca. 
THYRSIS. 

Aret ager, vitio moriens sitit aeris herba, 

Liber pampineas invidit collibus umbras : 

Phyllidis adventu nostræ nemus omne virebit, 

Juppiter et læto descendet plurimus imbri. 

CORY DON. 
Populus Alcidz gratissima, vitis Iaccho, 
Formosæ myrtus Veneri, sua laurea Phœbo: 
Phyllis amat corylos; illas dum Phyllis amabit, 
Nec myrtus vincet corylos, nec laurea Pheœbi. 

THYRSIS. 
Fraxinus in sylvis pulcherrima, pinus in hortis, 
Populus in fluviis, abies in montibus altis; 
Sepius at si me, Lycida formose, revisas, 
Fraxinus in sylvis cedat tibi, pinus in hortis. 
MELIB Gus. 

Hæc memini, et victum frustra contendere Thyrsin. 
Ex illo Corydon Corydon est tempore nobis. 


ECLOGA VIII. 


PHARMACEUT RIA. 


DAMON, ALPHESIB GUS. 


PasToRUM musam Damonis et Alphesibcei, 
Immemor herbarum quos est mirata juvenca 
Certantes, quorum stupefactæ carmine lynces, 
Et mutata suos requierunt flumina cursus ; =_ 


Damonis musam dicemus et Alphesibcoi. % 


v. 3. ECLOGA VIII. 29 


Tu mihi, seu magni superas jam saxa Timavi, 
Sive oram IIlyrici legis æquoris; en erit umquam 
Ille dies, mihi quum liceat tua dicere facta? 

En erit, ut liceat totum mihi ferre per orbem 

Sola Sophocleo tua carmina digna cothurno? 

A te principium; tibi desinet: accipe jussis 

Carmina ccepta tuis, atque hanc sine tempora circum 
Inter victrices ederam tibi serpere lauros. 

Frigida vix cœlo noctis decesserat umbra, 

Quum ros in tenera pecori gratissimus herba, 
Incumbens tereti Damon sic ccepit olive: 

Nascere, præque diem veniens age, Lucifer, almum; 
Conjugis indigno Nisz deceptus amore 
Dum queror, et divos (quamquam nil testibus illis 
Profeci) extrema moriens tamen alloquor hora. 
Incipe Mznalios mecum, mea tibia, versus. 

Mznalus argutumque nemus pinosque loquentes 
Semper habet; semper pastorum ille audit amores, 
Panaque, qui primus calamos non passus inertes. 
Incipe Mænalios mecum, mea tibia, versus. 

Mopso Nisa datur! quid non speremus amantes? 
Jungentur jam gryphes equis, ævoque sequenti 
Cum canibus timidi venient ad pocula damæ. 
Mopse, novas incide faces; tibi ducitur uxor : 
Sparge, marite, nuces; tibi deserit Hesperus CEtam. 
| Incipe Mænalios mecum, mea tibia, versus. 

O digno conjuncta viro! dum despicis omnes, 
Dumque tibi est odio mea fistula, dumque capellæ, 
Hirsutumque supercilium, promissaque barba; 
Nec curare dem credis mortalia quemquam 
Incipe Mænalios mecum, mea tibia, versus. 

Sepibus in nostris parvam te roscida mala, 
Dux ego vester eram, vidi cum matre legentem ; 
Alter ab undecimo tum me jam ceperat annus, 
Jam fragiles poteram a terra contingere ramos : 
Ut vidi, ut pern, ut me malus abstulit error ! 
Incipe Mznalios mecum, mea tibia, versus. 


Nunc scio quid sit Amor. Duris in cotibus illum 
Aut Tmaros, aut Rhodope, aut extremi Garamantes, 


Nec generis nostri puerum, nec sanguinis, edunt. 
Incipe Mznalios mecum, mea tibia, versus. 

Sevus Amor docuit natorum sanguine matrem 
Commaculare manus: crudelis tu quoque, mater ! 
Crudelis mater magis, an puer improbus ille? 
Improbus ille puer; crudelis tu quoque mater. 
Incipe Mænalios mecum, mea tibia, versus. 

Nunc et oves ultro fugiat lupus; aurea duræ 
Mala ferant quercus; narcisso floreat alnus; 
Pinguia corticibus sudent electra myricæ; 
Certent et cycnis ululæ; sit Tityrus Orpheus, 
Orpheus in sylvis, inter delphinas Arion. 

Incipe Mznalios mecum, mea tibia, versus. 


v. 57. ECLOGA VIII. 31 


Omnia vel medium fiant mare: vivite, sylvæ; 
Præceps aerii specula de montis in undas 
Deferar: extremum hoc munus morientis habeto. 
Desine Mznalios, jam desine, tibia, versus. 

Hæc Damon: vos, que responderit Alphesibceus, 
Dicite, Pierides: non omnia possumus omnes. 

Effer aquam, et molli einge hæc altaria vitta, 
Verbenasque adole pingues et mascula tura, 
Conjugis ut magicis sanos avertere sacris 
Experiar sensus: nihil hic nisi carmina desunt. 
Ducite ab urbe domum, mea carmina, ducite Daphnin. 

Carmina vel cœlo possunt deducere Lunam ; 
Carminibus Circe socios mutavit Ulyxi; 

Frigidus in pratis cantando rumpitur anguis. 
Ducite ab urbe domum, mea carmina, ducite Daphnin. 

Terna tibi hæc primum triplici diversa colore 
Licia circumdo, terque hæc altaria circum 
Effigiem duco: numero deus impare gaudet. 

Ducite ab urbe domum, mea carmina, ducite Daphnin. 

Necte tribus nodis ternos, Amarylli, colores; 
Necte, Amarylli, modo: et, Veneris, dic, vincula necto. 
Ducite ab urbe domum, mea carmina, ducite Daphnin. 

Limus ut hic durescit, et hæc ut cera liquescit 
Uno eodemque igni; sic nostro Daphnis amore. 
Sparge molam, et fragiles incende bitumine lauros: 
Daphnis me malus urit; ego hanc in Daphnide laurum. 

32 BUCOLICA. v. 83. 


Ducite ab urbe domum, mea carmina, ducite Daphnin. 
Talis amor Daphnin, qualis quum fessa juvencum 
Per nemora atque altos quærendo bucula lucos 
Propter aquæ rivum viridi procumbit in ulva 
Perdita, nec seræ meminit decedere nocti; 
Talis amor teneat, nec sit mihi cura mederi. 
Ducite ab urbe domum, mea carmina, ducite Daphnin. 
Has olim exuvias mihi perfidus ille reliquit, 
Pignora cara sui, quæ nunc ego, limine in ipso, 
Terra, tibi mando: debent hæc pignora Daphnin. 
Ducite ab urbe domum, mea carmina, ducite Daphnin. 
Has herbas atque hæc Ponto mihi lecta venena 
Ipse dedit Meœris: nascuntur plurima Ponto. 
His ego sæpe lupum fieri, et se condere sylvis 
Merrim, sæpe animas imis excire sepulcris, 
Atque satas alio vidi traducere messes. 
Ducite ab urbe domum, mea carmina, ducite Daphnin. 
Fer cineres, Amarylli, foras, rivoque fluenti 
Transque caput jace; nec respexeris. His ego Daphnin 
Aggrediar: nihil ille deos, nil earmina, curat. 
Ducite ab urbe domum, mea carmina, ducite Daphnin. 
 Adspice: corripuit tremulis altaria flammis 
Sponte sua, dum ferre moror, cinis ipse. Bonum sit! 
Nescio quid certe est; et Hylax in limine latrat. 
Credimus? an qui amant ipsi sibi somnia fingunt? 
Parcite, ab urbe venit, jam parcite, carmina, Daphnis. 

E CL O GA IX. 


MG RIS. 


LYCIDAS, M&C RIS. 


LYCIDAS. 
Quo te, Meri, pedes? an, quo via ducit, in urbem* 
MCORIS. 

O Lycida, vivi pervenimus, advena nostri 

(Quod numquam veriti sumus) ut possessor agelli 

Diceret: Hæc mea sunt; veteres, migrate, coloni. 

Nunc victi, tristes, quoniam fors omnia versat, 

Hos illi (quod nec bene vertat!) mittimus hædos. 

LYCIDAS. 

Certe equidem audieram, qua se subducere colles 

Incipiunt, mollique jugum demittere clivo, 

Usque ad aquam et veteres, jam fracta cacumina, 
fagos, 

Omnia carminibus vestrum servasse Menalcan. 

MCORIS. 

Audieras; et fama fuit: sed carmina tantum 

Nostra valent, Lycida, tela inter Martia, quantum 

Chaonias dicunt, aquila veniente, columbas. 

Quod nisi me quacumque novas incidere lites 
1 D 


— 


34 BU CO LI CA. v. 14. 


Ante sinistra cava monuisset ab ilice cornix, 
Nec tuus hic Meeris, nec viveret ipse Menalcas. 


LY CIDAS. 


Heu! cadit in quemquam tantum scelus! heu! tua 


nobis 
Pzne simul tecum solatia rapta, Menalca ! 
Quis caneret Nymphas? quis humum florentibus herbis 
Spargeret, aut viridi fontes induceret umbra? 
Vel quz sublegi tacitus tibi carmina nuper, 
Quum te ad delicias ferres Amaryllida nostras? 
{© Tityre, dum redeo, brevis est via, pasce capellas ; 
Et potum pastas age, Tityre; et inter agendum 
© Occursare capro, cornu ferit ille, cayeto.” 
ARIS. 
Immo hæc que Varo, necdum pertecta, canebat: 
Vare, tuum nomen (superet modo Mantua nobis, 
Mantua ve miseræ nimium vicina Cremonæ!) 
Cantantes sublime ferent ad sidera cyeni.“ 
LYCIDAS. 
Sic tua Cyrneas fugiant examina taxos ! 
Sic cytiso pastæ distendant ubera vaccæ! i 
Incipe, si quid habes. Et me fecere poetam 
Pierides; sunt et mihi carmina; me quoque dicunt 
Vatem pastores: sed non ego credulus illis; 
Nam neque adhuc Varo videor nec dicere Cinna 


Digna, sed argutos inter strepere anser olores. 

v. 36. ECLOGA IX. 33 


MG RIS. 


Id quidem ago; et tacitus, Lycida, mecum ipse voluto, 


Si valeam meminisse; neque est ignobile carmen. 


Aue ades, o Galatea: quis est nam ludus in undis? 
Hic ver purpureum; varios hie flumina circum 
„ Fundit humus flores; hie candida populus antro 
Imminet, et lente texunt umbracula vites. 
Hue ades: insani feriant sine littora fluctus.” 
LY CIDAS. 
Quid, que te pura solum sub nocte canentem 
Audieram? Numeros memini, si verba tenerem. 
ARIS. 
** Daphni, quid antiquos signorum suspieis ortus? 
* Ecce Dionæi processit Cæsaris astrum; 
Astrum, quo segetes gauderent frugibus, et quo 
** Duceret apricis in collibus uva colorem. 
** Insere, Daphni, piros: carpent tua poma nepotes.“ 
Omnia fert ætas, animum quoque. Sæpe ego longos 
Cantando puerum memini me condere soles: 
Nune oblita mihi tot carmina; vox quoque Meœrim 
Jam fugit ipsa: lupi Mœrim videre priores. 
Sed tamen ista satis referet tibi sæpe Menalcas. 
LYCIDAS. 
Causando nostros in longum ducis amores. 
Et nunc omne tibi stratum silet æquor, et omnes 
(Adspice) ventosi ceciderunt murmuris auræ: 


Pauca meo Gallo, sed quæ legat ipsa Lycoris, 


36 BUCOLICA. v. 58. 


Hinc adeo media est nobis via; namque sepulcrum 
Incipit apparere Bianoris. Hic ubi densas 
Agricolæ stringunt frondes, hic, Mceri, canamus; 
Hic hædos depone: tamen veniemus in urbem. 
Aut, si nox pluviam ne colligat ante veremur, 
Cantantes licet usque (minus via lædat) eamus: 
Cantantes ut eamus, ego hoc te fasce levabo. 

MM RIS. 
Desine plura, puer; et quod nunc instat agamus. 
Carmina tum melius, quum venerit ipse, canemus. 


ECLOGA X. 
GALLUS. 


ExTREMUM hunc, Arethusa, mihi concede laborem : 

Carmina sunt dicenda: neget quis carmina Gallo? 
Sic tibi, quum fluctus subterlabere Sicanos, 

Doris amara suam non intermisceat undam ! 
Incipe: sollicitos Galli dicamus amores, 

Dum tenera attondent simæ virgulta capellæ. 

Non canimus surdis; respondent omnia sylvæ. 
Que nemora, aut qui vos saltus habuere, puellæ 4 

Naides, indigno quum Gallus amore periret ? L 


| v.10. ECLOGA X. 37 


Nam neque Parnassi vobis juga, nam neque Pindi 
Ulla moram fecere, neque Aonie Aganippe. | 
Illum etiam lauri, etiam flevere myrice; 

Pinifer illum etiam sola sub rupe jacentem 
Mznalus et gelidi fleverunt SAXA Lycw1. 

Stant et oves circum; nostri nec pcenitet illas: 
Nec te pœniteat pecoris, divine poeta ; 


Et formosus oves ad flumina pavit Adonis. 

Venit et upiho; tardi venere bubulci; 


= Uvidus hiberna venit de glande Menalcas: 

8 Omnes, Unde amor iste, rogant, tibi? Venit Apollo: 
F Galle, quid insanis? inquit: tua cura Lycoris 

. Perque nives alium perque horrida castra secuta est. 


Venit et agresti capitis Sylvanus honore, 


Florentes ferulas et grandia lilia quassans. 
Pan, deus Arcadiæ, venit, quem vidimus ipsi 


Sanguineis ebuli baccis minioque rubentem: 


Ecquis erit modus? inquit; Amor non talia curat: 


Nec lacrymis crudelis Amor, nec gramina rivis, 


Nec cytiso saturantur apes, nec fronde capellæ. 


Tristis at ille: Tamen cantabitis, Arcades, inquit, 


= Montibus hæc vestris: soli cantare periti 
Z Arcades. O mihi tum quam molliter ossa quiescant, 
= Vestra meos olim si fistula dicat amores ! 


Atque utinam ex vobis unus, vestrique fuissem 


Aut custos gregis, aut mature vinitor uvæ! 


ä 
38 BUCOLICA. v. 36. ; 

Certe, sive mihi Phyllis, sive esset Amyntas, 

Seu quicumque furor (quid tum, si fuscus Amyntas : 

Et nigre viole sunt, et vaccinia nigra), 

Mecum inter salices lenta sub vite jaceret: 

Serta mihi Phyllis legeret, cantaret Amyntas. 2 

Hic gelidi fontes, hie mollia prata, Lycori; 

Hic nemus: hic ipso tecum consumerer ævo. 
Nunc insanus amor duri te Martis in armis 

Tela inter media atque adversos detinet hostes: 

Tu procul a patria (nec sit mihi credere tantum !) 

Alpinas, ah dura! nives et frigora Rheni 

Me sine sola vides. Ah! te ne frigora lædant! 

Ah! tibi ne teneras glacies secet aspera plantas! 
Ibo, et Chalcidico quæ sunt mihi condita versu 


Carmina pastoris Siculi modulabor avena. 

- Certum est in sylvis, inter spelæa ferarum, 
Malle pati, tenerisque meos incidere amores 
Arboribus: crescent ille; crescetis, amores. 0 
Interea mixtis lustrabo Mznala Nymphis, 

Aut acres venabor apros; non me ulla vetabunt 


Frigora Parthenios canibus circumdare saltus: 


Jam mihi per rupes videor lucosque sonantes 

Ire; libet Partho torquere Cydonia cornu 

Spicula: tamquam hæc sint nostri medicina furoris, 
Aut deus ille malis hominum mitescere discat! 

Jam neque Hamadryades rursum nec carmina nobis 

v. 62. ECLOGA X. 39 


Ipsa placent; ipsæ, rursum concedite, sylva: 
Non illum nostri possunt mutare labores; 
Nee si frigoribus mediis Hebrumque bibamus, 
Sithoniasque nives hiemis subeamus aquos ; 
Nec si, quum moriens alta liber aret in ulmo, 
Xthiopum versemus oves sub sidere Cancri. 
Omnia vincit Amor; et nos cedamus Amori. 

Hee sat crit, dive, vestrum cecinisse poetam, 
Dum sedet, et gracili fiscellam texit hibisco, 
Pierides: vos hc facietis maxima Gallo; 

Gallo, cujus amor tantum mihi crescit in horas, 
Quantum vere novo viridis se subjicit alnus. 

Surgamus: solet esse gravis cantantibus umbra ; 

Juniperi gravis umbra: nocent et frugibus umbræ. 


Ite domum saturæ, venit Hesperus, ite, capellæ. 

PUBLII 


VIRGILII MARONIS 


GEORGICA. 


LIBER I. 


Quid faciat lætas segetes, quo sidere terram 
Vertere, Mæcenas, ulmisque adjungere vites, 
Conveniat; quæ cura boum, qui cultus habendo 


Sit pecor1; apibus quanta experientia parcis; 

Hinc canere incipiam. Vos, o clarissima mundi 
Lumina, labentem ccelo que ducitis annum, 

Liber, et alma Ceres, vestro si munere tellus 
Chaoniam pingui glandem mutavit arista, 
Poculaque inventis Acheloia miscuit uvis; 

Et vos, agrestum præsentia numina, Fauni, 

Ferte simul, Faunique, pedem, Dryadesque puellz: 
Munera vestra cano. Tuque o, cui prima frementem 


Fudit equum magno tellus percussa tridenti, 
1 E 

42 GEORGICA. v1.6 


Neptune; et cultor nemorum, cui pinguia Cee 
Ter centum nivei tondent dumeta juvenci; 


. Ipse, nemus linquens patrium saltusque Lycæi, 


Pan, ovium custos, tua si tibi Mænala curæ, 
Adsis, o Tegeze, favens; oleæque Minerva 
Inventrix; uncique puer monstrator aratri; 
Et teneram ab radice ferens, Sylvane, cupressum; 
Dique deæque omnes studium quibus arva tueri, 
Quique novas alitis non ullo semine fruges, 
Quique satis largum clo demittitis imbrem. 
Tuque adeo, quem mox quz sint habitura deorum 
Concilia incertum est; urbesne invisere, Cæsar, 
Terrarumque velis curam, et te maximus orbis 
Auctorem frugum tempestatumque potentem 
Accipiat, cingens materna tempora myrto : 
An deus immensi venias maris, ac tua nautæ 
Numina sola colant; tibi serviat ultima Thule; 
Teque sibi generum Tethys emat omnibus undis: 
Anne novum tardis sidus te mensibus addas, 
Qua locus Erigonen inter Chelasque sequentes 
Panditur; ipse tibi jam brachia contrahit ardens 
Scorpius, et cli justa plus parte relinquit: 
Quidquid eris (nam te nec sperent tartara regem, 
Nec tibi regnandi veniat tam dira cupido, 
Quamvis elysios miretur Græcia campos, 
Nec repetita sequi curet Proserpina matrem), 

v. 39. LIDBER I. 43 


Da facilem cursum, atque audacibus annue cœptis; 
Ignarosque viæ mecum miseratus agrestes, 
Ingredere, et votis jam nunc assuesce vocari. 

VRꝝE novo, gelidus canis quum montibus humor 
Liquitur, et zephyro putris se gleba resolvit, 
Depresso incipiat jam tum mihi taurus aratro 
Ingemere, et sulco attritus splendescere vomer. 

Illa seges demum votis respondet avari 
Agricolz, bis que solem, bis frigora sensit; 
Illius immense ruperunt horrea messes. 

At prius ignotum ferro quam scindimus æquor, 
Ventos et varium ceœli prædiscere morem 
Cura sit, ac patrios cultusque habitusque locorum, 
Et quid quæque ferat regio, et quid quæque recuset: 
Hic segetes, illic veniunt felicius uvæ; 

Arborei fetus alibi, atque injussa virescunt 


Gramina. Nonne vides croceos ut Tmolus odores, 


India mittit ebur, molles sua tura Sabri, 

At Chalybes nudi ferrum, virosaque Pontus 
Castorea, Eliadum palmas Epirus equarum ? 
Continuo has leges æternaque fœdera certis 
Imposuit natura locis, quo tempore primum 
Deucalion vacuum lapides Jactavit in orbem; 

Unde homines nati, durum genus. Ergo age, terre 
Pingue solum, primis extemplo a mensibus anni, 
Fortes invertant tauri, glebasque jacentes 

44 G EO RGI CA. v. 65. 


Pulverulenta coquat maturis solibus æstas; 
At, si non fuerit tellus fecunda, sub ipsum 


Areturum tenui sat erit suspendere sulco: 


Illic, officiant lætis ne frugibus herbæ; 

Hic, sterilem exiguus ne deserat humor arenam. 
Alternis idem tonsas cessare novales, 

Et segnem patiere situ durescere campum; 

Aut ibi flava seres, mutato sidere, farra, 

Unde prius lætum siliqua quassante legumen, 

Aut tenues fetus viciæ, tristisque lupini 

Sustuleris fragiles calamos sylvamque sonantem: 

Urit enim lini campum seges, urit avenæ, 

Urunt lethæo perfusa papavera somno. 

Sed tamen alternis facilis labor; arida tantum 

Ne saturare fimo pingui pudeat sola; neve 

Effetos cinerem immundum jactare per agros. 

SIC quoque mutatis requiescunt fetibus arva; 

Nec nulla interea est inaratæ gratia terre. 


Sepe etiam steriles incendere profuit agros, 
Atque levem stipulam crepitantibus urere flammis : 
Sive inde occultas vires et pabula terre 
Pinguia concipiunt; sive illis omne per ignem 
Excoquitur vitium, atque exsudat inutilis humor; 
Seu plures calor ille vias et cæca relaxat 
Spiramenta, novas veniat qua succus in herbas; 
Seu durat magis, et venas astringit hiantes, 

v. 91. r 45 


Ne tenues pluviæ, rapidive potentia solis 

Acrior, aut Boreæ penetrabile frigus adurat. 
Multum adeo rastris glebas qui frangit inertes, 

Vimineasque trahit crates, juvat arva; neque illum 

Flava Ceres alto nequicquam spectat olympo; 

Et qui proscisso quæ suscitat æquore terga 

Rursus in obliquum verso perrumpit aratro, 

Exercetque frequens tellurem, atque imperat arvis. 
Humida solstitia atque hiemes orate serenas, 

Agricolæ; hiberno lœtissima pulvere farra, 

Lætus ager: nullo tantum se Mysia cultu 

Jactat, et ipsa suas mirantur Gargara messes. 
Quid dicam, jacto qui semine comminus arva 

Insequitur, cumulosque ruit male pinguis arenæ; 

Deinde satis fluvium inducit rivosque sequentes ; 

Et, quum exustus ager morientibus æstuat herbis, 

Ecce supercilio elivosi tramitis undam 

Elicit? illa cadens raucum per levia murmur 

Saxa ciet, scatebrisque arentia temperat arva. 

Quid, qui, ne gravidis procumbat culmus aristis, 

Luxuriem segetum tenera depascit in herba, 

Quum primum sulcos æquant sata? quique paludis 

Collectum humorem bibula deducit arena, 


Præsertim incertis si mensibus amnis abundans 


Exit, et obducto late tenet omnia limo, 
Unde cavæ tepido sudant humore lacunæ? 


46 GEORGICA. . 


Nec tamen, hæc quum sint hominumque boum- 
que labores 
Versando terram experti, nihil improbus anser, 
Strymoniæque grues, et amaris intuba fibris, 
Officiunt, aut umbra nocet. Pater ipse colendi 


Haud facilem esse viam voluit; primusque per artem 


Movit agros, curis acuens mortalia corda, 
Nec torpere gravi passus sua regna veterno. 
Ante Jovem nulli subigebant arva coloni; 
Ne signare quidem aut partiri limite campum 
Fas erat; in medium quærebant; ipsaque tellus 
Omnia liberius, nullo poscente, ferebat. 
Ille malum virus serpentibus addidit atris, 
Prædarique lupos jussit, pontumque moveri, 
Mellaque decussit foliis, ignemque removit, 
Et passim rivis currentia vina repressit; 
Ut varias usus meditando extunderet artes 
Paulatim, et sulcis frumenti quæreret herbam, 
Ut silicis venis abstrusum excuderet ignem. 
Tunc alnos primum fluvii sensere cavatas; 
Navita tum stellis numeros et nomina fecit, 
Pleiadas, Hyadas, claramque Lycaonis Arcton : 
Tum laqueis captare feras, et fallere visco, 
Inventum, et magnos canibus circumdare saltus; 
Atque alius latum funda jam verberat amnem, 
Alta petens; pelagoque alius trahit humida lina: 


v. 149. LIBER I. 47 


Tum ferri rigor, atque argutæ lamina serræ; 

(Nam primi cuneis scindebant fissile lignum:) 
Tum variz venere artes; labor omnia vicit 
Improbus, et duris urgens in rebus egestas. 
Prima Ceres ferro mortales vertere terram 
Instituit, quum jam glandes atque arbuta sacræ 
Deficerent sylvæ, et victum Dodona negaret. 
Mox et frumentis labor additus; ut mala culmos 
Esset rubigo, segnisque horreret in arvis 
Carduus: intereunt segetes; subit aspera sylva, 
Lappæque tribulique; interque nitentia culta 
Infelix lolium et steriles dominantur avenæ. 
Quod nisi et assiduis terram insectabere rastris, 
Et sonitu terrebis aves, et ruris opaci 
Falce premes umbras, votisque vocaveris imbrem, 
Heu! magnum alterius frustra spectabis acervum, 
Concussaque famem in sylvis solabere quercu. 
Dicendum et quæ sint duris agrestibus arma, 
Queis sine nec potuere seri nec surgere messes: 
Vomis, et inflexi primum grave robur aratri, 
Tardaque Eleusinæ matris volventia plaustra, 
Tribulaque, traheæque, et iniquo pondere rastri; 
Virgea præterea Celei vilisque supellex, 
Arbuteæ crates, et mystica vannus Iacchi; 
Omnia quæ multo ante memor provisa repones, 
Si te digna manet divini gloria ruris. 

48 G EORGI CA. v. 168. 


Continuo in sylvis magna vi flexa domatur 
In burim et curvi formam accipit ulmus aratri. 
Huic a stirpe pedes temo protentus in octo, 
Binæ aures, duplici aptantur dentalia dorso. 
Cæditur et tilia ante jugo levis, altaque fagus, 
Stivaque quæ currus a tergo torqueat imos: 
Et suspensa focis explorat robora fumus. 
Possum multa tibi veterum præcepta referre, 
Ni refugis, tenuesque piget cognoscere curas. 
Area cum primis ingenti æquanda cylindro, 
Et vertenda manu, et creta solidanda tenaci, 
Ne subeant herbæ, neu pulvere victa fatiscat, 
Tum variæ illudant pestes: sæpe exiguus mus 
Sub terris posuitque domos atque horrea fecit; 
Aut oculis capti fodere cubilia talpæ; 
Inventusque cavis bufo, et quæ plurima terræ 
Monstra ferunt; populatque ingentem farris acervum 
Curculio, atque inopi metuens formica senectæ. 
Contemplator item, quum se nux plurima sylvis 
Induet in florem et ramos curvabit olentes: 
Si superant fetus, pariter frumenta sequentur, 
Magnaque cum magno veniet tritura calore: 
At, si luxuria foliorum exuberat umbra, 


Nequicquam pingues palea teret area culmos. 


Semina vidi equidem multos medicare serentes, 


Et nitro prius et nigra perfundere amurca, 


v. 194. LIBER I. 49 


Grandior ut fetus siliquis fallacibus esset ; 
Et, quamvis igni exiguo properata maderent, 
Vidi lecta diu et multo spectata labore 
= Degenerare tamen, ni vis humana quotannis 
Maxima quæque manu legeret: sic omnia fatis 
In pejus ruere, ac retro sublapsa referri. 


Non aliter quam qui adverso vix flumine lembum 


wat. ee 


Remigiis subigit; si brachia forte remisit, 


ne 


Atque illum in præceps prono rapit alveus amni. 
Preterea tam sunt Arcturi sidera nobis, 


Hedorumque dies servandi, et lucidus Anguis, 


1. — 
\ c 


; Quam quibus in patriam ventosa per æquora vectis 
F Pontus et ostriferi fauces tentantur Abydi. 

| Libra die somnique pares ubi fecerit horas, 

: Et medium luci atque umbris jam dividit orbem, 
Exercete, viri, tauros, serite hordea campis, 
3 Usque sub extremum brumæ intractabilis imbrem ; 

£ Necnon et lini segetem et Cereale papaver 

þ Tempus humo tegere, et jamdudum incumbere aratris, 
Dum sicca tellure licet, dum nubila pendent. 


IS 


Vere fabis satio: tum te quoque, medica, putres 
; Accipiunt sulci, et milio venit annua cura, 
Candidus auratis aperit quum cornibus annum 

X Taurus, et averso cedens Canis occidit astro. 


Ss, = At si triticeam in messem robustaque farra 
Exercebis humum, solisque instabis aristis ; 
1 | F 


50 GEORGICA. v. 220. 


Ante tibi Eo Atlantides abscondantur, 
i nosiaque ardentis decedat stella Coronæ, 
Debita quam sulcis committas semina, quamque 
Invite properes anni spem credere terræ. 
Multi ante occasum Mai cœpere: sed illos 
Exspectata seges vanis elusit aristis. 
Si vero viciamque seres vilemque faselum, 
Nec Pelusiacæ curam aspernabere lentis; 
Haud obscura cadens mittet tibi signa Bootes: 
Incipe, et ad medias sementem extende pruinas. 
Idcirco certis dimensum partibus orbem 5 
Per duodena regit mundi sol aureus astra. 
Quinque tenent cœlum zone; quarum una corusco 
Semper sole rubens et torrida semper ab igni: 

Quam circum extreme dextra lævaque trahuntur 
Cœrulea glacie concrete atque imbribus atris: 

Has inter mediamque, duæ mortalibus ægris 
Munere concessæ divüm; via secta per ambas, 
Obliquus qua se signorum verteret ordo. 

Mundus, ut ad Scythiam Rhipzasque arduus arces 
Consurgit, premitur Libye devexus in Austros. 
Hic vertex nobis semper sublimis: at illum 

Sub pedibus Styx atra videt, manesque profundi. 


Maximus hie flexu sinuoso elabitur Anguis 


Circum, perque duas in morem fluminis Arctos, 
Arctos oceani metuentes æquore tingi: 


4 


v. 246. LIBER I. 51 


Illic, ut perhibent, aut intempesta silet nox 
Semper, et obtenta densantur nocte tenebræ; 
Aut redit a nobis Aurora, diemque reducit; 
Nosque ubi primus equis Oriens afflavit anhelis, 
Illic sera rubens accendit lumina Vesper. 

Hinc tempestates dubio prædiscere cœlo 
Possumus, hinc messisque diem, tempusque serendi; 
Et quando infidum remis impellere marmor 
Conveniat; quando armatas deducere classes, 
Aut tempestivam sylvis evertere pinum. 

Nee frustra signorum obitus speculamur et ortus, 
Temporibusque parem diversis quattuor annum. 

Frigidus agricolam si quando continet imber, 
Multa, forent quæ mox cœlo properanda sereno, 
Maturare datur: durum procudit arator 
Vomeris obtusi dentem; cavat arbore lintres; 


Aut pecori signum, aut numeros impressit acervis: 


Exacuunt alii vallos furcasque bicornes, 


Atque Amerina parant lentæ retinacula viti: 

Nunc facilis rubea texatur fiscina virga; 

Nunc torrete igni fruges, nunc frangite saxo. 
Quippe etiam festis quædam exercere diebus 


& Fas et jura sinunt: rivos deducere nulla 


Religio vetuit, segeti prætendere sæpem, 


Insidias avibus moliri, incendere vepres, 


Balantumque gregem fluvio mersare salubri: 


— ä — — — 


A — - 
—_ — ” — 
= — —— — = 
— — — —— — * 
— . 


—__ 
„ + 


- _ 

— — 

— — — — 
2 — —— —— — 
8 l 


9 
— — 
* — — 
— ——BZ'f — ——— _ — =" -_— d — — - — 1 p — — -4 - 
= 
9 * 
— - Mg 2 = — 4 — my 
<< — 
© 7 — 


— 


52 G EORGICA. v. 272. 


Spe oleo tardi costas agitator aselli 

Vilibus aut onerat pomis; lapidemque revertens 

Incusum, aut atræ massam picis, urbe reportat. 
Ipsa dies alios alio dedit ordine luna 

Felices operum. Quintam fuge; pallidus Orcus, 

Eumenidesque satæ; tum partu Terra nefando 

Cœumque Iapetumque creat, sxvumque 'Typhcea, 

Et conjuratos cœlum rescindere fratres : 

Ter sunt conati imponere Pelio Ossam 


Scilicet, atque Ossæ frondosum involvere Olympum; 


Ter pater exstructos disjecit fulmine montes. 
Septima post decimam felix et ponere vitem, 
Et prensos domitare boves, et licia telæ 
Addere: nona fugæ melior, contraria furtis. 
Multa adeo gelida melius se nocte dedere, 
Aut quum sole novo terras irrorat Eous : 
Nocte leves melius stipulæ, nocte arida prata, 
Tondentur; noctes lentus non deficit humor. 
Et quidam seros hiberni ad luminis ignes 
Pervigilat, ferroque faces inspicat acuto : 
Interea, longum cantu solata laborem, 
Arguto conjux percurrit pectine telas, _ 
Aut dulcis musti vulcano decoquit humorem, 
Et foliis undam trepidi despumat aheni. 
At rubicunda ceres medio succiditur æstu, 
Et medio tostas æstu terit area fruges. 

v. 298. LIBER I. 33 


Nudus ara, sere nudus: hiems ignava colono. 
Frigoribus parto agricolæ plerumque fruuntur, 

Mutuaque inter se læti convivia curant. 

Invitat genialis hiems, curasque resolvit: 

Ceu presse quum jam portum tetigere carinæ, 

Puppibus et læti nautæ imposuere coronas. 

Sed tamen et quernas glandes tum stringere tempus, 

Et lauri baccas, oleamque, cruentaque myrta; 

Tum gruibus pedicas, et retia ponere cervis, 

Auritosque sequi lepores, tum figere damas 

Stuppea torquentem Balearis verbera fundæ, 

Quum nix alta jacet, glaciem quum flumina trudunt. 
Quid tempestates autumni et sidera dicam ? 

Atque, ubi jam breviorque dies et mollior æstas, 

Que vigilanda viris, vel quum ruit imbriferum ver, 

Spicea jam campis quum messis inhorruit, et quum 

Frumenta in viridi stipula lactentia turgent? 

Sepe ego, quum flavis messorem induceret arvis 

Agricola, et fragili jam stringeret hordea culmo, 

Omnia ventorum concurrere prcelia vidi, 

Quæ gravidam late segetem ab radicibus imis 

Sublime expulsam eruerent; ita turbine nigro 

Ferret hiems culmumque levem stipulasque volantes. 

Sepe etiam immensum cœlo venit agmen aquarum, 

Et fœdam glomerant tempestatem imbribus atris 

Collectæ ex alto nubes; ruit arduus æther, 


54 GEORGICA. v. 324. 


Et pluvia ingenti sata læta boumque labores 

Diluit; implentur fossæ, et cava flumina crescunt 
Cum sonitu, fervetque fretis spirantibus æquor. 
Ipse pater, media nimborum in nocte, corusca 
Fulmina molitur dextra; quo maxima motu 

Terra tremit, fugere feræ, et mortalia corda 

Per gentes humilis stravit pavor: ille flagranti 
Aut Atho, aut Rhodopen, aut alta Ceraunia telo 
Dejicit; ingeminant austri et densissimus imber; 
Nunc nemora ingenti vento, nunc littora, plangunt. 

Hoc metuens, cœli menses et sidera serva, 
Frigida Saturni sese quo stella receptet, 

Quos ignis cœli Cyllenius erret in orbes. 

In primis venerare deos, atque annua magnæ 
Sacra refer Cereri, lætis operatus in herbis, 
Extreme sub casum hiemis, jam vere sereno: 
Tunc pingues agni, et tune mollissima vina, 
Tunc somni dulces, densæque in montibus umbræ. 
Cuncta tibi Cererem pubes agrestis adoret; 

Cui tu lacte favos et miti dilue baccho; 
Terque novas circum felix eat hostia fruges, 

Omnis quam chorus et socii comitentur ovantes, J 
Et Cererem elamore vocent in tecta: neque ante 2 
Falcem maturis quisquam supponat aristis, ö 
Quam Cereri, torta redimitus tempora quercu, 
Det motus incompositos, et carmina dicat. 


v. 350. LIBER I. 55 


Atque hæc ut certis possimus discere signis, 
Astusque pluviasque et agentes frigora ventos, 
Ipse pater statuit quid menstrua luna moneret, 
Quo signo caderent austri, quid sæpe videntes 
Agricole propius stabulis armenta tenerent. 
Continuo, ventis surgentibus, aut freta ponti 
| Incipiunt agitata tumescere, et aridus altis 
> Montibus audiri fragor, aut resonantia longe 
= Littora misceri, et nemorum increbrescere murmur. 
; Jam sibi tum curvis male temperat unda carinis, 
. Quum medio celeres revolant ex æquore mergi, 
4 Clamoremque ferunt ad littora; quumque marinæ 
5 In sicco ludunt fulice; notasque paludes 
; Deserit atque altam supra volat ardea nubem. 
0 Spe etiam stellas, vento impendente, videbis 
I Præcipites ccelo labi, noctisque per umbram 
3 Flammarum longos a tergo albescere tractus ; 
3 Sepe levem paleam et frondes volitare caducas, 
Aut summa nantes in aqua colludere plumas. 
; At Boreæ de parte trucis quum fulminat, et quum 


Eurique Zephyrique tonat domus; omnia plenis 


KRura natant fossis, atque omnis navita ponto 

1 Humida vela legit. Numquam imprudentibus imber 
3 Obfuit aut illum surgentem vallibus imis 

Aeriæ fugere grues; aut bucula, cœlum 

q Suspiciens, patulis captavit naribus auras ; 


56 GEORGICA. v. 376. 


Aut arguta lacus circumvolitavit hirundo; 

Et veterem in limo ranz cecinere querelam ; 

Sæpius et tectis penetralibus extulit ova 

Angustum formica terens iter; et bibit ingens 

Arcus; et e pastu decedens agmine magno 

Corvorum increpuit densis exercitus alis. 

Jam varias pelagi volucres, et quæ Asia circum 

Dulcibus in stagnis rimantur prata Caystri, 

Certatim largos humeris infundere rores, 

Nunc caput objectare fretis, nunc currere in undas, 

Et studio incassum videas gestire lavandi: 

Tum cornix plena pluviam vocat improba voce, 

Et sola in sicca secum spatiatur arena. 

Ne nocturna quidem carpentes pensa puellæ 

Nescivere hiemem, testa quum ardente viderent 

Scintillare oleum et putres concrescere fungos. 
Nec minus ex imbri soles et aperta serena 

Prospicere, et certis poteris cognoscere signis: 

Nam neque tum stellis acies obtusa videtur; 

Nec fratris radiis obnoxia surgere luna; 

Tenuia nec lanæ per cœlum vellera ferri; 

Non tepidum ad solem pennas in littore pandunt 

Dilectæ Thetidi alcyones; non ore solutos 

Immundi meminere sues jactare maniplos: 

At nebulæ magis ima petunt, campoque recumbunt; 

Solis et occasum servans de culmine summo 

v. 402. LIBER I. 57 


Nequidquam seros exercet noctua cantus: 
Apparet liquido sublimis in aere Nisus, 

Et pro purpureo pcenas dat Scylla capillo; 
Quacumque illa levem fugiens secat æthera pennis, 
Ecce inimicus atrox magno stridore per auras 
Insequitur Nisus; qua se fert Nisus ad auras, 
Illa levem fugiens raptim secat æthera pennis: 
Tum liquidas corvi presso ter gutture voces 
Aut quater ingeminant; et sæpe cubilibus altis, 
Nescio qua præter solitum dulcedine læti, a 
Inter se foliis strepitant; juvat, imbribus actis, 


Progeniem parvam dulcesque revisere nidos. 


Haud equidem credo quia sit divinitus illis 
Ingenium, aut rerum fato prudentia major: 
Verum, ubi tempestas et coli mobilis humor 
Mutavere vias, et juppiter uvidus austris 
Densat erant quæ rara modo, et quæ densa relaxat, 
Vertuntur species animorum, et pectora motus 
Nune alios, alios dum nubila ventus agebat, 
Concipiunt: hinc ille avium concentus in agris, 
Et lætæ pecudes, et ovantes gutture corvi. 

Si vero solem ad rapidum lunasque sequentes 
Ordine respicies, numquam te crastina fallet 
Hora, neque insidiis noctis capiere serenæ. 

Luna revertentes quum primum colligit ignes, 
Si nigrum obscuro comprenderit aera cornu, 

58 GEORGICA. v. 428. 


Maximus agricolis pelagoque parabitur imber : 
At, si virgineum suffuderit ore ruborem, 

Ventus erit; vento semper rubet aurea Phcobe : 
Sin ortu in quarto (namque 1s certissimus auctor) 
Pura, neque obtusis per cœlum cornibus bit, 
Totus et ille dies, et qui nascentur ab illo 
Exactum ad mensem, pluvia ventisque carebunt, 
Votaque servati solvent in littore nautæ 


Glauco et Panopeæ et Inoo Melicertæ. 

Sol quoque, et exoriens, et quum se condet in undas, 

Signa dabit: solem certissima signa sequuntur, f 
Et quæ mane refert, et quæ surgentibus astris. 
Ille ubi nascentem maculis variaverit ortum 

Conditus in nubem, medioque refugerit orbe, 

Suspecti tibi sint imbres: namque urget ab alto : 

Arboribusque satisque Notus pecorique sinister. $ 

Aut ubi sub lucem densa inter nubila sese N 

Divers! rumpent radii, aut ubi pallida surget 4 

Tithoni croceum linquens Aurora cubile; 

Heu! male tum mites defendet pampinus uvas, 

Tam multa in tectis crepitans salit horrida grando. 
Hoc etiam, emenso quum jam decedet olympo, 

Profuerit meminisse magis; nam sæpe videmus 

Ipsius in vultu varios errare colores : 

Czruleus pluviam denuntiat, igneus euros. 

Sin maculæ incipient rutilo immiscerier igni, 


1 LIBER I 59 


Omnia tune pariter vento nimbisque videbis 
Fervere: non illa quisquam me nocte per altum 
Ire, neque a terra moneat convellere funem. 

At si, quum referetque diem, condetque relatum, 
Lucidus orbis erit; frustra terrebere nimbis, 

Et claro sylvas cernes aquilone moveri. 

Denique, quid Vesper serus vehat, unde serenas 
Ventus agat nubes, quid cogitet humidus Auster, 
Sol tibi signa dabit. Solem quis dicere falsum 
Audeat:? ille etiam cæcos instare tumultus 

| Sæpe monet, fraudemque et operta tumescere bella. 
f Ille etiam exstincto miseratus Cæsare Romam, 

4 Quum caput obscura nitidum ferrugine texit, 

© Impiaque æternam timuerunt sæcula noctem : 
4 Tempore quamquam illo tellus quoque et æquora ponti, 
$ Obscenique canes, importunæque volucres, 

y Signa dabant. Quoties Cyclopum effervere in agros 
© Vidimus undantem ruptis fornacibus Etnam, 
Flammarumque globos, liquefactaque volvere saxa! 
Armorum sonitum toto Germania cœlo 
Audut; insolitis tremuerunt motibus Alpes; 
Vox quoque per lucos vulgo exaudita silentes 
Ingens, et simulacra modis pallentia miris 


Visa sub obscurum noctis; pecudesque locutæ, 
Infandum! sistunt amnes, terræque dehiscunt; 
Et mæstum illacrymat templis ebur, æraque sudant: 


60 GEORGICA. v. 480 


Proluit insano contorquens vertice sylvas 
Fluviorum rex Eridanus, camposque per omnes ] 
Cum stabulis armenta tulit; nec tempore eodem 
Tristibus aut extis fibre apparere minaces, 
Aut puteis manare cruor cessavit, et altz 
Per noctem resonare lupis ululantibus urbes; ; 
Non alias clo ceciderunt plura sereno 
Fulgura, nec dir: toties arsere comet. 
Ergo inter sese paribus concurrere telis 
Romanas acies iterum videre Philippi; 


Nec fuit indignum superis bis sanguine nostro 
Emathiam et latos Hæmi pinguescere campos. 
| Scilicet et tempus veniet quum finibus illis 
| Agricola, incurvo terram molitus aratro, 
Exesa inveniet scabra rubigine pila, 
Aut gravibus rastris galeas pulsabit inanes, 
Grandiaque effossis mirabitur ossa sepulcris. 
Di patrii indigetes, et Romule, Vestaque mater 
: Quzx Tuscum Tiberim et Romana palatia servas, 
Hunc saltem everso juvenem succurrere sæclo 
Ne prohibete! satis jampridem sanguine nostro 
Laomedonteæ luimus perjuria Trojæ. 1 
Jampridem nobis cœli te regia, Cæsar, 1 
Invidet, atque hominum queritur curare triumphos: 
Quippe ubi fas versum atque nefas: tot bella per orbem: 


Tam multæ scelerum facies: non ullus aratro 

. 506. LIBER I. 61 
Dignus honos; squalent abductis arva colonis, 

Et curvæ rigidum falces conflantur in ensem: 

Hinc movet Euphrates, illinc Germania, bellum; 


Vicine, ruptis inter se legibus, urbes 

Arma ferunt; sævit toto Mars impius orbe : 

Ut, quum carceribus sese effudere, quadrigæ 
Addunt in spatia, et frustra retinacula tendens 
Fertur equis auriga, neque audit currus habenas. 

LIBER II. 


HacTEexus arvorum cultus et sidera ccel: : 
Nunc te, Bacche, canam, necnon sylvestria tecum 
Virgulta, et prolem tarde crescentis olive. 

Huc, pater o Lenæe; tuis hie omnia plena 
Muneribus, tibi pampineo gravidus autumno 
Floret ager, spumat plenis vindemia labris; 
uc, pater o Lenwe, veni, nudataque musto 
Tinge novo mecum dereptis crura cothurnis. 

PRINCIPIO, arboribus varia est natura creandis: 
Namque aliz, nullis hominum cogentibus, ipsæ 
Sponte sua veniunt, camposque et flumina late 
Curva tenent; ut molle siler, lentæque genestæ, 
Populus, et glauca canentia fronde salicta: 

Pars autem posito surgunt de semine, ut altæ 
Castaneæ, nemorumque Jovi quæ maxima frondet 
AEsculus, atque habitæ Graus oracula quercus: 
Pullulat ab radice aliis densissima sylva; 
Ut cerasis, ulmisque; etiam Parnassia laurus 
Parva sub ingenti matris se subjicit umbra. 

Hos natura modos primum dedit; his genus omne 
Sylvarum fruticumque viret nemorumque sacrorum. 

Sunt alu quos ipse via sibi reperit usus. 

Hic plantas tenero abscidens de corpore matrum 

1 LIBER II. 63 


a Deposuit sulcis; hic stirpes obruit arvo, 
Quadrifidasque sudes, et acuto robore vallos: 

| Sylvarumque aliz pressos propaginis arcus 

* Exspectant, et viva sua plantaria terra: 

Nil radicis egent aliæ; summumque putator 
Haud dubitat terre referens mandare cacumen : 
Quin et caudicibus sectis, mirabile dictu ! 


Fe SIE 


Truditur e s1cco radix oleagina ligno: 


þ Et sæpe alterius ramos impune videmus 
; Vertere in alterius, mutatamque insita mala 
© Ferre pirum, et prunis lapidosa rubescere corna. 
: Quare agite, o, proprios generatim discite cultus, 
Agricolz, fructusque feros mollite colendo. | 
Neu segnes jaceant terre: juvat Ismara baccho 
Conserere, atque olea magnum vestire Taburnum. 
Tuque ades, incœptumque una decurre laborem, 
O decus, o fame merito pars maxima nostræ, 
& Mcaucenas, pelagoque volans da vela patenti. 
Non ego cuncta meis amplecti versibus opto; 
Non, mihi si lingue centum sint, oraque centum, 
Ferrea vox. Ades, et primi lege littoris oram; 
In manibus terre: non hie te carmine ficto, 
g Atque per ambages et longa exorsa, tenebo. 
SH ßponte sua quæ se tollunt in luminis auras, 
Infecunda quidem, sed læta et fortia surgunt : 


Quippe solo natura subest. Tamen hæc quoque si quis 

64 GEORGICA. v. 49. 


Inserat, aut scrobibus mandet mutata subactis, 
Exuerint sylvestrem animum, cultuque frequenti 


In quascumque voces artes haud tarda sequentur. 


Necnon et sterilis quæ stirpibus exit ab imis 

Hoc faciet, vacuos si sit digesta per agros : 

Nunc altæ frondes et rami matris opacant, 

Crescentique adimunt fetus, uruntque ferentem. 
Jam quæ seminibus jactis se sustulit arbos 

Tarda venit, seris factura nepotibus umbram; 

Pomaque degenerant, succos oblita priores ; 

Et turpes, avibus predam, fert uva racemos. 

Scilicet omnibus est labor impendendus, et omnes 

Cogendz in sulcum, ac multa mercede domandæ. 
Sed truncis oleæ melius, propagine vites, 

Respondent, solido Paphiæ de robore myrtus : 

Plantis et dure coryli nascuntur, et ingens 

Fraxinus, Herculeæque arbos umbrosa. coronæ, 

Chaoniique patris glandes; etiam ardua palma 

Nascitur, et casus abies visura marinos. 

Inseritur vero et fetu nucis arbutus horrida ; 

Et steriles platani malos gessere valentes ; 

Castanew fagus, ornusque incanuit albo 

Flore piri; glandemque gues fregere sub ulmis. 
Nec modus inserere, atque oculos imponere, sim— 

plex: 
Nam qua se medio trudunt de cortice gemmæ, 

LIBER II. 65 


Et tenues rumpunt tunicas, angustus in ipso 
Fit nodo sinus; huc aliena ex arbore germen 
Includunt, udoque docent inolescere libro: 
: Aut rursum enodes trunci resecantur, et alte 
: Finditur in solidum cuneis via; deinde feraces 
a Plantæ immittuntur: nec longum tempus, et ingens 
ZExiit ad cœlum ramis felicibus arbos, 


Miraturque novas frondes et non sua poma. 


Præterea genus haud unum, nec fortibus ulmis, 


; Nec salici, lotoque, nec Idæis cyparissis: 


Nec pingues unam in faciem nascuntur olive, 


Orchades, et radii, et amara pausia bacca; 
Pomaque, et Alcinoi sylve; nec surculus idem 


Crustumiis, Syriisque piris, gravibusque volemis. 


Non eadem arboribus pendet vindemia nostris, 


uam Methymnzo carpit de palmite Lesbos: 
unt Thasiz vites, sunt et Mareotides albæ; 
I Pinguibus he terris habiles, levioribus illæ: 


Et passo psithia utilior, tenuisque lageos 


Tentatura pedes olim, vincturaque linguam ; 
Purpureæ, preciæque; et quo te carmine dicam, 
Rhætica? nec cellis ideo contende Falernis. 


unt et Aminææ vites, firmissima vina, 


Tmolus et assurgit quibus, et rex ipse Phanæus; 
Argitisque minor, cui non certaverit ulla 


Aut tantum fluere, aut totidem durare per annos. 
1 | : *F 

66 GEORGICA. v. 100. 


Non ego te, dis et mensis accepta secundis, 


Media fert tristes succos, tardumque saporem 


— 


Transierim, Rhodia, et tumidis, bumaste, racemis. F 
Sed neque quam multæ species, nec nomina quæ sint, | 
Est numerus; neque enim numero comprendere retert: 
Quem qui scire velit, Libyci velit æquoris idem J 
Discere quam multæ zephyro turbentur arenæ; F 
Aut, ubi navigiis violentior mcidit eurus, ; 
Nosse quot Ionii veniant ad littora fluctus. 1 
Nec vero terræ ferre omnes omnia possunt: 0 
Fluminibus salices, crassisque paludibus alni, 1 
Nascuntur, steriles saxosis montibus orni; 3] 
Littora myrtetis lætissima; denique apertos 4 
Bacchus amat colles, aquilonem et frigora tax1. 4 
Adspice et extremis domitum cultoribus orbem, 21 
Eoasque domos Arabum, pictosque Gelonos. ] 
Divisæ arboribus patriæ: sola India nigrum ; ] 
Fert ebenum; solis est turea virga Sabwis. : 
Quid tibi odorato referam sudantia ligno 5 ] 
Balsamaque, et baccas semper frondentis acanthi? ] 
Quid nemora Æthiopum molli canentia lana? 4 1 
Velleraque ut foliis depectant tenuia Seres? : 
Aut quos oceano propior gerit India lucos, by 
Extremi sinus orbis; ubi aera vincere summum 8 | 
Arboris haud ullæ jactu potuere sagittæ? 1 
Et gens illa quidem sumptis non tarda pharetris. £ 


9 


6 Flos apprima tenax : animas et olentia Medi 

v. 126. LIBER II. 67 


Felicis mali, quo non præsentius ullum, 
Pocula si quando sævæ infecere novercæ, 
Miscueruntque herbas et non innoxia verba, | 


Auxilium venit, ac membris agit atra venena. 


Ipea ingens arbos, faciemque simillima lauro; 


Et, si non alium late jactaret odorem, 


Laurus erat: folia haud ullis labentia ventis; 


— 


Ora fovent illo, et senibus medicantur anhelis. 


Sed neque Medorum, sylvæ ditissima, terra, 


Nec pulcher Ganges, atque auro turbidus Hermus, 
4 Laudibus Italiæ certent; non Bactra, neque Indi, 
f Totaque turiferis Panchaia pinguis arenis. 

Ic loca non tauri spirantes naribus ignem 
Invertere, satis immanis dentibus hydri; 


Nec galeis densisque virùm seges horruit hastis: 
Sed gravidæ fruges et Bacchi Massicus humor 


= levers; tenent oleæ, armentaque læta. 
inc bellator equus campo sese arduus infert; 
Hinc albi, Clitumne, greges, et maxima taurus 
Victima, sæpe tuo perfusi flumine sacro, 
Romanos ad templa detim duxere triumphos. 
| Hic ver assiduum, atque alienis mensibus æstas; 
Bis gravidæ pecudes, bis pomis utilis arbor. 
At rabide tigres absunt, et seva leonum 
a Semina; nec miseros fallunt aconita legentes; 


* 


68 G EORGICA. v. 132. 


Nec rapit immensos orbes per humum, neque tanto 
Squameus in spiram tractu se colligit anguis. 

Adde tot egregias urbes, operumque laborem, 

Tot congesta manu preruptis oppida saxis, 
Fluminaque antiquos subterlabentia muros. 

An mare quod supra memorem, quodque alluit infra* 


Anne lacus tantos? te, Lari maxime, teque, 
Fluctibus et fremitu assurgens, Benace, marino? 
An memorem portus, Lucrinoque addita claustra, 
Atque indignatum magnis stridoribus æquor, 
Julia qua ponto longe sonat unda refuso, 
Tyrrhenusque fretis immittitur æstus Avernis? 
Hæc eadem argenti rivos ærisque metalla 
Ostendit venis, atque auro plurima fluxit. 


Hæc genus acre virùm, Marsos, pubemque Sabellam, 
Assuetumque malo Ligurem, Volscosque verutos, 
Extulit; hæc Decios, Marios, magnosque Camillos, 
Scipiadas duros bello, et te, maxime Cæsar, 

Qui nunc extremis Asiæ jam victor in oris 
Imbellem avertis Romanis arcibus Indum. 

Salve, magna parens frugum, Saturnia tellus, 
Magna virùm: tibi res antique laudis et artis 


Smet hed  $. a 


Ingredior, sanctos ausus recludere fontes ; 

Ascreumque cano Romana per oppida carmen. ; 
Nunc locus arvorum ingeniis : que robora cuique, |? 1 

Quis color, et quæ sit rebus natura ferendis. 5 

v. 178. LIBER II. 69 


Difficiles primum terræ, collesque maligni, 
Tenuis ubi argilla, et dumosis calculus arvis, 
Palladia gaudent sylva vivacis olivæ. 
Indicio est tractu surgens oleaster eodem 
Plurimus, et strati baccis sylvestribus agri. 
At que pinguis humus, dulcique uligine læta, 
Quique frequens herbis et fertilis ubere campus, 
Qualem sæpe cava montis convalle solemus 
Dispicere; huc summis liquuntur rupibus amnes, 
Felicemque trahunt limum ; quique editus austro, 
Et filicem curvis invisam pascit aratris: 
Hic tibi prevalidas olim multoque fluentes 
Sufficiet baccho vites; hic fertilis uvæ, 
Hic laticis, qualem pateris libamus et auro, 
Inflavit quum pinguis ebur Tyrrhenus ad aras, 
Lancibus et pandis fumantia reddimus exta. 
Sin armenta magis studium vitulosque tueri, 
Aut fetus ovium, aut urentes culta capellas; 
Saltus et saturi petito longinqua Tarenti, 
Et qualem infelix amisit Mantua campum, 
Pascentem niveos herboso flumine cyenos. 
Non liquidi gregibus fontes, non gramina, deerunt; 
Et quantum longis carpent armenta diebus, 
Exigua tantum gelidus ros nocte reponet. 

Nigra fere, et presso pinguis sub vomere terra, 
Et cui putre solum (namque hoc imitamur arando), 


70 ---GREORGICA. v. 204. 


Optima frumentis; non ullo ex æquore cernes 
Plura domum tardis decedere plaustra juyencis : 
Aut unde iratus sylvam devexit arator, 
Et nemora evertit multos ignava per annos, 
Antiquasque domos avinm cum stirpibus imis 
Eruit: illæ altum nidis petiere relictis; 
At rudis enituit impulso vomere campus. 
Nam jejuna quidem clivosi glarea ruris 
Vix humiles apibus casias roremque ministrat ; 
Et tophus scaber, et nigris exesa chelydris 
Creta, negant alios æque serpentibus agros 
Dulcem ferre cibum, et curvas præbere latebras. 
Quæ tenuem exhalat nebulam fumosque volucres, 
Et bibit humorem, et quum vult ex se ipsa remittit; 
Quæque suo viridi semper se gramine vestit, 
Nec scabie et salsa lædit rubigine ferrum; 
Illa tibi lætis intexet vitibus ulmos; 
Illa ferax oleo est; illam experiere colendo 
Et facilem pecori, et patientem vomeris unci: 
Talem dives arat Capua, et vicina Vesevo 
Ora jugo, et vacuis Clanius non æquus Acerris. 
Nunc, quo quamque modo possis cognoscere, dicam. 
Rara sit, an supra morem si densa, requiras; 
Altera frumentis quoniam favet, altera baccho; 
Densa magis Cereri, rarissima quæque Lyæo; 
Ante locum capies oculis, alteque jubebis 

v. 230. LIBER II. 


A 
—— 


In solido puteum demitti, omnemque repones 

Rursus humum, et pedibus summas æquabis arenas. 

Si deerunt; rarum, pecorique et vitibus almis 

Aptius, uber erit: sin in sua posse negabunt 

Ire loca, et scrobibus superabit terra repletis; 

Spissus ager: glebas cunctantes crassaque terga 

Exspecta, et validis terram proscinde juvencis. 
Salsa autem tellus, et que perhibetur amara, 

Frugibus infelix (ea nec mansuescit arando, 

Nec baccho genus, aut pomis sua nomina, servat), 

Tale dabit specimen: tu spisso vimine qualos 

Colaque prelorum fumosis deripe tectis; 

Hue ager ille malus, dulcesque a fontibus und, 

Ad plenum calcentur: aqua eluctabitur omnis 

Scilicet, et grandes ibunt per vimina guttæ; 

At sapor indicium faciet manitestus, et ora 

Tristia tentantum sensu torquebit amaror. 


Pinguis item quæ sit tellus, hoc denique pacto 


Discimus: haud umquam manibus jactata fatiscit, 
Sed picis in morem ad digitos lentescit habendo. 
Humida majores herbas alit, ipsaque justo 

Lætior: ah! nimium ne sit mihi fertilis illa, 

Neu se prævalidam primis ostendat aristis! 

Quæ gravis est, ipso tacitam se pondere prodit, 
Quæque levis. Promptum est oculis prædiscere nigram, 
Et quis cui color: at sceleratum exquirere frigus 

72 GEO RGI CA. v. 236. 


Difficile est; piceæ tantum, taxique nocentes 
Interdum, aut ederæ pandunt vestigia nigræ. 

His animadversis, terram multo ante memento 
Excoquere, et magnos scrobibus concidere montes, 
Ante supinatas aquiloni ostendere glebas, 

Quam lætum infodias vitis genus: optima putri 
Arva solo; id venti curant, gelidæque pruinæ, 
Et labefacta movens robustus jugera fossor. 

At, si quos haud ulla viros vigilantia fugit, 
Ante locum similem exquirunt, ubi prima paretur 
Arboribus seges, et quo mox digesta feratur, 


Mutatam ignorent subito ne semina matrem. 


Quin etiam ccel1 regionem in cortice signant; 
Ut quo quæque modo steterit, qua parte calores 
Austrinos tulerit, quæ terga obverterit axi, 
Restituant : adeo in teneris consuescere multum est! 
Collibus an plano melius sit ponere vitem 
Quere prius. Si pinguis agros metabere campi, 
Densa sere; in denso non segnior ubere bacchus: 
Sin tumulis acelive solum collesque supinos, 
Indulge ordinibus; nec secius omnis in unguem 
Arboribus positis secto via limite quadret. 
Ut sæpe ingenti bello quum longa cohortes 
Explicuit legio, et campo stetit agmen aperto, 
Directæque acies, ac late fluctuat omnis 
re renidenti tellus; necdum horrida miscent 


v 282. LIBER II. 73 


Prolia, sed dubius mediis Mars errat in armis: 

Omnia sint paribus numeris dimensa viarum ; 

Non animum modo uti pascat prospectus inanem, 

Sed quia non aliter vires dabit omnibus æquas 

Terra, neque in vacuum poterunt se extendere rami. 
Forsitan et scrobibus quæ sint fastigia quæras. 

Ausim vel tenui vitem committere sulco. 

Altior ac penitus terræ defigitur arbos, 

Esculus in primis, quæ quantum vertice ad auras 

Etherias, tantum radice in tartara tendit. 

Ergo non hiemes illam, non flabra, neque imbres, 

Convellunt; immota manet, multosque nepotes, 

Multa virum volvens durando sæcula vincit: 

Tum fortes late ramos et brachia tendens 

Huc illuc, media ipsa ingentem sustinet umbram. 
Neve tibi ad solem vergant vineta cadentem; 

Neve inter vites corylum sere; neve flagella 

Summa pete, aut summa destringe ex arbore plantas; 

Tantus amor terræ! neu ferro læde retuso 

Semina; neve oleæ sylvestres insere truncos. 

Nam spe incautis pastoribus excidit ignis, 

Qui furtim pingui primum sub cortice tectus 

Robora comprendit, frondesque elapsus in altas 

Ingentem cœlo sonitum dedit: inde secutus 


Per ramos victor perque alta cacumina regnat, 


Et totum involvit flammis nemus, et ruit atram 


74 GEORGICA. v. 308. 


Ad ccelum picea crassus caligine nubem ; 
Presertim si tempestas a vertice sylvis 4 


Incubuit, glomeratque ferens incendia ventus. 
Hoc ubi, non a stirpe valent, cæsæque reverti f 
Possunt, atque ima similes revirescere terra: | 
Infelix superat foliis oleaster amaris. * 
Nec tibi tam prudens quisquam persuadeat auctor Þ 

| 

| 


"_ 


Tellurem Borea rigidam spirante mover! : 
Rura gelu tum claudit hiems, nec semine jacto 
Concretam patitur radicem athgere terræ. 


Optima vinetis satio, quum vere rubenti 7 

Candida venit avis longis invisa colubris; 

Prima vel autumni sub frigora, quum rapidus sol 

Nondum hiemem contingit equis, jam præterit æstas. 
Ver adeo frondi nemorum, ver utile sylvis: 

Vere tument terræ, et genitalia semina poscunt: 

Tum pater omnipotens fecundis imbribus æther 


1 


. 
6 


Conjugis in gremium lætæ descendit, et omnes 


Magnus alit, magno commixtus corpore, fetus: 


eee eee eee ee. 


Avia tum resonant avibus virgulta canoris, 
Et venerem certis repetunt armenta diebus: 
Parturit almus ager: zephyrique tepentibus auris 

Laxant arva sinus; superat tener omnibus humor; 
Inque novos soles audent se gramina tuto 

Credere; nec metuit surgentes pampinus austros, 
Aut actum cœlo magnis aquilonibus imbrem; 

v. 334. LIiDBER II. 75 


Sed trudit gemmas, et frondes explicat omnes. 
Non alios prima crescentis origine mundi 
Illuxisse dies, aliumve habuisse tenorem, 
Crediderim: ver illud erat, ver magnus agebat 
Orbis, et hibernis parcebant flatibus eur, 
Quum prime lucem pecudes hausere, viriimque 
Ferrea progenies duris caput extulit arvis, 
Immissæque feræ sylvis, et sidera clo. 
Nec res hunc teneræ possent perferre laborem, 
Si non tanta quies iret frigusque caloremque 
Inter, et exciperet cœli indulgentia terras. 
Quod superest, quæcumque premes virgulta per 
agros, 
Sparge fimo pingui, et multa memor occule terra: 
Aut lapidem bibulum aut squalentes infode conchas; 
Inter enim labentur aquæ, tenuisque subibit 
Halitus, atque animos tollent sata: jamque reperti 
Qui saxo super atque ingentis pondere testæ 
Urgerent; hoc effusos munimen ad imbres; 
Hoc, ubi hiulca siti findit Canis æstifer arva. 
Seminibus positis, superest deducere terram 
Sepius ad capita, et duros jactare bidentes; 
Aut presso exercere solum sub vomere, et ipsa 
Flectere luctantes inter vineta juvencos; 


Tum leves calamos, et ras hastilia virgæ, 


Fraxineasque aptare sudes, furcasque bicornes, 


76 GEORGICA. v. 339. 


Viribus eniti quarum, et contemnere ventos 
Assuescant, summasque sequi tabulata per ulmos. 

Ac, dum prima novis adolescit frondibus ætas, 
Parcendum teneris: et dum se lætus ad auras 
Palmes agit, laxis per purum immissus habenis, 
Ipsa acie nondum falcis tentanda; sed uncis 
Carpendz manibus frondes, interque legendæ. 
Inde ubi jam validis amplexæ stirpibus ulmos 
Exierint, tum stringe comas, tum brachia tonde; 
Ante reformidant ferrum: tum denique dura 
Exerce imperia, et ramos compesce fluentes. 

Texendz szpes etiam, et pecus omne tenendum, 
Præcipue dum frons tenera imprudensque laborum: 
Cui, super indignas hiemes, solemque potentem, 
Sylvestres uri assidue capreæque sequaces 
Illudunt; pascuntur oves, avidæque juvencæ. 
Frigora nec tantum cana concreta pruina, 

Aut gravis incumbens scopulis arentibus æstas, 
Quantum illi nocuere greges, durique venenum 
Dentis, et admorso signata in stirpe cicatrix. 

Non aliam ob culpam Baccho caper omnibus aris 
Ceœditur, et veteres ineunt proscenia ludi; 
Premiaque ingeniis, pagos et compita circum, 
Thesidz posuere, atque inter pocula læti 
Mollibus in pratis unctos saluere per utres. 

Nec non Ausonii, Troja gens missa, coloni 

v. 385. LIBER II. 77 


Versibus incomptis ludunt, risuque soluto, 
Oraque corticibus sumunt horrenda cavatis: 
Et te, Bacche, vocant per carmina læta, tibique 
Oscilla ex alta suspendunt mollia pinu. 
Hinc omnis largo pubescit vinea fetu; 
Complentur vallesque cavæ, saltusque profundi, 
Et quocumque deus circum caput egit honestum. 
Ergo rite suum Baccho dicemus honorem 
Carminibus patriis, lancesque et liba feremus; 
Et ductus cornu stabit sacer hircus ad aram, 
Pinguiaque in veribus torrebimus exta colurnis. 
Est etiam ille labor curandis vitibus alter, 
Cut numquam exhausti satis est; namque omne quo- 
tannis 
Terque quaterque solum scindendum, glebaque versis 
Eternum frangenda bidentibus, omne levandum 
Fronde nemus : redit agricolis labor actus in orbem, 
Atque in se sua per vestigia volvitur annus. 
Ac jam olim seras posuit quum vinea frondes, 
Frigidus et sylvis Aquilo decussit honorem; 
Jam tum acer curas venientem extendit in annum 
Rusticus, et curvo Saturni dente relictam 
Persequitur vitem attondens, fingitque putando. 
Primus humum fodito, primus devecta cremato 
Sarmenta, et vallos primus sub tecta referto: 
Postremus metito. Bis vitibus ingruit umbra; 

78 GEORGI CA. v. 410. 


Bis segetem densis obducunt sentibus herbæ: 
Durus uterque labor. Laudato ingentia rura; 
Exiguum colito. Nec non etiam aspera rusci 
Vimina per sylvam, et ripis fluvialis arundo 
Cxditur, incultique exercet cura salict1. 

Jam vinctwe vites, jam falcem arbusta reponunt, 
Jam canit extremos effetus vinitor antes : 
Sollicitanda tamen tellus, pulvisque movendus; 
Et jam maturis metuendus juppiter uvis. 

Contra, non ulla est oleis cultura: neque ill 
Procurvam exspectant falcem, rastrosque tenaccs, 
Quum semel hæserunt arvis, aurasque tulerunt. 
Ipsa satis tellus, quum dente recluditur unco, 


Sufficit humorem, et gravidas cum vomere fruges. 


Hoc pinguem et placitam pact nutritor olivam. 


Poma quoque, ut primum truncos sensere valentcs, 


Et vires habuere suas, ad sidera raptim 

Vi propria nituntur, opisque haud indiga nostræ. 
Nec minus interea fetu nemus omne graveseit, 
Sanguineisque inculta rubent aviaria baccis; 
Tondentur cytis1; tædas sylva alta ministrat, 
Pascunturque ignes nocturni, et lumina fundunt. 


Et dubitant homines serere, atque impendere curam ! 
Quid majora sequar? salices humilesque genesta, 


Aut illæ pecori frondem, aut pastoribus umbras, 
Sufficiunt, sxpemque satis, et pabula melli. 

v. 436. LIBER II. 79 


Et juvat undantem buxo spectare Cytorum, 
Naryciæque picis lucos: juvat arva videre, 
Non rastris hominum, non ulli obnoxia curæ. 


| Ipsz Caucasio steriles in vertice sylvæ, 


Quas animosi Euri assidue franguntque feruntque, 
Dant alios aliæ fetus; dant utile lignum, 

Navigis pinos, domibus cedrosque cupressosque. 
Hlinc radios trivere rotis, hinc tympana plaustris, 
Agricolæ, et pandas ratibus posuere carinas. 
Viminibus salices fecundæ, frondibus ulmi : 

At myrtus validis hastilibus, et bona bello 
Cornus; Ityræos taxi torquentur in arcus. 


Nec tiliæ leves, aut torno rasile buxum, 


, 


A 


Non formam accipiunt, ferroque cavantur acuto: 

Nec non et torrentem undam levis innatat alnus 

tes, Missa Pado: nec non et apes examina condunt 

Corticibusque cavis vitiosæque ilicis alveo. 

Quid memorandum æque Baccheia dona tulerunt* 
| : Bacchus et ad culpam causas dedit: ille furentes 
I Centauros leto domuit, Rhœtumque, Pholumque, 
Et magno Hylæum Lapithis cratere minantem. 

: 4 O fortunatos nimium, sua si bona norint, 

Agricolas, quibus ipsa, procul discordibus armis, 


Fundit humo facilem victum justissima tellus ! 

di non ingentem foribus domus alta superbis 
Mane salutantum totis vomit ædibus undam, 

Nec varios inhiant pulchra testudine postes, 
Illusasque auro vestes, Ephyreiaque æra; 
Alba neque Assyrio fucatur lana veneno, 
Nec casia liquidi corrumpitur usus oliv1 : 
At secura quies, et nescia fallere vita, 4 
Dives opum variarum; at latis otia fundis, 4 
Speluncæ, vivique lacus; at frigida Tempe, F 
Mugitusque boum, mollesque sub arbore somni, $ 
Non absunt; illic saltus, ac lustra ferarum, 


Et patiens operum exiguoque assueta juventus, 
Sacra deùm, sanctique patres: extrema per illos 


Justitia excedens terris vestigia fecit. j 
Me vero primum dulces ante omnia Musæ, 0 
Quarum sacra fero ingenti percussus amore, | ] 
Accipiant; ccolique vias et sidera monstrent, | 
Defectus solis varios, lunæque labores; If 
Unde tremor terris; qua vi maria alta tumescant | | 7 
Objicibus ruptis, rursusque in seipsa residant; u 


Quid tantum Oceano properent se tingere soles 
Hiberni, vel que tardis mora noctibus obstet. 
Sin, has ne possim nature accedere partes, 
Frigidus obstiterit circum præcordia sanguis ; 
Rura mihi et rigui placeant in vallibus amnes ; 


Flumina amem sylvasque inglorius. O ubi camp, 
Spercheosque, et virginibus bacchata Lacænis 
Taygeta! o qui me gelidis in vallibus Hemi 


v. 488. LIBER II. 81 


Sistat, et ingenti ramorum protegat umbra! 

Felix qui potuit rerum cognoscere causas, 

* Atque metus omnes et inexorabile fatum 

Subjecit pedibus, strepitumque Acherontis avari! 

* Fortunatus et ille deos qui novit agrestes, 

Panaque, Sylvanumque senem, Nymphasque sorores! 

lllum non populi fasces, non purpura regum 

Flexit, et infidos agitans discordia fratres, 


3 


Aut conjurato descendens Dacus ab Histro; 


8 


Non res Romanæ, perituraque regna: neque ille 
| Aut doluit miserans inopem, aut invidit habenti. 
| Quos rami fructus, quos ipsa volentia rura 
Sponte tulere sua, carpsit : nec ferrea jura, 
Insanumque forum, aut populi tabularia vidit. 
| Sollicitant alu remis freta cæca, ruuntque 
In ferrum, penetrant aulas et limina regum : 
tlic petit excidiis urbem miserosque penates, 
| Ut gemma bibat, et Sarrano indormiat ostro: 
Condit opes alius, defossoque incubat auro: 
Hic stupet attonitus rostris: hunc plausus hiantem 
Per cuneos geminatus enim plebisque patrumque 
Corripuit: gaudent perfusi sanguine fratrum, 
Exilioque domos et dulcia limina mutant, 
api, Atque alio patriam quzrunt sub sole jacentem. 
Agricola incurvo terram dimovit aratro: 
Hinc anni labor; hinc patriam parvosque nepotes 
1 G 

Sustinet; hinc armenta boum meritosque juvencos. 
Nec requies quin aut pomis exuberet annus, 
Aut fetu pecorum, aut cerealis mergite culmi, 
Proventuque oneret sulcos, atque horrea vincat. 
Venit hiems; teritur Sicyonia bacca trapetis; 
Glande sues læti redeunt; dant arbuta sylvæ; 
Et varios ponit fetus autumnus, et alte 
Mitis in apricis coquitur vindemia saxis. 
Interea dulces pendent circum oscula nati; 
Casta pudicitiam servat domus; ubera vacce 
Lactea demittunt; pinguesque in gramine læto 
Inter se adversis luctantur cornibus hædi. 
Ipse dies agitat festos; fususque per herbam, 
Ignis ubi in medio, et socii cratera coronant, 
Te libans, Lenæe, vocat; pecorisque magistris 
Velocis jaculi certamina ponit in ulmo, 
Corporaque agresti nudant prædura palæstra. 
Hanc olim veteres vitam coluere Sabini, 
Hanc Remus et frater; sic fortis Etruria crevit 
Scilicet, et rerum facta est pulcherrima Roma, 
Septemque una sibi muro circumdedit arces. 
Ante etiam sceptrum Dictæi regis, et ante 
Impia quam cæsis gens est epulata juvencis, 
Aureus hanc vitam in terris Saturnus agebat. 
Necdum etiam audierant inflari classica, necdum 
Impositos duris crepitare incudibus enses. 


v. 540. LIBER II. 83 


Sed nos immensum spatiis confecimus æquor; 
Et jam tempus equùm fumantia solvere colla. 

LIBER III. 


Tz quoque, magna Pales, et te, memorande, canemus, 

Pastor ab Amphryso; vos, sylvæ, amnesque Lycwz1. 

Cetera, que vacuas tenuissent carmine mentes, 

Omnia jam vulgata: quis aut Eurysthea durum, 

Aut illaudati nescit Busiridis aras? 

Cui non dictus Hylas puer, et Latonia Delos, 

Hippodameque, humeroque Pelops insignis eburno, 

Acer equis? Tentanda via est, qua me quoque pos— 
sim 

Tollere humo, victorque virim volitare per ora. 

Primus ego in patriam mecum, modo vita supersit, 

Aonio rediens deducam vertice Musas. 

Primus Idumæas referam tibi, Mantua, palmas; 

Et viridi in campo templum de marmore ponam, 

Propter aquam, tardis ingens ubi flexibus errat 

Mincius, et tenera prætexit arundine ripas. 

In medio mihi Cæsar erit, templumque tenebit. 

Illi victor ego, et Tyrio conspectus in ostro, 

Centum quadrijugos agitabo ad flumina currus. 

Cuncta mihi, Alpheum linquens lucosque Molorchi, 

Cursibus et crudo decernet Græcia cestu. 

Ipse, caput tonsæ foliis ornatus olive, 

Dona feram. Jam nunc solemnes ducere pompas 

v. 22. LIBER III. 85 


Ad delubra juvat, cæsosque videre juvencos : 

? Velscena ut versis discedat frontibus, utque 

| 7 Purpurea intexti tollant aulæa Britanni. 

In foribus pugnam ex auro solidoque elephanto 
: Gangaridum faciam, victorisque arma Quirini; 


Atque hie undaatem bello magnumque fluentem 


Nilum, ac navali surgentes ære columnas. 
Addam urbes Asiz domitas, pulsumque Niphaten, 
Fidentemque fuga Parthum versisque sagittis, 

Et duo rapta manu diverso ex hoste tropæa, 
Bisque triumphatas utroque ab littore gentes. 
Stabunt et Parii lapides, spirantia signa, 


F 


5 


Assaraci proles, demissæque ab Jove gentis 
Nomina, Trosque parens, et Troje Cynthius auctor. 
Inxvidia infelix Furias amnemque severum 

Coecyti metuet, tortosque Ixionis angues, 
Immanemque rotam, et non exsuperabile saxum. 
Interea Dryadum sylvas saltusque sequamur 
Intactos, tua, Mæcenas, haud mollia jussa. 

Ie sine nil altum mens inchoat. En age, segnes 

© Rumpe moras; vocat ingenti clamore Cithæron, 

: Taygetique canes, domitrixque Epidaurus equorum ; 
hol | Et vox assensu nemorum ingeminata remugit. 
| Mox tamen ardentes accingar dicere pugnas 
Cæsaris, et nomen fama tot ferre per annos 
; Tithoni prima quot abest ab origine Cæsar. 

86 G EORGICA. v. 48. 


Seu quis, Olympiacæ miratus præmia palmæ, 
Pascit equos, seu quis fortes ad aratra juvencos, 
Corpora præcipue matrum legat. Optima torvæ 
Forma bovis, cui turpe caput, cui plurima cervix, 
Et crurum tenus a mento palearia pendent; 
Tum longo nullus lateri modus; omnia magna, 
Pes etiam; et camuris hirtæ sub cornibus aures. 
Nec mihi displiceat maculis insignis et albo, 
Aut juga detrectans, interdumque aspera cornu, 
Et faciem tauro propior; quæque ardua tota, 

Et gradiens ima verrit vestigia cauda. 

Etas Lucinam justosque pati hymenæos 


Desinit ante decem, post quattuor incipit, annos: 


Cetera nec feturæ habilis, nec fortis aratris. 
Interea, superat gregibus dum læta juventas, 
Solve mares; mitte in venerem pecuaria primus, 
Atque aliam ex alia generando suffice prolem. 
Optima quæque dies miseris mortalibus ævi 
Prima fugit: subeunt morbi, tristisque senectus, 
Et labor, et dure rapit inclementia mortis. 
Semper erunt quarum mutari corpora malis ; 
Semper enim refice: ac, ne post amissa requiras, 
Anteveni, et sobolem armento sortire quotannis. 
Nec non et pecori est idem delectus equino. 
Tu modo, quos in spem statues submittere gentis, 
Præcipuum jam inde a teneris impende laborem. 

v. 74. LIE III. 87 


Continuo pecoris generosi pullus in arvis 
Altius ingreditur, et mollia crura reponit: 
Primus et ire viam et fluvios tentare minaces 
Audet, et ignoto sese committere ponti: 

Nec vanos horret strepitus. Il ardua cervix, 
Argutumque caput, brevis alvus, obesaque terga; 
Luxuriatque toris animosum pectus. Honesti 
Spadices, glaucique; color deterrimus albis, 

Et gilvo. Tum, si qua sonum procul arma dedere, 
Stare loco nescit, micat auribus, et tremit artus, 
Collectumque premens volvit sub naribus ignem. 
Densa juba, et dextro jactata recumbit in armo. 
At duplex agitur per lumbos spina: cavatque 
Tellurem, et solido graviter sonat ungula cornu. 
Talis Amyclæi domitus Pollucis habenis 
Cyllarus, et, quorum Grau meminere poetæ, 
Martis equi bijuges, et magni currus Achilli: 

Talis et ipse jubam cervice effudit equina 

Conjugis adventu pernix Saturnus, et altum 

Pelion hinnitu fugiens implevit acuto. 

Hunc quoque, ubi aut morbo gravis, aut jam segnior 
annis, 

Deficit, abde domo; nec turpi ignosce senectæ. 

Frigidus in venerem senior, frustraque laborem 

Ingratum trahit; et, si quando ad prœlia ventum est, 

Ut quondam in stipulis magnus sine viribus ignis, 


88 GEORGICA. v. 99. 


Incassum furit. Ergo animos ævumque notabis 
Precipue; hinc alias artes, prolemque parentum, 
Et quis cuique dolor victo, quæ gloria palmæ. 
Nonne vides, quum præcipiti certamine campum 
Corripuere, ruuntque effusi carcere currus; 
Quum spes arrectæ juvenum, exsultantiaque haurit 
Corda pavor pulsans? illi instant verbere torto, 
Et proni dant lora; volat vi fervidus axis: 
Jamque humiles, jamque elati sublime videntur 
Aera per vacuum ferri, atque assurgere in auras. 
Nec mora, nec requies; at fulvæ nimbus arenæ 
Tollitur; humescunt spumis flatuque sequentum: 
Tantus amor laudum, tantæ est victoria cure ! 

Primus Erichthonius currus et quattuor ausus 
Jungere equos, rapidusque rotis insistere victor. 
Frena Pelethronii Lapithæ gyrosque dedere, 
Impositi dorso; atque equitem docuere sub armis 
Insultare solo, et gressus glomerare superbos. 
Aquus uterque labor: æque juvenemque magistri 
Exquirunt, calidumque animis et cursibus acrem; 
Quamvis sæpe fuga versos 1lle egerit hostes, 
Et patriam Epirum referat, fortesque Mycenas, 
Neptunique ipsa deducat origine gentem. 

His animadversis, instant sub tempus, et omnes 


Impendunt curas denso distendere pingui 


Quem legere ducem et pecori dixere maritum: 

v. 125. LIBER III. 89 


Pubentesque secant herbas, fluviosque ministrant, 
Farraque, ne blando nequeat superesse labori, 
Invalidique patrum referant jejunia nati. 
Ipsa autem macie tenuant armenta volentes: 
Atque, ubi concubitus primos jam nota voluptas 
Sollicitat, frondesque negant, et fontibus arcent; 
Spe etiam cursu quatiunt, et sole fatigant, 
Quum graviter tunsis gemit area frugibus, et quum 
Surgentem ad zephyrum paleæ jactantur inanes. 
Hoc faciunt, nimio ne luxu obtusior usus 
Sit genitali arvo, et sulcos oblimet inertes; 
Sed rapiat sitiens venerem, interiusque recondat. 
Rursus cura patrum cadere et succedere matrum 
Incipit. Exactis gravidæ quum mensibus errant, 
Non illas gravibus quisquam juga ducere plaustris, 
Non saltu superare viam sit passus, et acri 
Carpere prata fuga, fluviosque innare rapaces. 
Saltibus in vacuis pascant, et plena secundum 
Flumina, muscus ubi, et viridissima gramine ripa, 
Speluncæque tegant, et saxea procubet umbra. 
Est lucos Silari circa ilicibusque virentem 
Plurimus Alburnum volitans, cui nomen asilo 
Romanum est, œstrum Graii vertere vocantes; 
Asper, acerba sonans; quo tota exterrita sylvis 
Diffugiunt armenta; furit mugitibus æther 


Concussus, sylvæque, et sicci ripa Tanagri. 

Hoc quondam monstro horribiles exercuit iras 

Inachiæ Juno pestem meditata juvencæ. 

Hunc quoque, nam medus fervoribus acrior instat, 

Arcebis gravido pecori, armentaque pasces 

Sole recens orto, aut noctem ducentibus astris. 
Post partum, cura in vitulos traducitur omnis; 

Continuoque notas et nomina gentis inurunt; 

Et quos, aut pecori malint submittere habendo, 

Aut aris servare sacros, aut scindere terram, 

Et campum horrentem fractis invertere glebis: 

Cetera pascuntur virides armenta per herbas. 

Tu quos ad studium atque usum formabis agrestem, 

Jam vitulos hortare, viamque insiste domandi, 

Dum faciles animi juvenum, dum mobilis ætas. 

Ac primum laxos tenui de vimine circlos 

Cervici subnecte; dehinc, ubi libera colla ; 

Servitio assuerint, ipsis e torquibus aptos 

Junge pares, et coge gradum conferre juvencos; 


Atque illis jam sæpe rotæ ducantur inanes 
Per terram, et summo vestigia pulvere signent. 
Post valido nitens sub pondere faginus axis 


Instrepat, et junctos temo trahat æreus orbes. 


Interea pubi indomitæ non gramina tantum, 


Nec vescas salicum frondes, ulvamque palustrem, 
Sed frumenta manu carpes sata: nec tibi fetæ, 
More patrum, nivea implebunt mulctraria vacce; S 


. WW. 177 LIBER III. 91 


Bed tota in dulces consument ubera natos. 
Sin ad bella magis studium, turmasque feroces, 
N Aut Alphea rotis prælabi flumina Pisæ, 
f t Jovis in luco currus agitare volantes; 
Primus equi labor est animos atque arma videre 
| Bellantum, lituosque pati, tractuque gementem 
Ferre rotam, et stabulo frenos audire sonantes, 
rum magis atque magis blandis gaudere magistri 
Laudibus, et plausæ sonitum cervicis amare. 
; tque hæc jam primo depulsus ab ubere matris 
Audeat, inque vicem det mollibus ora capistris 
n, x nvalidus, etiamque tremens, etiam inscius v1. 
At, tribus exactis, ubi quarta accesserit æstas, 
Carpere mox gyrum incipiat, gradibusque sonare 
Compositis, sinuetque alterna volumina crurum, 
T Sitque laboranti s1milis; tum cursibus auras 
Tum vocet; ac per aperta volans, ceu liber habenis, 


Agquora, vix summa vestigia ponat arena. 


Qualis Hyperboreis Aquilo quum densus ab oris 

; Incubuit, Scythiæque hiemes atque arida differt 
Nubila: tum segetes altæ campique natantes 
Lenibus horrescunt flabris, summæque sonorem 
Dant sylvæ, longique urgent ad littora fluetus: 
Ille volat, simul arva fuga, simul æquora verrens. 
| Hic vel ad Elei metas et maxima campi 


udabit spatia, et spumas aget ore cruentas; 


— —-— 


92 GEORGICA. v. 203. 


Belgica vel molli melius feret esseda collo. 

Tum demum crassa magnum farragine corpus 
Crescere jam domitis sinito; namque ante domandum 
Ingentes tollent animos; prensique negabunt 
Verbera lenta pati, et duris parere lupatis. 


Sed non ulla magis vires industria firmat, | 
Quam venerem et cec1 stimulos avertere amoris, 
Sive boum, sive est cui gratior usus equorum. 
Atque ideo tauros procul atque in sola relegant 
Pascua, post montem oppositum, et trans flumina lata; , 
Aut intus clausos satura ad presepia servant. 
Carpit enim vires paulatim, uritque videndo, 
Femina, nec nemorum patitur meminisse nec herbæ. 
Dulcibus illa quidem illecebris et sæpe superbos 
Cornibus inter se subigit decernere amantes. 5 
Pascitur in magna sylva formosa juvenca: ty 
Illi alternantes multa vi prœlia miscent R 
Vulneribus crebris; lavit ater corpora sanguis, 8 
Versaque in obnixos urgentur cornua vasto T 
Cum gemitu : reboant sylvæque et longus olympus. P, 
Nec mos bellantes una stabulare; sed alter 11 
Victus abit, longeque ignotis exulat oris, N 
Multa gemens ignominiam, plagasque superbi © 
Victoris, tum quos amisit inultus amores ; Ac 
Et stabula adspectans regnis excessit avitis. N. 


Ergo omni cura vires exercet, et inter Fl 


8. 


v. 229. LIBER III. 93 


Dura jacet pernox instrato saxa cubili, 

Frondibus hirsutis et carice pastus acuta: 

Et tentat sese, atque 1rasc1 in cornua discit, 

Arboris obnixus trunco; ventosque lacessit 

Ictibus, et sparsa ad pugnam proludit arena. 

Post, ubi collectum robur viresque refectæ, 

Signa movet, præcepsque oblitum fertur in hostem : 

Fluctus uti medio cœpit quum albescere ponto 

Longius, ex altoque sinum trahit; utque, volutus 

Ad terras, immane sonat per saxa, neque ipso 

Monte minor procumbit; at ima exæstuat unda 

Verticibus, nigramque alte subjectat arenam. 
Omne adeo genus in terris hominumque, fera— 

rumque, 


Et genus æquoreum, pecudes, pictæque volucres, 


In furias ignemque ruunt: amor omnibus idem. 
Tempore non alio catulorum oblita lena 

Sevior erravit campis: nec funera vulgo 

Tam multa informes ursi stragemque dedere 

Per sylvas: tum sævus aper, tum pessima tigris: 
Heu! male tum Libyæ solis erratur in agris. 

Nonne vides ut tota tremor pertentet equorum 
Corpora, si tantum notas odor attulit auras? 

Ac neque eos jam frena virim, neque verbera sæva, 
Non scopuli, rupesque cave, atque objecta retardant 
Flumina correptos unda torquentia montes. 


, 
4 
þ 


| — — F ² UA CErAL 


- »  - b 
- TP MM iS 


"VE « : — -- 
A 1 SES — * FS * — 
2 — * ma a — © — 
— — — 2 8 —— — 


* 


— 


o ” ,”2 8 CPS £4 
W. 2 — 
YZ ; — =." 


— — — — 
— ' << - = — 


— 
Z — — — 
I irc I ARES PER TI TEE 
— _—_— —— — — 2 = 
_ — — x' — — 2 


94 GEORGICA. v. 254, 


Ipse ruit, dentesque Sabellicus exacuit sus, 

Et pede prosubigit terram, fricat arbore costas, 

Atque hinc atque illinc humeros ad vulnera durat. 
Quid juvenis magnum cui versat in ossibus ignem 

Durus amor? nempe abruptis turbata procellis 

Nocte natat cæca serus freta: quem super ingens 

Porta tonat cœli, et scopulis illisa reclamant 


Aquora; nec miseri possunt revocare parentes, 


Nec moritura super crudeli funere virgo. 

Quid lynces Bacchi variæ, et genus acre luporum, 
Atque canum? quid, que imbelles dant prœlia ceryi? 
Scilicet ante omnes furor est insignis equarum : 

Et mentem Venus ipsa dedit, quo tempore Glauci 
Potniades malis membra absumpsere quadrigæ. 
Illas ducit amor trans Gargara, transque sonantem 
Ascanium ; superant montes, et flumina tranant: MW 
Continuoque avidis ubi subdita flamma medullis, N | 
Vere magis, quia vere calor redit ossibus, illæ, ö 0 
Ore omnes versæ in Zephyrum, stant rupibus altis, ö J 
Exceptantque leves auras; et sæpe, sine ullis | 
Conjugiis, vento gravide (mirabile dictu !) 


Saxa per et scopulos et depressas convalles 
Diffugiunt, non, Eure, tuos, neque solis ad ortus, 
In Boream, Caurumque, aut unde nigerrimus Auster 
Nascitur, et pluvio contristat frigore cœlum. 

Hic demum, hippomanes vero quod nomine dicunt 

v. 280. LIBER III. 95 


Pastores, lentum destillat ab inguine virus: 
Hippomanes, quod sæpe malæ legere novercæ, 
Miscueruntque herbas, et non innoxia verba. 
Sed fugit interea, fugit irreparabile tempus, 
Singula dum capti circumvectamur amore. 

Hoc satis armentis. Superat pars altera cure 
Lanigeros agitare greges hirtasque capellas : 
Hic labor; hinc laudem fortes sperate coloni. 
Nec sum animi dubius verbis ea vincere magnum 
Quam sit, et angustis hunc addere rebus honorem. 
Sed me Parnass1 deserta per ardua dulcis 
Raptat amor: juvat ire jugis qua nulla priorum 
Castaliam molli devertitur orbita clivo. 

Nunc, veneranda Pales, magno nunc ore sonandum. 
Incipiens, stabulis edico in mollibus herbam 
Carpere oves, dum mox frondosa reducitur æstas; 

Et multa duram stipula filicumque maniplis 
sternere subter humum, glacies ne frigida ledat 
Molle pecus, scabiemque ferat, turpesque podagras. 
Post, hinc digressus, jubeo frondentia capris 

Arbuta sufficere, et fluvios præbere recentes; 

Et stabula a ventis hiberno opponere soli 

Ad medium conversa diem, quum frigidus olim 
Jam cadit, extremoque irrorat Aquarius anno. 


He quoque non cura nobis leviore tuendæ; 


| Nec minor usus erit, quamvis Milesia magno 

96 GEO RGICA. v. 306. 


Vellera mutentur, Tyrios incocta rubores. 
Densior hinc soboles, hinc largi copia lactis. 
Quam magis exhausto spumaverit ubere mulctra, 
Læta magis pressis manabunt flumina mammis. 
Nec minus interea barbas incanaque menta 
Cinyphii tondent hirci, sætasque comantes, 
Usum in castrorum, et miseris velamina nautis. 
Pascuntur vero sylvas, et summa Lycwi, 
Horrentesque rubos, et amantes ardua dumos; 
Atque ipsæ memores redeunt in tecta, suosque 
Ducunt, et gravido superant vix ubere limen. 
Ergo omni studio glaciem ventosque nivales, 
Quo minor est illis curæ mortals egestas, 
Avertes; victumque feres et virgea lætus 
Pabula, nec tota claudes fœnilia bruma. 

At vero, zephyris quum leta vocantibus æstas 
In saltus utrumque gregem atque in pascua mittet, 
Luciferi primo cum sidere frigida rura 
Carpamus, dum mane novum, dum gramina canent, 
Et ros in tenera pecori gratissimus herba. 
Inde, ubi quarta sitim col: collegerit hora, 
Et cantu querulæ rumpent arbusta cicadæ, 
Ad puteos aut alta greges ad stagna jubeto 
Currentem 1lignis potare canalibus undam : 
Estibus at mediis umbrosam exquirere vallem, 
Sicubi magna Jovis antiquo robore quercus 

v. 332. LIBER III. 97 


Ingentes tendat ramos, aut sicubi nigrum 
Ilicibus crebris sacra nemus accubet umbra: 
Tum tenues dare rursus aquas, et pascere rursus, 
Solis ad ocgasum, quum frigidus aera vesper 
Temperat, et saltus reficit jam roscida luna, 
Littoraque alcyonem resonant, acalanthida dumi. 
Quid tibi pastores Libya, quid pascua versu 
Prosequar, et raris habitata mapalia tectis? 
Sepe diem noctemque, et totum ex ordine mensem, 
Pascitur itque pecus longa in deserta sine ullis 
Hospitiis: tantum campi jacet! Omnia secum 
Armentarius Afer agit, tectumque, laremque, 
Armaque, Amyclæumque canem, Cressamque pha- 
retram. ; 
Non secus ac patriis acer Romanus in armis 
Injusto sub fasce viam quum carpit, et hosti 
Ante exspectatum positis stat in agmine castris. 
At non qua Scythiz gentes, Mæotiaque unda, 
Turbidus et torquens flaventes Hister arenas, 
Quaque redit medium Rhodope porrecta sub axem. 
Illic clausa tenent stabulis armenta; neque ullæ 
Aut herbæ campo apparent, aut arbore frondes: 
Sed jacet aggeribus niveis informis et alto 
Terra gelu late, septemque assurgit in ulnas; 
Semper hiems, semper spirantes frigora cauri. 


Tum sol pallentes haud umquam discutit umbras, 
1 1 H 


98 GEORGICA. v. 357. 


Nec quum invectus equis altum petit æthera, nec quum 
Præcipitem Oceani rubro lavit æquore currum. 
Concrescunt subitæ currenti in flumine crustæ, 
Undaque jam tergo ferratos sustinet orbes, 
Puppibus illa prius patulis, nunc hospita plaustris: 
Eraque dissiliunt vulgo, vestesque rigescunt 
Indutæ, cæduntque securibus humida vina, 
Et totæ solidam in glaciem vertere lacunæ, 
Stiriaque impexis induruit horrida barbis. 
Interea toto non secius aere ningit: 
Intereunt pecudes; stant circumfusa pruinis 
Corpora magna boum; contertoque agmine cervi 
Torpent mole nova, et summis vix cornibus exstant. 
Hos non immissis canibus, non cassibus ullis, 
Punicezve agitant pavidos formidine pinnæ; 
Sed frustra oppositum trudentes pectore montem 
Comminus obtruncant ferro, graviterque rudentes 
Cædunt, et magno læti clamore reportant. 

Ipsi in defossis specubus secura sub alta 
Otia agunt terra, congestaque robora, totasque 
Advolvere focis ulmos, ignique dedere. 
Hic noctem ludo ducunt, et pocula læti 
Fermento atque acidis imitantur vitea sorbis. 
Talis hyperboreo septem subjecta trioni 
Gens effrena virüm Rhipæo tunditur euro, 


Et pecudum fulvis velatur corpora sætis. 

v. 383. LIBER III. 99 


Si tibi lanitium curæ, primum aspera sylva, 
Lappæque tribulique absint; fuge pabula læta; 


Continuoque greges villis lege mollibus albos. 


Illum autem, quamvis aries sit candidus ipse, 

Nigra subest udo tantum cui lingua palato 

Rejice, ne maculis infuscet vellera pullis 

Nascentum; plenoque alium circumspice campo. 

Munere sic niveo lanæ, si credere dignum est, 

Pan, deus Arcadiæ, captam te, Luna, fefellit, 

In nemora alta vocans: nec tu aspernata vocantem. 
At cui lactis amor, cytisum lotosque frequentes 

Ipse manu salsasque ferat præsepibus herbas. 

Hinc et amant fluvios magis, ac magis ubera tendunt, 

Et salis occultum referunt in lacte saporem. 

Multi jam excretos prohibent a matribus hædos, 

Primaque ferratis præfigunt ora capistris. 

Quod surgente die mulsere, horisque diurnis, 

Nocte premunt; quod jam tenebris et sole cadente, 

Sub lucem exportans calathis adit oppida pastor; 

Aut parco sale contingunt, hiemique reponunt. 
Nec tibi cura canum fuerit postrema; sed una 

Veloces Spartæ catulos, acremque Molossum, 

Pasce sero pingui: numquam custodibus illis 

Nocturnum stabulis furem, incursusque luporum, 

Aut impacatos a tergo horrebis Hiberos. 

Sepe etiam cursu timidos agitabis onagros, 


100 GEORGICA. v. 409. 2 


Et canibus leporem, canibus venabere damas : 
Spe volutabris pulsos sylvestribus apros 
Latratu turbabis agens, montesque per altos 
Ingentem clamore premes ad retia cervum. 

Disce et odoratam stabulis accendere cedrum, 
Galbaneoque agitare graves nidore chelydros. 
Sepe sub immotis præsepibus aut mala tactu 
Vipera delituit, cœlumque exterrita fugit; 

Aut tecto assuetus coluber succedere et umbræ, 
Pestis acerba boum, pecorique aspergere virus, 
Fovit humum : cape saxa manu, cape robora, pastor; 
Tollentemque minas et sibila colla tumentem 
Dejice: jamque fuga timidum caput abdidit alte, 
Quum medii nexus extremæque agmina caudæ 
Solvuntur, tardosque trahit sinus ultimus orbes. 

Est etiam ille malus Calabris in saltibus anguis, 
Squamea convolvens sublato pectore terga, 

Atque notis longam maculosus grandibus alvum, 
Qui, dum amnes ulli rumpuntur fontibus, et dum 
Vere madent udo terræ ac pluvialibus austris, 
Stagna colit; ripisque habitans hic piscibus atram 
Improbus ingluviem ranisque loquacibus explet. 
Postquam exusta palus, terræque ardore dehiscunt, 
Exsilit in siccum, et, flammantia lumina torquens, 
Sevit agris, asperque siti, atque exterritus æstu. 
Ne mihi tum molles sub divo carpere somnos, 

1. 483. LIBER III. 101 


Neu dorso nemoris libeat jacuisse per herbas, 
Quum, positis novus exuviis, nitidusque juventa, 
Volvitur, aut, catulos tectis aut ova relinquens, 
Arduus ad solem, et linguis micat ore trisulcis ! 
Morborum quoque te causas et signa docebo. 
Turpis oves tentat scabies, ubi frigidus imber 
Altius ad vivum persedit, et horrida cano 
Bruma gelu; vel quum tonsis illotus adhæsit 
Sudor, et hirsuti secuerunt corpora vepres. 
Dulcibus ideirco fluviis pecus omne magistri 
Perfundunt; udisque aries in gurgite villis 
Mersatur, missusque secundo defluit amni: 
Aut tonsum tristi contingunt corpus amurca, 
Et spumas miscent argenti, vivaque sulfura, 
Idzasque pices, et pingues unguine ceras, 
Scillamque, elleborosque graves, nigrumque bitumen. 
Non tamen ulla magis præsens fortuna laborum est, 
Quam si quis ferro potuit rescindere summum 
Ulceris os: alitur vitium, vivitque tegendo, 
Dum medicas adhibere manus ad vulnera pastor 
Abnegat, aut meliora deos sedet omina poscens. 
Quin etiam, ima dolor balantum lapsus ad ossa 
Quum furit, atque artus depascitur arida febris, 
Profuit incensos wstus avertere, et inter 


Ima ferire pedis salientem sanguine venam, 


Bisaltæ quo more solent, acerque Gelonus, 

102 GEORGICA. V 101. 


Quum fugit in Rhodopen, atque in deserta Getarum, 
Et lac concretum cum sanguine potat equino. 
Quam procul aut molli succedere sæpius umbræ 
Videris, aut summas carpentem 1gnavius herbas, 
Extremamque sequi, aut medio procumbere campo 
Pascentem, et seræ solam decedere noct1; 
Continuo culpam ferro compesce, priusquam 
Dira per incautum serpant contagia vulgus. 
Non tam creber agens hiemem ruit æquore turbo, 
Quam multæ pecudum pestes : nec singula morbi 
Corpora corripiunt, sed tota æstiva repente, 
Spemque gregemque simul, cunctamque ab origine 
gentem. 
Tum sciat, aerias Alpes et Norica si quis 
Castella in tumulis, et Iapydis arva Timavi, 
Nunc quoque post tanto videat, desertaque regna 
Pastorum, et longe saltus lateque vacantes. 
Hic quondam morbo cœli miseranda coorta est 
Tempestas, totoque autumni incanduit æstu, 
Et genus omne neci pecudum dedit, omne ferarum, 
Corrupitque lacus, infecit pabula tabo. | 
Nec via mortis erat simplex; sed ubi ignea venis 
Omnibus acta sitis miseros adduxerat artus, 
Rursus abundabat fluidus liquor, omniaque in se 
Ossa minutatim morbo collapsa trahebat. 
Spe in honore detim medio stans hostia ad aram, 

v. 480. LIBER III. 103 


Lanea dum nivea circumdatur infula vitta, 

Inter cunctantes cecidit moribunda ministros. 
Aut si quam ferro mactaverat ante sacerdos, 

Inde neque impositis ardent altaria fibris, 

Nec responsa potest consultus reddere vates; 

Ac vix suppositi tinguntur sanguine cultri, 
Summaque jejuna sanie infuscatur arena. 

Hine lætis vituli vulgo moriuntur in herbis, 

Et dulces animas plena ad præsepia reddunt. 
Hinc canibus blandis rabies venit; et quatit ægros 
Tussis anhela sues, ac faucibus angit obesis. 
Labitur, infelix studiorum, atque immemor herb, 
Victor equus, fontesque avertitur, et pede terram 
Crebra ferit: demissæ aures; incertus ibidem 
Sudor, et ille quidem morituris frigidus: aret 
Pellis, et ad tactum tractanti dura resistit. 

Hæc ante exitium primis dant signa diebus: 

Sin in processu cœpit crudescere morbus, 

Tum vero ardentes oculi, atque attractus ab alto 
Spiritus interdum gemitu gravis, imaque longo 
Ilia singultu tendunt; it naribus ater 

Sanguis, et obsessas fauces premit aspera lingua. 
Profuit inserto latices infundere cornu 

Lenæos: ea visa salus morientibus una. 

Mox erat hoc ipsum exitio, furiisque refecti 


Ardebant; ipsique suos, jam morte sub ægra, 

Concidit, et mixtum spumis vomit ore cruorem, 


104 G BORUCGICA v. 312. = 


(Di meliora piis, erroremque hostibus illum!) 
Discissos nudis laniabant dentibus artus. 
Ecce autem duro fumans sub vomere taurus 


Extremosque ciet gemitus: it tristis arator, 
Merentem abjungens fraterna morte juvencum, 
Atque opere in medio defixa relinquit aratra. 

Non umbre altorum nemorum, non mollia possunt 


Prata movere animum, non qui per saxa volutus 


Purior electro campum petit amnis: at ima 
Solvuntur latera, atque oculos stupor urget inertes, 
Ad terramque fluit devexo pondere cervix. 
Quid labor aut benefacta juvant? quid vomere terras a 
Invertisse graves? atqui non Massica Bacchi 
Munera, non illis epulæ nocuere repostæ: 
Frondibus et victu pascuntur simplicis herbæ; 
Pocula sunt fontes liquidi, atque exercita cursu 
Flumina; nec somnos abrumpit cura salubres. 
Tempore non alio dicunt regionibus illis | 
Quæsitas ad sacra boves Junonis, et uris K 
Imparibus ductos alta ad donaria currus. = 
Ergo gre rastris terram rimantur, et ipsis 
Unguibus infodiunt fruges, montesque per altos * 
Contenta cervice trahunt stridentia plaustra. E 
Non lupus insidias explorat ovilia circum, 5 


Nee gregibus nocturnus obambulat; acrior illum 

v 538. LIBER III. 105 


Cura domat: timidi damæ cervique fugaces 

Nunc interque canes et circum tecta vagantur. 
Jam maris immensi prolem et genus omne natantum 
Littore in extremo, ceu naufraga corpora, fluctus 
Proluit : insolitæ fugiunt in flumina phocæ. 
Interit et curvis frustra defensa latebris 

Vipera, et attoniti squamis adstantibus hydri. 

Ipsis est aer avibus non æquus, et illæ 

Præcipites alta vitam sub nube relinquunt. 
Præterea jam nec mutari pabula refert, 
Quæsitæque nocent artes: cessere magistri, 
Phillyrides Chiron, Amythaoniusque Melampus. 
Sevit et in lucem Stygiis emissa tenebris 

Pallida Tisiphone, Morbos agit ante Metumque, 
Inque dies avidum surgens caput altius effert. 
Balatu pecorum et crebris mugitibus amnes 
Arentesque sonant ripæ, collesque supini. 

Jamque catervatim dat stragem, atque aggerat ipsis 
In stabulis turpi dilapsa cadavera tabo, 
Donec humo tegere ac foveis abscondere discunt. 
Nam neque erat coriis usus; nec viscera quisquam 
Aut undis abolere potest, aut vincere flamma 

Ne tondere quidem morbo illuvieque peresa 
Vellera; nec telas possunt attingere putres. 

Verum etiam invisos si quis tentarat amictus, 


Ardentes papulæ, atque immundus olentia sudor 

106 GEORGICA. v. 504. 


Membra sequebatur: nec longo deinde moranti 
Tempore contactos artus sacer ignis edebat. 


S i x 8 8 = Cs 
PRs. Pio. OR ol ano inn ex. 


SIR 


4 
. 


= 3 op * s - % 
. „ eee 


51 
2 
14 
4 
* 
Is! 
5 
? 
4 
be) 
8 
» 
4 
* 
9 
fy 
44 


YE 
"$$" * 


e 


4 . > 1 V. x7 * F 
PPP 


ee 


r W 


LIBER IV. 


PrRoTINUS aerii mellis cœlestia dona 


Exsequar: hanc etiam, Mæcenas, adspice partem. 


Admiranda tibi levium spectacula rerum, 
Magnanimosque duces, totiusque ordine gentis 
Mores, et studia, et populos, et prœlia dicam. 
In tenui labor; at tenuis non gloria, si quem 
Numina læva sinunt, auditque vocatus Apollo. 
Principio sedes apibus statioque petenda, 


Quo neque sit ventis aditus (nam pabula venti 


Ferre domum prohibent), neque oves hædique petulci 


Floribus insultent, aut errans bucula campo 
Decutiat rorem, et surgentes atterat herbas. 
Absint et picti squalentia terga lacerti 


Pinguibus a stabulis, meropesque, aliæque volucres, 


Et manibus Procne pectus signata cruentis : 
Omnia nam late vastant, ipsasque volantes 
Ore ferunt, dulcem nidis immitibus escam. 


At liquidi fontes et stagna virentia musco 


* Adsint, et tenuis fugiens per gramina rivus, 


| Palmaque vestibulum aut ingens oleaster inumbret ; 


| Ut, quum prima novi ducent examina reges 

| Vere suo, ludetque favis emissa juventus, 

| Vicina invitet decedere ripa calori, 

108 GEORGICA. V. 23. 


Obviaque hospitus teneat frondentibus arbos. 
In medium, seu stabit iners, seu profluet humor, 


* 
1 
: 
. 
+ 
N 
7 
75 
= 
wn 
2 
"yp 
1 
7 
* 
1 
« 
4 


Transversas salices et grandia conjice saxa; 
Pontibus ut crebris possint consistere, et alas 
Pandere ad æstivum solem, si forte morantes KF. 
Sparserit, aut præceps neptuno immerserit eurus. 
Hæc circum casiz virides, et olentia late 
Serpylla, et graviter spirantis copia thymbre 
Floreat; irriguumque bibant violaria fontem. 

Ipsa autem, seu corticibus tibi suta cavatis, 
Seu lento fuerint alvearia vimine texta, 


Angustos habeant aditus: nam frigore mella 


Cogit hiems, eademque calor liquefacta remittit. | 
Utraque vis apibus pariter metuenda: neque illa F 
Nequicquam in tectis certatim tenuia cera = 


Spiramenta linunt, fucoque et floribus oras 


Explent, collectumque hæc ipsa ad munera gluten 
Et visco et Phrygiz servant pice lentius Ide. 
Szepe etiam effossis, si vera est fama, latebris 

Sub terra fovere larem, penitusque repertæ 
Pumicibusque cavis, exesæque arboris antro. 

Tu tamen e levi rimosa cubilia limo 

Unge fovens circum, et raras super injice frondes. 
Neu propius tectis taxum sine, neve rubentes 
Ure foco cancros; altæ neu crede paludi, 


Aut ubi odor ccœni gravis, aut ubi concava pulsu 

v. 49. LIBER IV. 7 


Saxa sonant, vocisque offensa resultat imago. 

Quod superest, ubi pulsam hiemem sol aureus egit 
Sub terras, cœlumque æstiva luce reclusit, 

Illæ continuo saltus sylvasque peragrant, 
Purpureosque metunt flores, et flumina libant 
Summa leves. Hinc, nescio qua dulcedine lætæ, 
Progeniem nidosque fovent: hinc arte recentes 
Excudunt ceras, et mella tenacia fingunt. 

Hinc ubi jam emissum caveis ad sidera coli 
Nare per æstatem liquidam suspexeris agmen, 
Obscuramque trahi vento mirabere nubem, 
Contemplator; aquas dulces et frondea semper 
Tecta petunt : huc tu jussos asperge sapores, 

Trita melisphylla, et cerinthæ ignobile gramen : 
Tinnitusque cie, et Matris quate cymbala circum. 
Ipsæ consident medicatis sedibus; ipsæ 

Intima more suo sese in cunabula condent. 

Sin autem ad pugnam exierint (nam sæpe duobus 
| Regibus incessit magno discordia motu), 
| Continuoque animos vulgi et trepidantia bello 
| Corda licet longe præsciscere; namque morantes 
Martius ille æris rauci canor increpat, et vox 
Auditur fractos sonitus imitata tubarum. 

Tum trepidæ inter se coeunt, pennisque coruscant ; 
| Spc exacuunt rostris, aptantque lacertos ; 
| Et circa regem atque ipsa ad prætoria densæ 

Miscentur, magnisque vocant clamoribus hostem. 
Ergo, ubi ver nactæ sudum camposque patentes, 


Erumpunt portis; concurritur; æthere in alto 

Fit sonitus; magnum mixtæ glomerantur in orbem, 


Precipitesque cadunt: non dens1or aere grando, 
Nec de concussa tantum pluit ilice glandis. 
Ipsi per medias acies, insignibus alis, 


e 


Ingentes animos angusto in pectore versant; 

Usque adeo obnixi non cedere, dum gravis, aut hos, 
Aut hos, versa fuga victor dare terga subegit. 

Hi motus animorum atque hæc certamina tanta 

Pulveris exigui jactu compressa quiescent. 


I 


Verum ubi ductores acie revocaveris ambo, 
Deterior qui visus, eum, ne prodigus obsit, 
Dede neci; melior vacua sine regnet in aula. 
Alter erit maculis auro squalentibus ardens; 
Nam duo sunt genera: hic melior, insignis et ore, 
Et rutilis clarus squamis: ille horridus alter 
Desidia, latamque trahens inglorius alvum. : 
Ut binz regum facies, ita corpora plebis : 3 
Namque aliz turpes horrent, ceu pulvere ab alto | 
Quum venit, et sicco terram spuit ore viator 
Aridus; elucent aliæ, et fulgore coruscant, 
Ardentes auro, et paribus lita corpora guttis. 


Hæc potior soboles: hinc cœli tempore certo 
Dulcia mella premes; nec tantum dulcia, quantum 


v. 101. LIBER IV. 111 


Et liquida, et durum bacchi domitura saporem. 
At quum incerta volant cœloque examina ludunt, 
Contemnuntque favos, et frigida tecta relinquunt, 
Instabiles animos ludo prohibebis inani. 
* Nec magnus prohibere labor: tu regibus alas 
Eripe: non illis quisquam cunctantibus altum 
; Ire iter, aut castris audebit vellere signa. 
Invitent croceis halantes floribus horti; 


Et custos furum atque avium, cum falce saligna, 
Hellespontiaci servet tutela Priapi. 

Ipse, thymum pinosque ferens de montibus altis, 
Tecta serat late circum, cui talia cure; 

Ipse labore manum duro terat ; ipse feraces 

Figat humo plantas, et amicos irriget imbres. 
Atque equidem, extremo ni jam sub fine laborum 

Vela traham, et terris festinem advertere proram, 

Forsitan et pingues hortos que cura colendi 

Ornaret canerem, biferique rosaria Pæsti; 

Quoque modo potis gauderent intyba rivis, 

Et virides apio ripæ, tortusque per herbam 


Cresceret in ventrem cucumis; nec sera comantem 

Narcissum, aut flexi tacuissem vimen acanthi, 
Pallentesque ederas, et amantes littora myrtos. 

Namque sub CEbaliz memini me turribus arcis, 
Qua niger humectat flaventia culta Galzsus, 


Corycium vidisse senem, cui pauca relicti 

Jugera ruris erant; nec fertilis illa juvencis, 


Nec pecori opportuna seges, nec commoda baccho. 
Hic rarum tamen in dumis olus, albaque circum 
Lilia, verbenasque premens, vescumque papaver, 
Regum #quabat opes animis; seraque revertens 
Nocte domum, dapibus mensas onerabat inemptis. 
Primus vere rosam, atque autumno carpere poma ; 
Et quum tristis hiems etiamnum frigore saxa 
Rumperet, et glacie cursus frenaret aquarum, 


Ille comam mollis jam tondebat hyacinthi, 


Xstatem increpitans seram, zephyrosque morantes. 
Ergo apibus fetis idem atque examine multo 
Primus abundare, et spumantia cogere pressis 
Mella favis: illi tiliæ, atque uberrima pinus: 
Quotque in flore novo pomis se fertilis arbos 
Induerat, totidem autumno matura tenebat. 
Ille etiam seras in versum distulit ulmos, 
Eduramque pirum, et spinos jam pruna ferentes, 
Jamque ministrantem platanum potantibus umbras. 
Verum hæc ipse equidem, spatiis exclusus iniquis, 
Prætereo, atque aliis post me memoranda relinquo. 
Nunc age, naturas apibus quas Juppiter ipse 
Addidit expediam: pro qua mercede, canoros 
Curetum sonitus crepitantiaque æra secutæ, 
Dictæo col regem pavere sub antro. 
Solæ communes natos, consortia tecta 


y. 153. LIBER IV. 

Urbis habent, magnisque agitant sub legibus ævum; 


Et patriam solæ, et certos novere penates: 
Venturæque hiemis memores, æstate laborem 
Experiuntur, et in medium quæsita reponunt. 
Namque aliæ victu invigilant, et fœdere pacto 


Exercentur agris: pars intra sxpta domorum 


Narcissi lacrymam, et lentum de cortice gluten, 


Prima favis ponunt fundamina; deinde tenaces 
Suspendunt ceras: ali, spem gentis, adultos 
Educunt fetus: aliz purissima mella, 

Stipant, et liquido distendunt nectare cellas. 
Sunt quibus ad portas cecidit custodia sorti: 


Inque vicem speculantur aquas et nuhila ceœli; 


Aut onera accipiunt venientum; aut, agmine facto, 


Ignavum fucos pecus a præsepibus arcent. 


Fervet opus, redolentque thymo fragrantia mella. 


Ac veluti lentis Cyclopes fulmina massis 

Quum properant, ali: taurinis follibus auras 
Accipiunt, redduntque, alii stridentia tingunt 
Era lacu; gemit impositis incudibus Etna : 

Illi inter sese magna vi brachia tollunt 

In numerum, versantque tenaci forcipe ferrum. 
Non aliter, si parva licet componere magnis, 
Cecropias innatus apes amor urget habendi, 
Munere quamque suo. Grandzvis oppida curæ, 


Et munire favos, et dædala fingere tecta. 
1 e 

Ore legunt; ipsæ regem parvosque quirites 

At fessæ multa referunt se nocte minores, 

Crura thymo plenæ: pascuntur et arbuta passim, 
Et glaucas salices, casiamque, crocumque rubentem, 
Et pinguem tiliam, et ferrugineos hyacinthos. 
Omnibus una quies operum, labor omnibus unus. 
Mane ruunt portis; nusquam mora: rursus easdem 
Vesper ubi e pastu tandem decedere campis 
Admonuit, tum tecta petunt, tum corpora curant; 
Fit sonitus, mussantque oras et limina circum. 
Post, ubi jam thalamis se composuere, siletur 

In noctem, fessosque sopor suus occupat artus. 
Nec vero a stabulis pluvia impendente recedunt 
Longius, aut credunt cœlo, adventantibus euris; 
Sed circum tute sub meœrnibus urbis aquantur, 
Excursusque breves tentant; et sæpe lapillos, 

Ut cymbe instabiles fluctu jactante saburram, 
Tollunt; his sese per inania nubila librant. 

Illum adeo placuisse apibus mirabere morem, 
Quod nec concubitu indulgent, nec corpora segnes 
In venerem solvunt, aut fetus nixibus edunt : : 
Verum ipsæ e foliis natos et suavibus herbis : 


Sufficiunt; aulasque et cerea regna refingunt. 
Sepe etiam duris errando in cotibus alas 


Attrivere, ultroque animam sub fasce dedere : 
Tantus amor florum, et generandi gloria mellis ! 


8 


v. 205. LIBER IV. 115 


Ergo ipsas quamvis angusti terminus ævi 
Excipiat, neque enim plus septima ducitur æstas, 
At genus immortale manet, multosque per annos 
Stat fortuna domus, et avi numerantur avorum. 
Præterea regem non sic Egyptos, et ingens 
Lydia, nec populi Parthorum, aut Medus Hydaspes, 
Observant. Rege incolumi, mens omnibus una est: 
Amisso, rupere fidem; constructaque mella 
Diripuere ipsæ, et crates solvere favorum. 

Ille operum custos; illum admirantur; et omnes 
Circumstant fremitu denso, stipantque frequentes; 
Et sæpe attollunt humeris, et corpora bello 
Objectant, pulchramque petunt per vulnera mortem. 

His quidam signis, atque hæc exempla secuti, 
Esse apibus partem divine mentis, et haustus 
Etherios, dixere: deum namque ire per omnes 
Terrasque, tractusque maris, cœlumque profundum: 
Hinc pecudes, armenta, viros, genus omne ferarum, 
Quemque sibi tenues nascentem arcessere vitas : 
Scilicet huc reddi deinde ac resoluta referri 
Omnia: nec morti esse locum; sed viva volare 
Sideris in numerum, atque alto snccedere ccelo. 

Si quando sedem augustam servataque mella 
Thesauris relines; prius haustu sparsus aquarum 
Ore fove, fumosque manu prætende sequaces. 

Bis gravidos cogunt fetus, duo tempora messis: 

116 GEORGICA. v. 231. 


Taygete simul os terris ostendit honestum 
Plias, et Oceani spretos pede repulit amnes; 
Aut eadem sidus fugiens ubi Piscis aquosi 
Tristior hibernas cœlo descendit in undas. 
Illis ira modum supra est, læsæque venenum 
Morsibus inspirant, et spicula cæca relinquunt 
Affixæ venis, animasque in vulnere ponunt. 
Sin duram metues hiemem, parcesque futuro, 
Contusosque animos et res miserabere fractas; 
At suffire thymo, cerasque recidere inanes, 
Quis dubitet? nam sæpe favos ignotus adedit 
Stellio, et lucifugis congesta cubilia blattis, 
Immunisque sedens aliena ad pabula fucus, 
Aut asper crabro imparibus se immiscuit armis, 
Aut dirum tine genus, aut invisa Minerve 
Laxos in foribus suspendit aranea casses. 
Quo magis exhaustæ fuerint, hoc acrius omnes 
Incumbent generis lapsi sarcire ruinas, 
Complebuntque foros, et floribus horrea texent. 
Si vero, quoniam casus apibus quoque nostros 
Vita tulit, tristi languebunt corpora morbo, 
Quod jam non dubiis poteris cognoscere signis: 
Continuo est ægris alius color; horrida vultum 


Deformat macies; tum corpora luce carentum 
Exportant tectis, et tristia funera ducunt ; 
Aut illæ pedibus connexæ ad limina pendent : 

Aut intus clausis cunctantur in ædibus omnes, 

Ignavæque fame, et contracto frigore pigræ; 
Tum sonus auditur gravior, tractimque susurrant : 
Frigidus ut quondam sylvis immurmurat auster, 
Ut mare sollicitum stridit refluentibus undis, 

Astuat ut clausis rapidus fornacibus ignis. 
Hic jam galbaneos suadebo incendere odores, 
Mellaque arundineis inferre canalibus, ultro 
Hortantem, et fessas ad pabula nota vocantem. | 


Proderit et tunsum gall admiscere saporem, 


Arentesque rosas, aut igni pinguia multo 
Detruta, vel psythia passos de vite racemos, 
Cecropiumque thymum, et grave olentia centaurea. 
Est etiam flos in pratis, cui nomen amello 
Fecere agricolæ, facilis quærentibus herba; 
Namque uno ingentem tollit de cespite sylvam, 
Aureus 1pse, sed in foliis, que plurima circum 
Funduntur, viole sublucet purpura nigræ. 
Sepe deùm nexis ornate torquibus arw. 
Asper in ore sapor. Tonsis in vallibus illum 
Pastores et curva legunt prope flumina Mellæ. 
Hujus odorato radices incoque baccho, 
Pabulaque in foribus plenis appone canistris. 
Sed si quem proles subito defecerit omnis, 
Nec genus unde nove stirpis revocetur habebit, 
Tempus et Arcadii memoranda inventa magistri 

Pandere, quoque modo cæsis jam sæpe juvencis 
Insincerus apes tulerit cruor. Altius omnem 
Expediam, prima repetens ab origine, famam. * 
Nam qua Pellæi gens fortunata Canopi 
Accolit effuso stagnantem flumine Nilum, 
Et circum pictis vehitur sua rura faselis, 
Quaque pharetratæ vicinia Persidis urget, 

Et viridem Ægyptum nigra fecundat arena, 


Et diversa ruens septem discurrit in ora 


Usque coloratis amnis devexus ab Indis, 

Omnis in hac certam regio jacit arte salutem. | 
Exiguus primum, atque ipsos contractus ad usus, ; 
Eligitur locus: hunc angustique 1mbrice tecti 
Parietibusque premunt arctis; et quattuor addunt, 
Quattuor a ventis obliqua luce fenestras. 

Tum vitulus, bima curvans jam cornua fronte, 
Queritur: huic geminz nares et spiritus oris 
Multa reluctant obsuitur, plagisque perempto I 
Tunsa per integram solvuntur viscera pellem. 3 


Sic positum in clauso linquunt; et ramea costis 
Subjiciunt fragmenta, thymum, casiasque recentes. 
Hoc geritur, zephyris primum impellentibus undas, 
Ante novis rubeant quam prata coloribus, ante 
Garrula quam tignis nidum suspendat hirundo. 
Interea teneris tepefactus in ossibus humor 
Astuat; et visenda modis animalia miris, 

v. 309. LIBERTY: 119 


Trunca pedum primo, mox et stridentia pennis, 

Miscentur, tenuemque magis magis aera carpunt : 

Donec, ut æstivis effusus nubibus imber, 

Erupere; aut ut nervo pulsante sagittz, 

Prima leves ineunt si quando prœlia Parthi. 

Quis deus hanc, Musæ, quis nobis extudit artem? 

Unde nova ingressus hominum experientia cepit? 
Pastor Aristæus, fugiens Peneia Tempe, 

Amissis, ut fama, apibus morboque fameque, 

Tristis ad extremi sacrum caput adstitit amnis, 

Multa querens, atque hac affatus voce parentem: 

Mater, Cyrene mater, que gurgitis hujus 

Ima tenes, quid me præclara stirpe deorum 

(Si modo, quem perhibes, pater est Thymbræus Apollo) 

Invisum fatis genuisti? aut quo tibi nostri 

Pulsus amor? quid me cœlum sperare jubebas? 

En etiam hunc ipsum vitæ mortalis honorem, 

Quem mihi vix frugum et pecudum custodia solers 

Omnia tentanti extuderat, te matre, relinquo. 

Quin age, et ipsa manu felices erue sylvas, 


Fer stabulis inimicum ignem, atque interfice messes, 


Ure sata, et validam in vites molire bipennem, 
Tanta mee si te ceperunt tædia laudis. 

At mater sonitum thalamo sub fluminis alti 
Sensit. Kam circum Milesia vellera Nymphæ 
Carpebant, hyali saturo fucata colore: 

Drymoque, Xanthoque, Ligeaque, Phyllodoceque, 
Csariem effuse nitidam per candida colla; 
Nesæe, Spioque, Thaliaque, Cymodoceque ;] 
Cydippeque, et flava Lycorias, altera virgo, 
Altera tum primos Lucinz experta labores; 
Clioque, et Beroe soror, Oceanitides ambæ, 
Ambæ auro, pictis incincte pellibus ambæ; 
Atque Ephyre, atque Opis, et Asia Deiopea; 
Et tandem positis velox Arethusa sagittis. 
Inter quas curam Clymene narrabat inanem 
Vulcani, Martisque dolos et dulcia furta, 

Aque chao densos diviim numerabat amores. 
Carmine quo captæ dum fusis mollia pensa 
Devolvunt, iterum maternas impulit aures 
Luctus Aristæi, vitreisque sedilibus omnes 
Obstupuere: sed ante alias Arethusa sorores 
Prospiciens, summa flavum caput extulit unda. 
Et procul: O gemitu non frustra exterrita tanto, 
Cyrene soror, ipse tibi, tua maxima cura, 
Tristis Aristæus Penei genitoris ad undam 

Stat lacrymans, et te crudelem nomine dicit. 
Huic percussa nova mentem formidine mater, 
Duc age, duc ad nos, fas illi limina divim 
Tangere, ait. Simul alta jubet discedere late 


Flumina, qua juvenis gressus inferret: at illum 


Curvata in montis faciem circumstetit unda, 

Accepitque sinu vasto, misitque sub amnem. 
Jamque domum mirans genetricis, et humida regna, 
Speluncisque lacus clausos, lucosque sonantes, 
bat; et, ingenti motu stupefactus aquarum, 
Omnia sub magna labentia flumina terra 
Spectabat diversa locis, Phasimque, Lycumque, 
Et caput unde altus primum se erumpit Enipeus, 
Unde pater Tiberinus, et unde Aniena fluenta, 
Saxosumque sonans Hypanis, Mysusque Caicus, 
Et gemina auratus taurino cornua vultu 

Eridanus, quo non alius per pinguia culta 

In mare purpureum violentior effluit amnis. 
Postquam est in thalami pendentia pumice tecta 
Perventum, et nati fletus cognovit inanes 

Cyrene, manibus liquidos dant ordine fontes 
Germanæ, tonsisque ferunt mantelia villis: 

Pars epulis onerant mensas, et plena reponunt 
Pacula; Panchwis adolescunt ignibus arm. 

Et mater, Cape Mæonii carchesia bacchi, 

Oceano libemus, ait. Simul ipsa precatur 
Oceanumque patrem rerum, Nymphasque sorores, 
Centum qu sylvas, centum que flumina servant. 
Ter liquido ardentem perfudit nectare vestam; 
Ter flamma ad summum tecti subjecta reluxit. 
Omine quo firmans animum, sie incipit ipsa ; 


Est in Carpathio Neptuni gurgite vates, 

122 GEORGICA. V. 387. 


Czruleus Proteus, magnum qui piscibus æquor 

Et juncto bipedum curru metitur equorum. 

Hic nunc Emathiæ portus patriamque revisit 
Pallenen: hunc et Nymphe veneramur, et 1pse 
Grandævus Nereus; novit namque omnia vates, 
Que sint, que fuerint, que mox- ventura trahantur. 
Quippe ita Neptuno visum est, immania cujus 
Armenta et turpes pascit sub gurgite phocas. 

Hic tibi, nate, prius vinclis capiundus, ut omnem 
Expediat morbi causam eventusque sccundet. 
Nam sine v1 non ulla dabit precepta, neque illum 


Orando flectes: vim duram et vincula capto 


Tende; doli circum hæc demum frangentur inanes. 


Ipsa ego te, medios quum sol accenderit æstus, 
Quum sitiunt herbæ, et pecori jam gratior umbra est, 
In secreta senis ducam, quo fessus ab undis 

Se recipit, facile ut somno aggrediare jacentem. 
Verum ubi correptum manibus vinclisque tenebis, 
Tum variæ eludent species atque ora ferarum : 
Fiet enim subito sus horridus, atraque tigris, 
Squamosusque draco, et fulva cervice leœna; 

Aut acrem flammæ sonitum dabit, atque ita vinclis 
Excidet, aut in aquas tenues dilapsus abibit. 

Sed quanto ille magis formas se vertet in omnes, 
Tanto, nate, magis contende tenacia vincla; 
Donec talis erit mutato corpore qualem 

Videris incepto tegeret quum lumina somno. 

Hæc ait, et liquidum ambrosiæ diffundit odorem, 
Quo totum nati corpus perduxit: at illi 
Dulcis compositis spiravit crinibus aura, 
Atque habilis membris venit vigor. Est specus ingens 
Exesi latere in montis, quo plurima vento 
Cogitur, inque sinus scindit sese unda reductos, 
Deprensis olim statio tutissima nautis: 
Intus se vasti Proteus tegit objice saxi. 
lie juvenem in latebris aversum a lumine Nympha 
Collocat: 1psa procul nebulis obscura resistit. 
Jam rapidus torrens sitientes Sirius Indos 
Ardebat, ccœelo et medium sol igneus orbem 
Hauserat; arebant herbæ, et cava flumina siccis 
| Faucibus ad limum radii tepefacta coquebant ; 
| Quum Proteus consueta petens e fluctibus antra 
Ibat: eum vasti circum gens humida ponti 
Exsultans rorem late dispersit amarum. 
| dternunt se somno diverse in littore phocæ. 
Ipse, velut stabuli custos in montibus olim, 
Vesper ubi e pastu vitulos ad tecta reducit, 
Auditisque lupos acuunt balatibus agni, 
Considit scopulo medius, numerumque recenset. 
Cujus Aristæo quoniam est oblata facultas, 
Vix defessa senem passus componere membra, 
Cum clamore ruit magno, manicisque jacentem 

124 GEORGICA. v. 439. 


Occupat. IIle, suæ contra non immemor artis, 

Omnia transformat sese in miracula rerum, 

Ignemque, horribilemque feram, fluviumque liquen- 
tem. 

Verum ubi nulla fugam reperit pellacia, victus 

In sese redit, atque hominis tandem ore locutus: 


Nam quis te, juvenum confidentissime, nostras 


Jussit adire domus? quidve hinc petis? inquit. At ille: 


Scis, Proteu, scis ipse; neque est te fallere quidquam: 


Sed tu desine velle; deùm præcepta secuti 
Venimus hinc lapsis quæsitum oracula rebus. 
Tantum effatus. Ad hac vates vi denique multa 
Ardentes oculos intorsit lumine glauco, 
Et, graviter frendens, sic fatis ora resolvit: 

Non te nullius exercent numinis ire; 
Magna luis commissa: tibi has miserabilis Orpheus 
Haud quaquam ob meritum pœnas, ni fata resistant, 
Suscitat, et rapta graviter pro conjuge sævit. 
Illa quidem, dum te fugeret per flumina præceps, 
Immanem ante pedes hydrum moritura puella 
Servantem ripas alta non vidit in herba. 
At chorus æqualis Dryadum clamore supremos 
Implerunt montes: flerunt Rhodopeiæ arces, 
Altaque Pangæa, et Rhesi Mavortia tellus, 
Atque Getz, atque Hebrus, et Actias Orithyia. 
Ipse, cava solans ægrum testudine amorem, 

Te, dulcis conjux, te solo in littore secum, 
Te, veniente die, te, decedente, canebat. 
Txnarias etiam fauces, alta ostia Ditis, 
Et caligantem nigra formidine lucum, 
Ingressus, Manesque adiit, regemque tremendum, 
Nesciaque humanis precibus mansuescere Corda, 
At cantu commotz Erebi de sedibus imis 
Umbræ 1bant tenues, simulacraque luce carentum ; 
Quam multa in foliis avium se millia condunt, 
Vesper ubi aut hibernus agit de montibus imber : 
Matres, atque viri, defunctaque corpora vita 
Magnanimùm heroum, pueri, innuptæque puelle, 
Impositique rogis juvenes ante ora parentum ; 
Quos circum limus niger, et deformis arundo 
Cocyti, tardaque palus inamabilis unda 
Alligat, et novies Styx interfusa coercet. 
Quin ipse stupuere domus, atque intima leti 
Tartara, ceruleosque implexæ crinibus angues 
Eumenides, tenuitque inhians tria Cerberus ora, 
Atque Ixionii vento rota constitit orbis. 
Jamque pedem referens casus evaserat omnes, 
Redditaque Eurydice superas veniebat ad auras, 
Pone sequens, namque hanc dederat Proserpina legem, 
Quum subita incautum dementia cepit amantem, 
Ignoscenda quidem, scirent si ignoscere Manes. 
Restitit, Eurydicenque suam jam luce sub ipsa, 

Immemor, heu! victusque animi, respexit. Ibi omnis 
Effusus labor, atque immitis rupta tyranni 

Federa, terque fragor stagnis auditus Avernis. 

Illa, Quis et me, inquit, miseram, et te perdidit, Orphey: 
Quis tantus furor? en iterum crudelia retro 

Fata vocant, conditque natantia lumina somnus. 
Jamque vale: feror ingenti circumdata nocte, 
Invalidasque tibi tendens, heu! non tua, palmas. 
Dixit, et ex oculis subito, ceu fumus in auras 


Commixtus tenues, fugit diversa : neque illum 

Prensantem nequidquam umbras, et multa volentem 

Dicere, præterea vidit; nec portitor Orci 

Amplius objectam passus transire paludem. 

Quid faceret? quo se rapta bis conjuge ferret ? 

Quo fletu Manes, qua numina voce moveret? 

Illa quidem Stygia nabat jam frigida cymba. 
Septem illum totos perhibent ex ordine menses 

Rupe sub aeria, deserti ad Strymonis undam, 

Flevisse, et gelidis hæc evolvisse sub antris, 

Mulcentem tigres, et agentem carmine quercus. 

Qualis populea mærens Philomela sub umbra 

Amissos queritur fetus, quos durus arator 

Observans nido implumes detraxit; at illa 

Flet noctem, ramoque sedens miserabile carmen 

Integrat, et mæstis late loca questibus implet. 

Nulla venus, non ulli animum flexere hymenxi. 

Solus Hyperboreas glacies, Tanaimque nivalem, 
Arvaque Rhipæis numquam viduata pruinis, 
Lustrabat, raptam Eurydicen atque irrita Ditis 
Dona querens: spretæ Ciconum quo munere matres, 
Inter sacra dem nocturnique orgia Bacchi, 
Discerptum latos juvenem sparsere per agros. 
Tum quoque marmorea caput a cervice revulsum 
Gurgite quum medio portans agrius Hebrus 
Volveret, Eurydicen vox ipsa et frigida lingua, 
Ah miseram Eurydicen! anima fugiente, vocabat: 
Eurydicen toto referebant flumine ripæ. 
Hæc Proteus: et se jactu dedit æquor in altum; 
Quaque dedit, spumantem undam sub vortice torsit. 
At non Cyrene; namque ultro affata timentem : 
Nate, licet tristes animo deponere curas. 
Hæc omnis morbi causa: hinc miserabile Nymphæ, 
Cum quibus illa choros lucis agitabat in altis, 
Exitium misere apibus. Tu munera supplex 
Tende petens pacem, et faciles venerare Napæas: 
Namque dabunt veniam votis, irasque remittent. 
Sed modus orandi qui sit, prius ordine dicam. 
Quattuor eximios præstanti corpore tauros, 
Qui tibi nunc viridis depascunt summa Lycæi, 
Delige, et intacta totidem cervice juvencas. 
Quattuor his aras alta ad delubra dearum 


Constitue, et sacrum jugulis demitte cruorem, 

128 GEORGICA: v. 542. 


Corporaque ipsa boum frondoso desere luco. 
Post, ubi nona suos aurora ostenderit ortus, 
Inferias Orphei lethæa papavera mittes, 
Placatam Eurydicen vitula venerabere cæsa, 
Et nigram mactabis ovem, lucumque revises. 
Haud mora, continuo matris precepta facessit: 
Ad delubra venit; monstratas excitat aras; 
Quattuor eximios præstanti corpore tauros 
Ducit, et intacta totidem cervice juvencas. 
Post, ubi nona suos aurora induxerat ortus, 
Inferias Orphei mittit, lucumque revisit. 
Hic vero, subitum ac dictu mirabile monstrum ! 
Adspiciunt liquefacta boum. per viscera toto 


Stridere apes utero, et ruptis effervere costis, 


Immensasque trahi nubes, jamque arbore summa 
Confluere, et lentis uvam demittere ramis. 


Hæc super arvorum.cultu, pecorumque canebam, 


Et super arboribus, Cæsar dum magnus ad altum 


Fulminat Euphraten bello, victorque volentes 
Per populos dat jura, viamque affectat olympo. 
Illo Virgilium me tempore dulcis alebat 
Parthenope, studiis florentem ignobilis oti ; 
Carmina qui lusi pastorum, audaxque juventa, 
Tityre, te patulæ cecini sub tegmine fagi. 

VIRGILII MARONIS 


ANEIS. 


LIBER I. 


Anu virumque cano Trojæ qui primus ab oris 
Italiam, fato profugus, Lavinia venit 

Littora. Multum ille et terris jactatus et alto, 
Vi superùm, sævæ memorem Junonis ob iram. 


Multa quoque et bello passus, dum conderet urbem, 


Inferretque deos Latio: genus unde Latinum, 
Albanique patres, atque altæ mcenia Rome. 

Musa, mihi causas memora, quo numine læso, 
Quidve dolens regina deùm tot volvere casus 
Insignem pietate virum, tot adire labores, 
Impulerit. Tantæne animis cœlestibus ire! 

Urbs antiqua fuit, Tyrii tenuere coloni, 
Carthago, Italiam contra, Tiberinaque longe 
Ostia, dives opum, studiisque asperrima belli; 

PUBLII 


VIRGILII MARONIS 


ANETIS. 


LIBER I. 


Anu virumque cano Troje qui primus ab oris 
Italiam, fato profugus, Lavinia venit 
Littora. Multum ille et terris jactatus et alto, 
Vi superùm, sxve memorem Junonis ob iram. 
Multa quoque et bello passus, dum conderet urbem, 
Inferretque deos Latio: genus unde Latinum, 
Albanique patres, atque altæ mcenia Romæ. 
Musa, mihi causas memora, quo numine læso, 
Quidve dolens regina deùm tot volvere casus 
Insignem pietate virum, tot adire labores, 
Impulerit. Tantæne animis cœlestibus iræ! 
Urbs antiqua fuit, Tyrii tenuere coloni, 


Carthago, Italiam contra, Tiberinaque longe 


Ostia, dives opum, studiisque asperrima belli; 
i K 


130 ANETS. V. 


Quam Juno fertur terris magis omnibus unam 
Posthabita coluisse Samo: hic illius arma, 

Hic currus fuit: hoc regnum dea gentibus esse, 
Si qua fata sinant, jam tum tenditque fovetque. 
Progeniem sed enim Trojano a sanguine duci 
Audierat, Tyrias olim quæ verteret arces; 

Hinc populum late regem, belloque superbum, 
Venturum excidio Libyæ: sic volvere Parcas. 
Id metuens, veterisque memor Saturnia belli 
Prima quod ad Trojam pro caris gesserat Argis, 
Necdum etiam causz irarum sævique dolores 
Exciderant animo: manet alta mente repostum 
Judicium Paridis, spretæque injuria forme, 

Et genus invisum, et rapti Ganymedis honores. 
His accensa super, jactatos æquore toto 

Troas, reliquias Danatim atque immitis Achilli, 
Arcebat longe Latio: multosque per annos 
Errabant acti fatis maria omnia circum. 
Tantæ molis erat Romanam condere gentem ! 

Vix e conspectu Siculæ telluris in altum 

Vela dabant læti, et spumas salis ære ruebant; 


14, 


Quum Juno, æternum servans sub pectore vulnus, 


Hæc secum: Mene incepto desistere victam? 
Nec posse Italia Teucrorum avertere regem? 
Quippe vetor fatis! Pallasne exurere classem 
Argivùm, atque ipsos potuit submergere ponto, 

Ad quem tum Juno supplex his vocibus usa est: 


{ole (namque tibi divùm pater atque hominum rex 
Et mulcere dedit fluctus, et tollere vento), 

4 
Unius ob noxam et furias Ajacis Oilei? . 
Ipsa, Jovis rapidum jaculata e nubibus ignem, | 
Disjecitque rates, evertitque æquora ventis ; | : 
Illum exspirantem transfixo pectore flammas 
Turbine corripuit, scopuloque infixit acuto: . 
Ast ego, que divim incedo regina, Jovisque ; 
Et soror et conjux, una cum gente tot annos N 


Bella gero! Et quisquam numen Junonis adoret 

Præterea, aut supplex aris imponat honorem? 
Talia flammato secum dea corde volutans, 

Nimborum in patriam, loca feta furentibus austris, 

᷑oliam venit. Hic vasto rex olus antro 

Luctantes ventos tempestatesque sonoras 

Imperio premit, ac vinclis et carcere frenat. 

Illi indignantes magno cum murmure montis 

Circum claustra fremunt. Celsa sedet Eolus arce, 

Sceptra tenens; mollitque animos, et temperat iras. | 
Ni faciat, maria, ac terras, cœlumque profundum, . 
Quippe ferant rapidi secum, verrantque per auras. f 
Sed pater omnipotens speluncis abdidit atris, b 
Hoc metuens: molemque et montes insuper altos 5 
Imposuit; regemque dedit, qui fœdere certo | 
Et premere, et laxas sciret dare jussus habenas. 5 

132 ENEIS. v. 66. 


Gens inimica mihi Tyrrhenum navigat æquor, 
Ilium in Italiam portans, victosque Penates: 
Incute vim ventis, submersasque obrue puppes; 
Aut age diversos, et disjice corpora ponto. 
Sunt mihi bis septem præstanti corpore Nymphæ, 
Quarum, que forma pulcherrima, Deiopeam 
Connubio jungam stabili, propriamque dicabo; 
Omnes ut tecum meritis pro talibus annos 
Exigat, et pulchra faciat te prole parentem. 
Xolus hæc contra: Tuus, o regina, quid optes 
Explorare labor; mihi jussa capessere fas est. 
Tu mihi quodcumque hoc regni, tu sceptra Jovemque 
Concilias; tu das epulis accumbere divim, 
Nimborumque facis tempestatumque potentem. 
Hæc ubi dicta, cavum conversa cuspide montem 
Impulit in latus: ac venti, velut agmine facto, 
Qua data porta, ruunt, et terras turbine perflant. 
Incubuere mari, totumque a sedibus imis 
Una Eurusque Notusque ruunt, creberque procellis 
Africus; et vastos volvunt ad littora fluctus. 
Insequitur clamorque virùm, stridorque rudentum. 
Eripiunt subito nubes cœlumque diemque 
Teucrorum ex oculis: ponto nox incubat atra. 
Intonuere poli, et crebris micat ignibus ether: 
Præsentemque viris intentant omnia mortem. 
Extemplo Eneæ solvuntur frigore membra: 

v. 92. LIBER I. 133 


Ingemit, et, duplices tendens ad sidera palmas, 
Talia voce refert: O terque quaterque beati 
Queis ante ora patrum, Troja sub meœnibus altis, 
Contigit oppetere! O Danaiim fortissime gentis 


Tydide, mene Iliacis occumbere campis 


Non potuisse, tuaque animam hanc effundere dextra, 


Sevus ubi acidæ telo jacet Hector, ubi ingens 
Sarpedon, ubi tot Simois correpta sub undis 
Scuta viriim galeasque et fortia corpora volvit ! 
Talia jactanti stridens aquilone procella 
Velum adversa ferit, fluctusque ad sidera tollit. 


Franguntur remi: tum prora avertit, et undis 


Dat latus; insequitur cumulo præruptus aquæ mons. 


Hi summo in fluctu pendent; his unda dehiscens 
Terram inter fluctus aperit: furit æstus arenis. 
Tres Notus abreptas in saxa latentia torquet : 
Saxa vocant Itali mediis quæ in fluctibus aras, 
Dorsum immane mari summo. Tres Eurus ab alto 
In brevia et syrtes urget, miserabile visu, 
Illiditque vadis, atque aggere cingit arenæ. 
Unam, que Lycios fidumque vehebat Orontem, 
Ipsius ante oculos ingens a vertice pontus 

In puppim ferit ; excutitur, pronusque magister 
Volvitur in caput : ast illam ter fluctus ibidem 


Torquet agens circum, et rapidus vorat æquore vortex. 


Apparent rari nantes in gurgite vasto : 

134 XNETS. | v. 118. 


Arma virim, tabulæque, et Troia gaza per undas. 
Jam validam Ilionei navem, jam fortis Achatæ, 
Et qua vectus Abas, et qua grandevus Aletes, 
Vicit hiems: laxis laterum compagibus omnes 
Accipiunt inimicum imbrem, rimisque fatiscunt. 
Interea magno misceri murmure pontum, 
Emissamque hiemem sensit Neptunus, et imis 
Stagna refusa vadis, graviter commotus; et alto 
Prospiciens, summa placidum caput extulit unda. 
Disjectam Ene toto videt æquore classem, 
Fluctibus oppressos Troas cœlique ruina. 
Nec latuere doli fratrem Junonis et iræ. 


Eurum ad se Zephyrumque vocat ; dehinc talia fatur: 


Tantane vos generis tenuit fiducia vestri? 
Jam ccœlum terramque meo sine numine, venti, 
Miscere, et tantas audetis tollere moles? 
Quos ege...Sed motos præstat componere fluctus. 
Post mihi non simili pœna commissa luetis. 
Maturate fugam, regique hæc dicite vestro: 
Non illi imperium pelagi, sævumque tridentem, 
Sed mihi sorte datum. Tenet ille immania saxa, 
Vestras, Eure, domos: illa se jactet in aula 
Solus, et clauso ventorum carcere regnet. 

SIC ait, et dicto citius tumida æquora placat, 
Collectasque fugat nubes, solemque reducit. 
Cymothoe, simul et Triton adnixus, acuto 

Detrudunt naves scopulo: levat ipse tridenti; 
Et vastas aperit syrtes, et temperat æquor; 
Atque rotis summas levibus perlabitur undas. 


Ac veluti magno in populo quum sæpe coorta est 
Seditio, sævitque animis ignobile vulgus; 


Jamque faces et saxa volant; furor arma ministrat: 
Tum, pietate gravem ac meritis si forte virum quem 


Conspexere, silent, arrectisque auribus adstant ; 


Iste regit dictis animos, et pectora mulcet. 

Sic cunctus pelagi cecidit fragor, æquora postquam 

Prospiciens genitor, ccœloque invectus aperto, 

Flectit equos, curruque volans dat lora secundo. 
Defessi Eneadæ, que proxima, littora cursu 

Contendunt petere, et Libyæ vertuntur ad oras. 

Est in secessu longo locus: insula portum 

Efficit objectu laterum, quibus omnis ab alto 

Frangitur inque sinus scindit sese unda reductos. 


Hine atque hinc vastæ rupes geminique minantur 


In cœlum scopuli, quorum sub vertice late 


Egquora tuta silent; tum sylvis scena coruscis 


Desuper, horrentique atrum nemus imminet umbra. 
Fronte sub adversa scopulis pendentibus antrum; 


Intus aquæ dulces, vivoque sedilia saxo, 


Nympharum domus: hic fessas non vincula naves 


Ulla tenent, unco non alligat anchora morsu. 


Huc septem Eneas collectis navibus omni 

Ex numero subit; ac, magno telluris amore 
Egressi, optata potiuntur Troes arena, 
Et sale tabentes artus in littore ponunt. 
Ac primum silici scintillam excudit Achates, 
Suscepitque ignem foliis, atque arida circum 
Nutrimenta dedit, rapuitque in fomite flammam. 
Tum cererem corruptam undis cerealiaque arma 
Expediunt fessi rerum; frugesque receptas 
Et torrere parant flammis, et frangere saxo. 
Eneas scopulum interea conscendit, et omnem 
Prospectum late pelago petit; Anthea si quem 
Jactatum vento videat, Phrygiasque biremes, 
Aut Capyn, aut celsis in puppibus arma Caici. 
Navem in conspectu nullam, tres littore cervos 
Prospicit errantes; hos tota armenta sequuntur 
A tergo, et longum per valles pascitur agmen. 
Constitit hic, arcumque manu celeresque sagittas 
Corripuit, fidus que tela gerebat Achates; 
Ductoresque ipsos primum, capita alta ferentes 
Cornibus arboreis, sternit ; tum vulgus et omnem 
Miscet agens telis nemora inter frondea turbam. 
Nec prius absistit, quam septem ingentia victor 
Corpora fundat humi, et numerum cum navibus æquet 
Hinc portum petit, et socios partitur in omnes. 
Vina, bonus quæ deinde cadis onerarat Acestes 
Littore Trinacrio, dederatque abeuntibus heros, 

Dividit, et dictis mærentia pectora mulcet : 

O socii (neque enim ignari sumus ante malorum), 
O passi graviora, dabit deus his quoque finem. 

Vos et Scyllæam rabiem penitusque sonantes 
Accestis scopulos, vos et Cyclopia saxa 
Experti: revocate animos, mæstumque timorem 
Mittite; forsan et hæc olim meminisse juvabit. 
Per varios casus, per tot discrimina rerum, 
Tendimus in Latium, sedes ubi fata quietas 
Ostendunt: illic fas regna resurgere Trojæ. 
Durate, et vosmet rebus servate secundis. 

Talia voce refert, curisque ingentibus æger 
Spem vultu simulat, premit altum corde dolorem. 
Illi se prede accingunt dapibusque futuris : 
Tergora deripiunt costis, et viscera nudant. 

Pars in frusta secant, veribusque trementia figunt : 
Littore ahena locant alu, flammasque ministrant. 
Tum victu revocant vires; fusique per herbam 
Implentur veteris bacchi pinguisque ferinæ. 
Postquam exempta fames epulis, mensæque re- 
mot, 
Amissos longo socios sermone requirunt, 


Spemque metumque inter dubii, seu vivere credant, 


Sive extrema pati, nec jam exaudire vocatos. 
Precipue pius Æneas nunc acris Oronti, 
Nunc Amyci casum gemit, et crudelia secum 

Hoc equidem occasum Troje tristesque ruinas 

Fata Lyci, fortemque Gyan, fortemque Cloanthum. 
Et jam ſinis erat, quum Juppiter æthere summo 
Despiciens mare velivolum, terrasque jacentes, 


Littoraque, et latos populos, sic vertice ccel1 
Constitit, et Libyæ defixit lumina regnis. 
Atque illum tales jactantem pectore curas 
Tristior, et lacrymis oculos suffusa nitentes, 
Alloquitur Venus: O qui res hominumque detmque 
{ternis regis imperus, et fulmine terres, 

Quid meus Xneas in te committere tantum, 
Quid Troes potuere, quibus tot funera pass1s 
Cunctus ob Italiam terrarum clauditur orbis? 
Certe hinc Romanos olim, volventibus annis, 
Hinc fore ductores, revocato a sanguine Teucri, 
Qui mare, qui terras omni ditione tenerent, 


Pollicitus: quæ te, genitor, sententia vertit * 


Solabar, fatis contraria fata rependens. 

Nunc eadem fortuna viros tot casibus actos 
Insequitur: quem das finem, rex magne, laborum; 
Antenor potuit, medus elapsus Achivis, 

Illyricos penetrare sinus atque intima tutus 
Regna Liburnorum, et fontem superare Timavi, 
Unde per ora novem vasto cum murmure montis 


It mare proruptum, et pelago premit arva sonanti. 
Hic tamen ille urbem Patavi sedesque locavit 

Teucrorum, et genti nomen dedit, armaque fixit 
Troia; nunc placida compostus pace quiescit. 
Nos, tua progenies, cli quibus annuis arcem, 
Navibus (infandum) amissis, unius ob iram 
Prodimur, atque Italis longe disjungimur oris. 
Hic pietatis honos? sic nos in sceptra reponis? 
Olli subridens hominum sator atque deorum, 
Vultu quo cœlum tempestatesque serenat, 
Oscula hbavit nate; dehinc talia fatur : 
Parce metu, Cytherea: manent immota tuorum 
Tata tibi; cernes urbem et promissa Lavini 
Menia, sublimemque feres ad sidera cœli 
Magnanimum Enean; neque me sententia vertit. 
Hic (tibi fabor enim, quando hæcœ te cura remordet, 
Longius et volvens fatorum arcana movebo) 
Bellum ingens geret Italia, populosque feroces 
Contundet, moresque viris et mcenia ponet, 
Tertia dum Latio regnantem viderit æstas, 
Ternaque transierint Rutulis hiberna subactis. 
At puer Ascanius, cui nunc cognomen Tulo 
Additur (Ilus erat, dum res stetit Ilia regno), 
Triginta magnos volvendis mensibus orbes 
Imperio explebit, regnumque ab sede Lavini 
Transferet, et longam multa vi muniet Albam. 
Hic jam ter centum totos regnabitur annos 
Gente sub Hectorea, donec regina sacerdos 

Marte gravis geminam partu dabit Ilia prolem. 
Inde lupæ fulvo nutricis tegmine lætus 
Romulus excipiet gentem, et Mavortia condet 
Menia, Romanosque suo de nomine dicet. 

His ego nec metas rerum nec tempora pono: 
Imperium sine fine dedi. Quin aspera Juno, 
Que mare nunc terrasque metu cœlumque fatigat, 


Consilia in melius referet, mecumque fovebit 
Romanos rerum dominos gentemque togatam. 
Sie placitum. Veniet lustris labentibus ætas, 
Quum domus Assaraci Phthiam clarasque Mycenas 
Servitio premet, ac victis dominabitur Argis. 
Nascetur pulchra Trojanus origine Cæsar, 
Imperium oceano, famam qui terminet astris, 
Julius, a magno demissum nomen Tulo. 
Hunc tu olim cœlo, spoliis Orientis onustum, 
Accipies secura: vocabitur hie quoque votis. 
Aspera tum positis mitescent sæcula bellis. 
Cana Fides, et Vesta, Remo cum fratre Quirinus, 
Jura dabunt: diræ ferro et compagibus arctis 
Claudentur belli portæ: Furor impius intus, 
Seva sedens super arma, et centum vinctus ahenis 
Post tergum nodis, fremet horridus ore cruento. 
Heec ait, et Maia genitum demittit ab alto, 
Ut terræ, utque novæ pateant Carthaginis arces 
Hospitio Teucris; ne fati nescia Dido 

Finibus arceret. Volat ille per aera magnum 

Remigio alarum, ac Libyz citus adstitit oris. 

Et jam jussa facit: ponuntque ferocia Pœni 

Corda, volente deo: in primis regina quietum 

Accipit in Teucros animum mentemque benignam. 
At pius Aneas, per noctem plurima volvens, 

Ut primum lux alma data est, exire, locosque 

Explorare novos, quas vento accesserit oras, 

Qui teneant, nam inculta videt, hominesne, feræne, 

Quzrere constituit, sociisque exacta referre. 

Classem in convexo nemorum, sub rupe cavata, 

Arboribus clausam circum atque horrentibus umbris, 


Oeculit: ipse uno graditur comitatus Achate, 

Bina manu lato crispans hastilia ferro. 

Cui mater media sese tulit obvia sylva, 

Virginis os habitumque gerens, et virginis arma 
Spartanæ; vel qualis equos Threissa fatigat 
Harpalyce, volucremque fuga prævertitur Eurum. 
Namque humeris de more habilem suspenderat arcum 
Venatrix, dederatque comam diffundere ventis; 
Nuda genu, nodoque sinus collecta fluentes. 

Ac prior: Heus, inquit, juvenes, monstrate mearum 

Vidistis si quam hic errantem forte sororum, 
duccinctam pharetra et maculosæ tegmine lyncis, 
Aut spumantis apri cursum clamore prementem. 
dic Venus; et Veneris contra sic filius orsus: 


142 ANETS. v. 325, 


Nulla tuarum audita mihi neque visa sororum, 

O, quam te memorem? virgo; namque haud tibi vultus 

Mortalis, nec vox hominem sonat; o dea certe; 

An Phebi soror, an Nympharum sanguinis una? 

Sis felix, nostrumque leves, quæcumque, laborem; 

Et quo sub cœlo tandem, quibus orbis in oris 

Jactemur, doceas: ignari hominumque locorumque 

Erramus, vento huc et vastis fluctibus acti. 

Multa tibi ante aras nostra cadet hostia dextra. 
Tum Venus: Haud equidem tali me dignor honore: 

Virginibus Tyriis mos est gestare pharetram, 
Purpureoque alte suras vincire cothurno. 
Punica regna vides, Tyrios, et Agenoris urbem ; 
Sed fines Libyci, genus intractabile bello. 
Imperium Dido Tyria regit urbe profecta, 

Germanum fugiens: longa est injuria, longæ 

Ambages; sed summa sequar fastigia rerum. 
Huic conjux Sychæus erat, ditissimus agri 
Phoenicum, et magno miseræ dilectus amore: 
Cui pater intactam dederat, primisque jugarat 
Ominibus. Sed regna Tyri germanus habebat 
Pygmalion, scelere ante alios immanior omnes. 
Quos inter medius venit furor: ille Sychæum 

Impius ante aras, atque auri cæcus amore, 

Clam ferro incautum superat, securus amorum 

Germanæ; factumque diu celavit; et ægram, 

Multa malus simulans, vana spe lusit amantem. 
Ipsa sed in somnis inhumati venit imago 
Conjugis, ora modis attollens pallida miris: 
Crudeles aras trajectaque pectora ferro 
Nudavit, cecumque domus scelus omne retexit. 
Tum celerare fugam patriaque excedere suadet: 
Auxiliumque viz veteres tellure recludit 
Thesauros, ignotum argenti pondus et auri. 
His commota, fugam Dido sociosque parabat. 
Conveniunt quibus aut odium crudele tyranni, 
Aut metus acer erat; naves quæ forte paratæ 
Corripiunt, onerantque auro; portantur avari 
Pygmalionis opes pelago: dux femina facti. 
Devenere locos ubi nunc ingentia cernes 
Menia, surgentemque nove Carthaginis arcem: 
Mercatique solum, facti de nomine Byrsam, 
Taurino quantum possent circumdare tergo. 
Sed vos qui tandem? quibus aut venistis ab oris ? 
Quove tenetis iter? Quzrenti talibus ille 
Suspirans, imoque trahens a pectore yocem : 

O dea, si prima repetens ab origine pergam, 
Et vacet annales nostrorum audire laborum, 
Ante diem clauso componet Vesper olympo. 
Nos Troja antiqua, si vestras forte per aures 
Troje nomen iit, diversa per æquora vectos 
Forte sua Libycis tempestas appulit oris. 

Sum pius Eneas, raptos qui ex hoste Penates 
Classe veho mecum, fama super æthera notus. 
Italiam quæro patriam, genus ab Jove summo: 

Bis denis Phrygium conscendi navibus æquor, 
Matre dea monstrante viam, data fata secutus; 

Vix septem convulsæ undis Euroque supersunt. 

Ipse ignotus, egens, Libyæ deserta peragro, 

Europa atque Asia pulsus. Nec plura querentem 

Passa Venus, medio sic interfata dolore est : 
Quisquis es, haud, credo, invisus ccelestibus auras 

Vitales carpis, Tyriam qui adveneris urbem. 

Perge modo, atque hinc te reginz ad limina perter. 


> 

Namque tibi reduces socios classemque relatam 
Nuntio, et in tutum versis Aquilonibus actam; 
Ni frustra augurium vani docuere parentes. 

Adspice bis senos lætantes agmine cycnos, 
Xtheria quos lapsa plaga Jovis ales aperto 
Turbabat cœlo: nunc terras ordine longo 
Aut capere, aut captas jam despectare videntur. 
Ut reduces illi ludunt stridentibus alis, 
Et cœtu cinxere polum, cantusque dedere; 
Haud aliter puppesque tuæ, pubesque tuorum, 
Aut portum tenet, aut pleno subit ostia velo. 
Perge modo, et qua te ducit via dirige gressum. 
Dixit, et avertens rosea cervice refulsit, 
Ambrosiæque comæ divinum vertice odorem 

Spiravere; pedes vestis defluxit ad imos; 

Et vera incessu patuit dea. Ille, ubi matrem 
Agnovit, tali fugientem est voce secutus : 

Quid natum toties, crudelis tu quoque, falsis 
Ludis imaginibus? cur dextre jungere dextram 
Non datur, ac veras audire et reddere voces? 
Talibus incusat, gressumque ad mcenia tendit. 
At Venus obscuro gradientes acre sæpsit, 

Et multo nebulæ circum dea fudit amictu, 
Cernere ne quis eos, neu quis contingere posset, 
Molirive moram, aut veniendi poscere causas. 
Ipsa Paphum sublimis abit, sedesque revisit 
Leta suas, ubi templum illi, centumque Sabæo 
Ture calent aræ, sertisque recentibus halant. 

& Corripuere viam interea, qua semita monstrat. 
Jamque ascendebant collem qui plurimus urbi 
Imminet, adversasque adspectat desuper arces. 
Miratur molem Æneas, magalia quondam ; 
Miratur portas, strepitumque, et strata viarum. 
Instant ardentes Tyru: pars ducere muros, 
Molirique arcem, et manibus subvolvere saxa; 
Pars optare locum tecto, et concludere sulco. 
Jura, magistratusque legunt, sanctumque senatum. 
Hic portus alii effodiunt ; hic alta theatris 
Fundamenta locant alii; immanesque columnas 


Rupibus excidunt, scenis decora alta futuris. 
1 © Þ 

Qualis apes æstate nova per florea rura 
Exercet sub sole labor, quum gentis adultos 
Educunt fetus; aut quum liquentia mella 
Stipant, et dulci distendunt nectare cellas; 
Aut onera accipiunt venientum; aut, agmine facto, 
Ignavum fucos pecus a præsepibus arcent. 
Fervet opus, redolentque thymo fragrantia mella. 
O fortunati, quorum jam mcenia surgunt ! 
EEneas ait, et fastigia suspicit urbis. 
Infert se sæptus nebula, mirabile dictu, 
Per medios, miscetque viris; neque cernitur ulli. 
Lucus in urbe fuit media, lætissimus umbræ, 
Quo primum jactati undis et turbine Pceni 
Effodere loco signum, quod regia Juno 
Monstrarat, caput acris equi; sie nam fore bello 
Egregiam et facilem victu per sæcula gentem. 
Hic templum Junoni ingens Sidonia Dido 
Condebat, donis opulentum et numine divæ; 
Erea cui gradibus surgebant limina, nexæque 
Ere trabes, foribus cardo stridebat ahenis. 
Hoc primum in luco nova res oblata timorem 


Leniit: hic primum Aneas sperare salutem 
Ausus, et afflictis melius confidere rebus. 
Namque, sub ingenti lustrat dum singula templo, 
Reginam opperiens, dum, quæ fortuna sit urbi, 


Artificumque manus inter se, operumque laborem, 

Miratur, videt Iliacas ex ordine pugnas, 

Bellaque jam fama totum vulgata per orbem; 

Atridas, Priamumque, et sæ vum ambobus Achillem. 

Constitit; et lacrymans, Quis jam locus, inquit, Achate, 

Que regio in terris nostri non plena laboris : 

En Priamus: sunt hic etiam sua premia laudi, 

Sunt lacrymæ rerum, et mentem mortalia tangunt. 

Solve metus; feret hec aliquam tibi fama salutem. 

Sic ait, atque animum pictura pascit inan1, 

Multa gemens, largoque humectat flumine vultum. 

Namque videbat uti bellantes Pergama circum 

Hac fugerent Graii, premeret Trojana juventus ; 

Hac Phryges, instaret curru cristatus Achilles. 

Nec procul hinc Rhesi niveis tentoria velis 

Agnoscit lacrymans, primo quæ prodita somno 

Tydides multa vastabat cede cruentus ; 

Ardentesque avertit equos in castra, prius quam 

Pabula gustassent Trojæ, Xanthumque bibissent. 

Parte alia fugiens amissis Troilus armis, 

Infelix puer, atque impar congressus Achilli, 

Fertur equis, curruque hæret resupinus inani, 

Lora tenens tamen: huic cervixque comæque tra- 
huntur 

Per terram, et versa pulvis inscribitur hasta. 

Interea ad templum non æquæ Palladis ibant 

Crinibus Iliades passis, peplumque ferebant 

Suppliciter tristes, et tunsæ pectora palmis. 

Diva solo fixos oculos aversa tenebat. 

Ter circum Iliacos raptaverat Hectora muros, 
Exanimumque auro corpus vendebat Achilles. 
Tum vero ingentem gemitum dat pectore ab imo, 
Ut spolia, ut currus, utque ipsum corpus amici, 
Tendentemque manus Priamum conspexit inermes. 
Se quoque principibus permixtum agnovit Achivis, 
Eoasque acies, et nigri Memnonis arma. 

Ducit Amazonidum lunatis agmina peltis 
Penthesilea furens, mediisque in millibus ardet, 
Aurea subnectens exsertæ cingula mammæ 
Bellatrix, audetque viris concurrere virgo. 

Hec dum Dardanio Eneæ miranda videntur, 
Dum stupet, obtutuque hæœret defixus in uno, 
Regina ad templum, forma pulcherrima, Dido 
Incessit, magna juvenum stipante caterva. 

Qualis in Eurotæ ripis aut per juga Cynthi 
Exercet Diana choros; quam mille secutæ 


Hine atque hinc glomerantur Oreades; illa pharetram 


Fert humero, gradiensque deas supereminet omnes: 
Latonæ tacitum pertentant gaudia pectus. 
Talis erat Dido, talem se læta ferebat 

Per medios, instans operi regnisque futuris. 
Tum foribus dive, media testudine templi, 
Septa armis solioque alte subnixa, resedit. 

Jura dabat legesque viris, operumque laborem | 
. . . : 
Partibus æquabat justis, aut sorte trahebat : | 
Quum subito Æneas concursu accedere magno 
Anthea, Sergestumque videt, fortemque Cloanthum, 
Teucrorumque alios, ater quos æquore turbo | 
Dispulerat, penitusque alias avexerat oras. # 


Obstupuit simul ipse, simul percussus Achates 

Letitiaque metuque: avidi conjungere dextras | 
Ardebant; sed res animos incognita turbat. 
Dissimulant; et nube cava speculantur amicti | 
Que fortuna viris, classem quo littore linquant, 


Quid veniant; cunctis nam lecti navibus ibant 

Orantes veniam, et templum clamore petebant. 
Postquam introgressi, et coram data copia fandi, 

Maximus Ihoneus placido sic pectore cœpit: 

O regina, novam cui condere Juppiter urbem, 

Justitiaque dedit gentes frenare superbas, 


Troes te miseri, ventis maria omnia vect1, 


Oramus: prohibe infandos a navibus ignes, 
Parce pio generi, et propius res adspice nostras. | 


Fo ld ac 
& 2 


Non nos aut ferro Libycos populare Penates 


Venimus, aut raptas ad littora vertere prædas: 
Non ea vis animo, nec tanta superbia victis. 
Est locus, Hesperiam Graii cognomine dicunt, 
Terra antiqua, potens armis atque ubere glebæ; 
(Enotri coluere viri: nunc fama minores 

Italiam dixisse, ducis de nomine, gentem. 


Huc cursus-fuit : 


Quum subito assurgens fluctu nimbosus Orion 
In vada cæca tulit, penitusque procacibus Austris 
Perque undas, superante salo, perque invia saxa, 
Dispulit : huc pauci vestris adnavimus oris. 
Quod genus hoc hominum, quæve hunc tam barbara 
morem 
Permittit patria? hospitio prohibemur arent: 
Bella cient, primaque vetant consistere terra. 
Si genus humanum et mortalia temnitis arma, 
At sperate deos memores fandi atque nefandi. 
Rex erat Xneas nobis, quo justior alter 
Nec pietate fuit, nec bello major et armis: 
Quem si fata virum servant, si vescitur aura 
Xtheria, neque adhuc crudelibus occubat umbris, 
Non metus officio ne te certasse priorem 
Pœniteat. Sunt et Siculis regionibus urbes, 
Arvaque, Trojanoque a sanguine clarus Acestes. 
Quassatam ventis liceat subducere classem, 
Et sylvis aptare trabes, et stringere remos ; 
Si datur Italiam, sociis et rege recepto, 
Tendere, ut Italiam læti Latiumque petamus; 
Sin absumpta salus, et te, pater optime Teucrim, 
Pontus habet Libyæ, nec spes jam restat Iuli, 
At freta Sicaniz saltem, sedesque paratas, 

Unde huc advecti, regemque petamus Acesten. 
Talibus Ilioneus: cuncti simul ore fremebant 
Dardanidæ. 


Tum breviter Dido, vultum demissa, profatur: 


Solvite corde metum, Teucri; secludite curas. 
Res dura et regni novitas me talia cogunt 
Moliri, et late fines custode tueri. | 
Quis genus Xneadum, quis Trojæ nesciat urbem, 
Virtutesque, virosque, aut tanti incendia belli? 
Non obtusa adeo gestamus pectora Pœni; 
Nec tam aversus equos 'Tyria sol jungit ab urbe. 
Seu vos Hesperiam magnam Saturniaque arva, 
Sive Erycis fines regemque optatis Acesten, 
Auxilio tutos dimittam, opibusque juvabo. 
Vultis et his mecum pariter considere regnis ? 
Urbem quam statuo vestra est: subducite naves : 
Tros Tyriusque mihi nullo discrimine agetur. 
Atque utinam rex ipse Noto compulsus eodem 
Afforet Eneas! Equidem per littora certos 
Dimittam, et Libyz lustrare extrema jubebo, 
Si quibus éejectus sylvis aut urbibus errat. 

His animum arrecti dictis, et fortis Achates 
Et pater Aneas jamdudum erumpere nubem 
Ardebant. Prior Enean compellat Achates : 
Nate dea, quæ nunc animo sententia surgit ? 
Omnia tuta vides, classem, sociosque receptos, 

Unus abest, medio in fluctu quem vidimus ipsi 
Submersum : dictis respondent cetera matris. 

Vix ea fatus erat, quum circumfusa repente 
Scindit se nubes, et in æthera purgat apertum. 
Restitit Eneas, claraque in luce refulsit, 

Os humerosque deo similis: namque ipsa decoram 
Czsariem nato genetrix, lumenque juventæ 
Purpureum, et letos oculis afflarat honores. 
Quale manus addunt ebori decus; aut ubi flavo 
Argentum, Pariusve lapis, circumdatur auro. 

Tum sic reginam alloquitur, cunctisque repente 
Improvisus ait: Coram, quem quæritis, adsum 
Troius Aneas, Libycis ereptus ab undis. 

O sola infandos Trojæ miserata labores, 

Quæ nos, reliquias Danaùm, terræque, marisque, 
Omnibus exhaustos jam casibus, omnium egenos, 
Urbe, domo, socias! grates persolvere dignas 
Non opis est nostre, Dido, nec quidquid ubique est 
Gentis Dardaniæ, magnum que sparsa per orbem. 
Di tibi, si qua pios respectant numina, si quid 
Usquam justitia est, et mens sibi conscia recti, 
Præmia digna ferant. Quæ te tam læta tulerunt 
Secula? qui tanti talem genuere parentes? 

In freta dum fluvii current, dum montibus umbræ 
Lustrabunt convexa, polus dum sidera pascet, 
Semper honos, nomenque tuum, laudesque manebunt, 

Quz me cumque vocant terre. Sic fatus, amicum 
llionea petit dextra, lævaque Serestum ; 
Post, alios, fortemque Gyan, fortemque Cloanthum. 
Obstupuit primo adspectu Sidonia Dido, 
Casu deinde viri tanto; et sic ore locuta est: 
Quis te, nate dea, per tanta pericula casus 
Insequitur? quæ vis immanibus applicat oris? 
Tune ille Æneas quem Dardanio Anchisæ 
Alma Venus Phrygii genuit Simoentis ad undam? 
Atque equidem Teucrum memini Sidona venire, 
Finibus expulsum patriis, nova regna petentem 
Auxilio Beli. Genitor tum Belus opimam 
Vastabat Cyprum, et victor ditione tenebat. 
Tempore jam ex illo casus mihi cognitus urbis 
Trojanz, nomenque tuum, regesque Pelasgi. 
Ipse hostis Teucros insigni laude ferebat, 
Seque ortum antiqua Teucrorum ab stirpe volebat. 
Quare agite, o, tectis, juvenes, succedite nostris. 
Me quoque per multos similis fortuna labores 
Jactatam hac demum voluit consistere terra. 
Non ignara mali, miseris succurrere disco. 
Sie memorat; simul Ænean in regia ducit 
Tecta, simul diviim templis indicit honorem. 
Nec minus interea sociis ad littora mittit 
Viginti tauros, magnorum horrentia centum 


Terga suum, pingues centum cum matribus agnos ; 

Munera lætitiamque dii. 
At domus interior regali splendida luxu 
Instruitur, mediisque parant convivia tectis: 
Arte laboratæ vestes, ostx0que superbo; 
Ingens argentum mensis, cælataque in auro 
Fortia facta patrum, series longissima rerum, 
Per tot ducta viros antiqua ab origine gentis. 
Aneas (neque enim patrius consistere mentem 


Passus amor) rapidum ad naves premittit Achaten, 


Ascanio ferat hæc, ipsumque ad mœnia ducat. 
Omnis in Ascanio cari stat cura parentis. 
Munera preterea, Iliacis erepta ruinis, 
Ferre jubet; pallam signis auroque rigentem, 
Et circumtextum croceo velamen acantho, 
Ornatus Argive Helenæ, quos illa Mycenis, 
Pergama quum peteret inconcessosque hymenæos, 
Extulerat, matris Ledæ mirabile donum: 
Preterea sceptrum, Ilione quod gesserat olim, 
Maxima natarum Priami, colloque monile 
Baccatum, et duplicem gemmis auroque coronam. 
Hæc celerans, iter ad naves tendebat Achates. 
At Cytherea novas artes, nova pectore versat 
Consiha; ut faciem mutatus et ora Cupido 
Pro dulci Ascanio veniat, donisque furentem 
Incendat reginam, atque ossibus implicet ignem. 


Quippe domum timet ambiguam, Tyriosque bilingues: 

Urit atrox Juno, et sub noctem cura recursat. 
Ergo his aligerum dictis affatur Amorem: 

Nate, meæ vires, mea magna potentia, solus, 
Nate, patris summi qui tela 'Typhoia temnis, 

Ad te confugio, et supplex tua numina posco. 
Frater ut Eneas pelago tuus omnia circum 
Littora jactetur odiis Junonis iniquæ, 

Nota tibi; et nostro doluisti spe dolore. 

Hunc Phoenissa tenet Dido, blandisque moratur 
Vocibus: et vereor quo se Junonia vertant 
Hospitia; haud tanto cessabit cardine rerum. 
Quocirca capere ante dolis, et cingere flamma, 
Reginam meditor; ne quo se numine mutet, 
Sed magno new mecum teneatur amore. 

Qua facere id possis, nostram nunc accipe mentem. 
Regius, accitu cari genitoris, ad urbem 

E Sidoniam puer ire parat, mea maxima cura, 
Dona ferens, pelago et flammis restantia Troja: 
Hunc ego sopitum somno, super alta Cythera, 

| Aut super Idalium, sacrata sede recondam ; 
Noe qua scire dolos, mediusve occurrere possit. 
Tu faciem illius, noctem non amplius unam, 

| Falle dolo, et notos pueri puer indue vultus; 
Ut, quum te gremio accipiet lætissima Dido 

| Regales inter mensas laticemque Lyæum, 

| Quum dabit amplexus atque oscula dulcia figet, 

Occultum inspires ignem, fallasque veneno. 
Paret Amor dictis caræ genetricis, et alas 
Exuit, et gressu gaudens incedit Iuli. 
At Venus Ascanio placidam per membra quietem 
Irrigat; et fotum gremio dea tollit in altos 
Idaliz lucos, ubi mollis amaracus illum 
Floribus et dulci adspirans complectitur umbra. 
J amque bat, dicto parens, et dona Cupido 
Regia portabat Tyriis, duce lætus Achate. 
Quum venit, aulæis jam se regina superbis 
Aurea composuit sponda, mediamque locavit. 
Jam pater Eneas et jam Trojana juventus 
Conveniunt, stratoque super discumbitur ostro. 
Dant famuli manibus lymphas, cereremque canistris 
Expediunt, tonsisque ferunt mantelia villis. 
Quinquaginta intus famulæ, quibus ordine longo 
Cura penum struere, et flammis adolere Penates. 
Centum aliæ, totidemque pares ætate ministri, 
Qui dapibus mensas onerent et pocula ponant. 
Nec non et Tyrii per limina læta frequentes 
Convenere, toris jussi discumbere pictis. 
Mirantur dona Ene; mirantur Iulum, 
Flagrantesque dei vultus, simulataque verba, 
Pallamque, et pictum croceo velamen acantho. 
Præcipue infelix, pesti devota futuræ, 
Expleri mentem nequit, ardescitque tuendo, 

Phcenissa ; et puero pariter donisque movetur. 
Ille, ubi complexu Eneæ colloque pependit, 

Et magnum falsi implevit genitoris amorem, 
Reginam petit. Hæc oculis, hæc pectore toto, 
Heret, et interdum gremio fovet, inscia Dido 
Insidat quantus miseræ deus. At memor ille 
Matris Acidaliæ, paulatim abolere Sychæum 


Incipit, et vivo tentat prævertere amore 
Jampridem resides animos desuetaque corda. 
Postquam prima quies epulis, mensxque remote, 


n 


Crateras magnos statuunt, et vina coronant. 

Tit strepitus tectis, vocemque per ampla volutant 
Atria: dependent lychni laquearibus aureis 
Incensi, et noctem flammis funalia vincunt. 

Hic regina gravem gemmis auroque poposcit, 

Implevitque mero, pateram, quam Belus et omnes 
A Belo soliti. Tum facta silentia tectis : 

Juppiter, hospitibus nam te dare jura loquuntur, 
Hunc letum Tyriisque diem Trojaque profectis 
Esse velis, nostrosque hujus meminisse minores : tf 
Adsit lætitiæ Bacchus dator, et bona Juno: 

Et vos, o, cœtum, Tyrii, celebrate faventes. 
Dixit, et in mensam laticum libavit honorem; 
Primaque, libato, summo tenus attigit ore. 

Tum Bitiæ dedit increpitans: ille impiger hausit 
pumantem pateram, et pleno se proluit auro: 

Post, alii proceres. Cithara crinitus Iopas 

Personat aurata docuit quæ maximus Atlas. 

Hic canit errantem lunam, solisque labores; 

Unde hominum genus, et pecudes; unde imber, et 
ignes; 

Arcturum, pluviasque Hyadas, geminosque Triones; 

Quid tantum oceano properent se tingere soles 

Hiberni, vel quæ tardis mora noctibus obstet. 

Ingeminant plausu Tyrii, Troesque sequuntur. 

Nec non et vario noctem sermone trahebat 

Infelix Dido, longumque bibebat amorem, 

Multa super Priamo rogitans, super Hectore multa: 

Nunc, quibus Aurore venisset filius armis; 

Nunc, quales Diomedis equi; nunc, quantus Achilles, 

Immo age, et a prima dic, hospes, origine nobis 

Insidias, inquit, Danatim, casusque tuorum, 

Erroresque tuos; nam te jam septima portat 

Omnibus errantem terris et fluctibus æstas. 

Li B E R II. 


Cox rIcuERE omnes, intentique ora tenebant: 
Inde toro pater Zneas sic orsus ab alto: 
Infandum, regina, jubes renovare dolorem; 
Trojanas ut opes et lamentabile regnum 
Eruerint Danai; quæque ipse miserrima vidi, 

Et quorum pars magna fui. Quis, talia fando, 
Myrmidonum, Dolopumve, aut duri miles Ulyxi, 
Temperet a lacrymis? Et jam nox humida cœlo 
Præcipitat, suadentque cadentia sidera somnos: 
Sed, si tantus amor casus cognoscere nostros, 

Et breviter Troje supremum audire laborem, 
Quamquam animus meminisse horret, luctuque re- 
fugit, 

Incipiam. Fracti bello, fatisque repulsi, 
Ductores Danaùm, tot jam labentibus annis, 
Instar montis equum, divina Palladis arte, 
Edificant, sectaque intexunt abiete costas : 
Votum pro reditu simulant; ea fama vagatur. 
Hue delecta virùm sortiti corpora furtim 
Includunt czco lateri, penitusque cavernas 
Ingentes, uterumque, armato milite complent. 
Est in conspectu Tenedos, notissima fama 


Insula, dives opum, Priami dum regna manebant ; 

LIBER II. 


ConTICUERE omnes, intentique ora tenebant : 
Inde toro pater Æneas sic orsus ab alto: 
Infandum, regina, jubes renovare dolorem ; 
Trojanas ut opes et lamentabile regnum 
Eruerint Danai; quæque ipse miserrima vidi, 
Et quorum pars magna fui. Quis, talia fando, 


Myrmidonum, Dolopumve, aut duri miles Ulyx1, 


Temperet a lacrymis? Et jam nox humida cœlo 
Precipitat, suadentque cadentia sidera somnos: 
Sed, si tantus amor casus cognoscere nostros, 
Et breviter Troj supremum audire laborem, 


Quamquam animus meminisse horret, luctuque re- 


fugit, 
Incipiam. Fracti bello, fatisque repulsi, 
Ductores Danaùm, tot jam labentibus annis, 
| Instar montis equum, divina Palladis arte, 
| Edificant, sectaque intexunt abiete costas : 
| Votum pro reditu simulant; ea fama vagatur. 
Hue delecta virùm sortiti corpora furtim 
Includunt cæco lateri, penitusque cavernas 
| Ingentes, uterumque, armato milite complent. 
Est in conspectu Tenedos, notissima fama b 


lusula, dives opum, Priami dum regna manebant; 


bo 

Nunc tantum sinus, et statio male fida carinis: 
Huc se provecti deserto in littore condunt. 
Nos abiisse rati, et vento petiisse Mycenas. 

Ergo omnis longo solvit se Teucria luctu : 
Panduntur porte; juvat ire, et Dorica castra, 
Desertosque videre locos, littusque relictum. 

Hic Dolopum manus, hic sævus tendebat Achilles; 
Classibus hic locus; hic acie certare solebant. 


Pars stupet innuptæ donum exitiale Minervæ, 
Et molem mirantur equi: primusque Thymæœtes 

Duci intra muros hortatur, et arce locari; 

Sive dolo, seu jam Trojæ sic fata ferebant. 

At Capys, et quorum melior sententia menti, 

Aut pelago Danaùm insidias suspectaque dona 
Precipitare jubent, subjectisve urere flammis; 
Aut terebrare cavas uteri et tentare latebras. 
Scinditur incertum studia in contraria vulgus. 
Primus ibi ante omnes, magna comitante catervi, 
Laocoon ardens summa decurrit ab arce; 

Et procul: O miseri, que tanta insania, cives? 
Creditis avectos hostes? aut ulla putatis 

Dona carere dolis Danaum? sic notus Ulyxes? 
Aut hoc inclusi ligno occultantur Achivi; 

Aut hæc in nostros fabricata est machina muros, 
Inspectura domos, venturaque desuper urbi; 
Aut aliquis latet error: equo ne credite, Teueri. 


v. 48. EI. 161 


Quidquid id est, timeo Danaos et dona ferentes. 

Sie fatus, validis ingentem viribus hastam 

In latus inque feri curvam compagibus alvum 

Contorsit: stetit illa tremens, uteroque recusso 

Insonuere cavæ gemitumque dedere cavernæ. 

Et, si fata deùm, si mens non læva fuisset, 

Impulerat ferro Argolicas fœdare latebras : 

Trojaque, nunc stares; Priamique arx alta, maneres. 
Ecce manus juvenem interea post terga revinctum 

Pastores magno ad regem clamore trahebant 

Dardanidæ; qui se ignotum venientibus ultro, 

Hoc ipsum ut strueret, Trojamque aperiret Achivis, 

Obtulerat, fidens animi, atque in utrumque paratus, 

Seu versare dolos, seu certæ occumbere morti. 

Undique visendi studio Trojana juventus 

Circumfusa ruit, certantque illudere capto. 

Accipe nunc Danaùm insidias; et crimine ab uno 

Disce omnes. 

Namque ut conspectu in medio, turbatus, inermis, 

Constitit, atque oculis Phrygia agmina circumspexit: 

Heu! que nunc tellus, inquit, quæ me æquora possunt 

Accipere? aut quid jam misero mihi denique restat, 

Cui neque apud Danaos usquam locus, et super ipsi 

Dardanidæ infensi pœnas cum sanguine poscunt ? 

Quo gemitu conversi animi, compressus et omnis 


Impetus: hortamur fari, quo sanguine cretus, 
i M 

Quidve ferat memoret, quæ sit fiducia capto. 
Ille hæc, deposita tandem formidine, fatur: ] 
Cuncta equidem tibi, rex, fuerit quodcumque, 
fatebor 


Vera, inquit: neque me Argolica de gente negabo; 


Hoc primum: nec, si miserum fortuna Sinonem 
Finxit, vanum etiam mendacemque improba finget, 
Fando aliquod, si forte tuas pervenit ad aures 
Belidæ nomen Palamedis, et inclyta fama 

Gloria; quem falsa sub proditione Pelasgi 
Insontem, infando indicio, quia bella vetabat, 
Demisere nec1; nunc cassum lumine lugent : 

Illi me comitem, et consanguinitate propinquum, 
Pauper in arma pater primis huc misit ab annis. 


Dum stabat regno incolumis, regumque vigebat 

Concilus, et nos aliquod nomenque decusque 
Gessimus: invidia postquam pellacis Ulyx1 
(Haud 1gnota loquor) superis concessit ab oris, 
Afflictus vitam in tenebris luctuque trahebam, 
Et casum insontis mecum indignabar amici. 
Nec tacui demens; et me, fors si qua tulisset, 

S1 patrios umquam remeassem victor ad Argos, 
Promisi ultorem; et verbis odia aspera movi. 
Hinc mihi prima mali labes; hinc semper Ulyxes 
Criminibus terrere novis; hinc spargere voces 

In vulgum ambiguas, et quærere conscius arma. 

Nec requievit enim, donec Calchante ministro.... 

Sed quid ego hæc autem nequidquam ingrata revolvo? 

Quidve moror? Si omnes uno ordine habetis Achivos, 

Idque audire sat est, jamdudum sumite pcenas. 
Hoc Ithacus velit, et magno mercentur Atridæ. 

Tum vero ardemus scitari et quærere causas, 
Ignari scelerum tantorum artisque Pelasgæ. 
Prosequitur pavitans, et ficto pectore fatur: 
Sepe fugam Danai Troja cupiere relicta 

Moliri, et longo fessi discedere bello. 

Fecissentque utinam ! Sæpe illos aspera ponti 
Interclusit hiems, et terruit Auster euntes. 
Præcipue, quum jam hic trabibus contextus acernis 
Staret equus, toto sonuerunt æthere nimbi. 

Suspensi Eurypylum scitatum oracula Phœbi 
Mittimus; isque adytis hæc tristia dicta reportat: 
Sanguine placastis ventos et virgine cæsa, 

Quum primum Iliacas, Danai, venistis ad oras; 
Sanguine quærendi reditus, animaque litandum 
Argolica. Vulgi quæ vox ut venit ad aures, 
Obstupuere animi, gelidusque per ima cucurrit 
Ossa tremor; cui fata parent, quem poscat Apollo. 
Hic Ithacus vatem magno Calchanta tumultu 
Protrahit in medios; quæ sint ea numina divim 
Flgitat : et mihi jam multi crudele canebant 
Artificis scelus, et taciti ventura videbant. 

Bis quinos silet ille dies, tectusque recusat 
Prodere voce sua quemquam, aut opponere morti. 
Vix tandem magnis Ithaci clamoribus actus, 
Composito rumpit vocem, et me destinat ar. 
Assensere omnes; et que $ibi quisque timebat 


Unius in miseri exitium conversa tulere. 
Jamque dies infanda aderat : mihi sacra parari, 
Et salsæ fruges, et circum tempora vitte. 
Eripui, fateor, leto me, et vincula rupi; 
Limosoque lacu per noctem obscurus in ulva 
Delitui, dum vela, darent si forte, dedissent. 
Nec mihi jam patriam antiquam spes ulla videndi, 
Nec dulces natos, exoptatumque parentem; 
Quos illi fors ad pœnas ob nostra reposcent 
Effugia; et culpam hanc miserorum morte piabunt. 
Quod te, per superos et conscia numina veri, 
Per, si qua est quæ restet adhuc mortalibus usquam 
Intemerata fides, oro, miserere laborum 
Tantorum, miserere animi non digna ferentis. 

His lacrymis vitam damus, et miserescimus ultro. 
Ipse viro primus manicas atque arcta levari 

Vincla jubet Priamus; dictisque ita fatur amicis: 
Quisquis es, amissos hinc jam obliviscere Graios; 
Noster eris: mihique hc edissere vera roganti. 
Quo molem hanc immanis equi statuere? quis auctor! 
Quidve petunt? quæ relligio? aut quæ machina belli? 

Dixerat. IIle, dolis instructus et arte Pelasga, 
Sustulit exutas vinchs ad sidera palmas: 
Vos, æterni 1gnes, et non violabile vestrum 
Testor numen, ait; vos, are, ensesque nefandi, 
Quos fugi; vittæque deùm, quas hostia gessi: 
Fas mihi Gratorum sacrata resolvere jura, 
Fas odisse viros, atque omnia ferre sub auras, 
Si qua tegunt: tencor patriæ nec legibus ullis. 
Tu modo promissis maneas, servataque serves 
Troja fidem, si vera feram, si magna rependam. 
Omnis spes Danaitim, et cœpti fiducia belli, 
Palladis auxilus semper stetit. Impius ex quo 
Tydides sed enim, scelerumque inventor Ulyxes, 
Fatale aggressi sacrato avellere templo 
Palladium, cæsis summe custodibus arcis, 
Corripuere sacram effigiem, manibusque cruentis 
Virgineas ausi dive contingere vittas ; 
Ex illo fluere ac retro sublapsa referri 
Spes Danaùm, fracte vires, aversa dew mens. 
Nec duhiis ea signa dedit Tritonia monstris : 
Vix positum castris simulacrum, arsere coruscæ 
Luminibus flamme arrectis, salsusque per artus 
Sudor jit; terque ipsa solo (mirabile dictu) 
Emicuit, parmamque ferens hastamque trementem. 
Extemplo tentanda fuga canit æquora Calchas, 
Nee posse Argolicis exscindi Pergama telis, 

Omina ni repetant Argis, numenque reducant 
Quod pelago et curvis secum avexere carinis. 

Et nunc, quod patrias vento petiere Mycenas, 
Arma deosque parant comites; pelagoque remenso 
Improvisi aderunt: ita digerit omina Calchas. 
Hanc pro Palladio, moniti, pro numine læso, 

Effigiem statuere, nefas quæ triste piaret. 
Hanc tamen immensam Calchas attollere molem 
Roboribus textis, cœloque educere, jussit, 
Ne recipi portis aut duci in mcenia possit, 
Neu populum antiqua sub relligione tueri: 
Nam si vestra manus violasset dona Minerve, 
Tum magnum exitium (quod di prius omen in ipsum 
Convertant) Priami imperio Phrygibusque futurum; 
Sin manibus vestris vestram ascendisset in urbem, | 
Ultro Asiam magno Pelopea ad mcenia bello = 
Venturam, et nostros ea fata manere nepotes. 
Talibus ins1dus, perjurique arte Sinonis, 
Credita res; captique dolis lacrymisque coactis, 
Quos neque Tydides, nec Larissæus Achilles, 
Non anni domuere decem, non mille carine. 
Hic aliud majus miseris multoque tremendum 
Objicitur magis, atque improvida pectora turbat. 
Laocoon, ductus Neptuno sorte sacerdos, 
Solemnes taurum ingentem mactabat ad aras. 
Ecce autem gemini a Tenedo tranquilla per alta 

(Horresco referens) immensis orbibus angues 
Incumbunt pelago, pariterque ad littora tendunt; 
Pectora quorum inter fluctus arrecta jubæque 


Sanguinez exsuperant undas; pars cetera pontum 


Pone legit, sinuantque immensa volumine terga. 
Fit sonitus, Spumante salo; jamque arva tenebant; 
Ardentesque oculos suffecti sanguine et igni, 

Sibila lambebant linguis vibrantibus ora. 
Diffugimus visu exsangues. IIli agmine certo 
Laocoonta petunt; et primum parva duorum 
Corpora natorum serpens amplexus uterque 
Implicat, et miseros morsu depascitur artus. 


Post, ipsum, auxilio subeuntem ac tela ferentem, 


Corripiunt, spirisque ligant ingentibus; et jam 


Bis medium amplexi, bis collo squamea circum 

Terga dati, superant capite et cervicibus altis. 

Ille simul manibus tendit divellere nodos, 

Perfusus sanie vittas atroque veneno; 

Clamores simul horrendos ad sidera tollit : 

Quales mugitus, fugit quum saucius aram 

Taurus, et incertam excussit cervice securim. 

At gemini lapsu delubra ad summa dracones 

Effugiunt, sævæque petunt 'Tritonidis arcem ; 

Sub pedibusque dew clypeique sub orbe teguntur. 
Tum vero tremefacta noyus per pectora cunctis 

Insinuat pavor; et scelus expendisse merentem 

Laocoonta ferunt, sacrum qui cuspide robur 
Leserit, et tergo sceleratam intorserit hastam. 
Ducendum ad sedes simulacrum, orandaque dive 
Numina, conclamant. 

Dividimus muros, et mcenia pandimus urbis. 
Accingunt omnes oper1, pedibusque rotarum 
Subjiciunt lapsus, et stuppea vincula collo 
Intendunt. Scandit fatalis machina muros, 

Feta armis: pueri circum innuptæque puellæ 


Sacra canunt, funemque manu contingere gaudent. 


Illa subit, mediæque minans illabitur urbi. 
O patria! o divùm domus Ilium! et inclyta bello 
Meconia Dardanidiim ! quater ipso in limine porta 
Substitit, atque utero sonitum quater arma dedere. 
Instamus tamen immemores, cæcique furore, 
Et monstrum infelix sacrata sistimus arce. 
Tunc etiam fatis aperit Cassandra futuris 
Ora, dei jussu non umquam credita 'Teucris. 
Nos delubra deùm miseri, quibus ultimus esset 
Ille dies, festa velamus fronde per urbem. 
Vertitur interea cœlum, et ruit oceano nox, 
Involvens umbra magna terramque, polumque, 
Myrmidonumque dolos: fusi per mcenia Teucrt 
Conticuere; sopor fessos complectitur artus. 
Et jam Argiva phalanx instructis navibus ibat 
A Tenedo, tacitæ per amica silentia lunæ 

Littora nota petens, flammas quum regia puppis 
Extulerat, fatisque deum defensus iniquis 
Inclusos utero Danaos et pinea furtim 
Laxat claustra Sinon : illos patefactus ad auras 
Reddit equus; lætique cavo se robore promunt 
Thessandrus Sthenelusque duces, et dirus Ulyxes, 
Demissum lapsi per funem, Acamasque, Thoasque, 
Pelidesque Neoptolemus, primusque Machaon, 
Et Menelaus, et ipse doli fabricator Epeos. 
Invadunt urbem somno vinoque sepultam : 
Cæduntur vigiles; portisque patentibus omnes 
Accipiunt socios, atque agmina conscia jungunt. 
Tempus erat quo prima quies mortalibus ægris 
Incipit, et dono diviim gratissima serpit. 
In somnis ecce ante oculos mæstissimus Hector 
Visus adesse mihi, largosque effundere fletus; 
Raptatus bigis, ut quondam, aterque cruento 
Pulvere, perque pedes trajectus lora tumentes. 
Hei mihi, qualis erat! quantum mutatus ab illo 
Hectore qui redit exuvias indutus Achilli, | 
Vel Danaum Phrygios jaculatus puppibus ignes ! 
Squalentem barbam, et concretos sanguine crines, 
Vulneraque illa gerens que circum plurima muros 
Accepit patrios. Ultro flens ipse videbar 
Compellare virum, et mæstas expromere voces: 
O lux Dardaniæ! spes o fidissima Teucriun ! 

Quz tantæ tenuere more? quibus Hector ab oris 
Exspectate venis? ut te post multa tuorum 
Funera, post varios hominumque urbisque labores, 
Defessi adspicimus! quæ causa indigna serenos 
Fedavit vultus? aut cur hæc vulnera cerno? 

Ille nihil; nec me quezrentem vana moratur ; 

Sed graviter gemitus imo de pectore ducens : 


Heu! fuge, nate dea, teque his, ait, eripe flammis: 


Hostis habet muros; ruit alto a culmine Troja. 
Sat patriæ Priamoque datum. Si Pergama dextra 
Defendi possent, etiam hac defensa fuissent. 
Sacra suosque tibi commendat Troja Penates: 
Hos cape fatorum comites; his mœnia quere, 
Magna pererrato statues quæ denique ponto. 
Sic ait; et manibus vittas, Vestamque potentem, 
Eternumque adytis effert penetralibus ignem. 
Diverso interea miscentur meœnia luctu ; 
Et magis atque magis, quamquam secreta parentis 
Anchisæ domus, arboribusque obtecta recessit, 
Clarescunt sonitus, armorumque ingruit horror. 
Excutior somno, et summi fastigia tecti 
Ascensu supero, atque arrectis auribus adsto : 
In segetem veluti quum flamma furentibus Austris 
Incidit, aut rapidus montano flumine torrens 
Sternit agros, sternit sata læta, boumque labores, 
Præcipitesque trahit sylvas; stupet inscius alto 

v. 307. LIEBER II. 


Accipiens sonitum saxi de vertice pastor. 


Tum vero manifesta fides, Danaùmque patescunt 


Insidiæ: jam Deiphobi dedit ampla ruinam, 


Vulcano superante, domus; jam proximus ardet 


Ucalegon ; Sigea igni freta lata relucent. 
Exoritur clamorque virùm clangorque tubarum. 
Arma amens capio; nec sat rationis in armis; 


Sed glomerare manum bello, et concurrere in arcem 


Cum sociis ardent animi: furor iraque mentem 


Precipitant; pulchrumque mori succurrit in armis. 


Ecce autem telis Panthus elapsus Achivùm, 
Panthus Othryades, arcis Phœbique sacerdos, 


Sacra manu, victosque deos, parvumque nepotem, 


Ipse trahit, cursuque amens ad limina tendit. 


Quo res summa loco, Panthu? quam prendimus arcem? 


Vix ea fatus eram, gemitu quum talia reddit : 
Venit summa dies et ineluctabile tempus 
Dardaniæ: fuimus Troes; fuit Ilium, et ingens 
Gloria Teucrorum: ferus omnia Juppiter Argos 
Transtulit: incensa Danai dominantur in urbe. 
Arduus armatos mediis in mœnibus adstans 
Fundit equus; victorque Sinon incendia miscet 
Insultans: portis alii bipatentibus adsunt, 

Millia quot magnis umquam venere Mycenis; 
Obsedere alii telis angusta viarum 

Oppositi: stat ferri acies muerone corusco 

Stricta, parata nec1: vix primi prœlia tentant 
Portarum vigiles, et cæco Marte resistunt. 
Talibus Othryadæ dictis et numine divitm 
In flammas et in arma feror, quo tristis Erinnys, 
Quo fremitus vocat, et sublatus ad æthera clamor. 
Addunt se socios Rhipeus et maximus armis 
Epytus; oblati per lunam, Hypanisque, Dymasque; 
Et lateri agglomerant nostro; juvenisque Corcœbus 
Mygdonides: illis ad Trojam forte diebus 
Venerat, insano Cassandræ incensus amore; 
Et gener auxilium Priamo Phrygibusque ferebat; 
Infelix, qui non sponsæ præcepta furentis 
Audierit. 
Quos ubi confertos audere in prœlia vidi, 
Incipio super his: Juvenes, fortissima frustra 
Pectora, si vobis audentem extrema cupido 
Certa sequi, quæ sit rebus fortuna videtis: 
Excessere omnes, adytis arisque relictis, 
Di quibus imperium hoc steterat ; succurritis urbi 
Incensæ: moriamur, et in media arma ruamus: 
Una salus victis nullam sperare salutem. 
Sic animis juvenum furor additus. Inde, lupi ceu 
Raptores, atra in nebula, quos improba ventris 
Exegit cæcos rabies, catulique relicti 
Faucibus exspectant siccis, per tela, per hostes, 
Vadimus haud dubiam in mortem; mediæque tenemus 


v. 339. LIBER II. 173 


Urbis iter: nox atra cava circumvolat umbra. 
Quis cladem illius noctis, quis funera fando 
Explicet, aut possit lacrymis æquare labores : 
Urbs antiqua ruit, multos dominata per annos ; 
Plurima perque vias sternuntur inertia passim 
Corpora, perque domos, et relligiosa deorum 
Limina. Nec soli pœnas dant sanguine Teucri; 
Quondam etiam victis redit in præcordia virtus ; 
Victoresque cadunt Danai: crudelis ubique 
Luctus, ubique pavor, et plurima mortis imago. 
Primus se, Danaum magna comitante caterva, 
Androgeus offert nobis, socia agmina credens 
Inscius; atque ultro verbis compellat amicis: 
Testinate, viri; nam que tam sera moratur 
Segnities? alii rapiunt incensa feruntque 

Pergama ; vos celsis nunc primum a navibus itis! 
Dixit, et extemplo (neque enim responsa dabantur 
Fida satis) sensit medios delapsus in hostes. 
Obstupuit, retroque pedem cum voce repressit. 
Improvisum aspris veluti qui sentibus anguem 
Pressit humi nitens, trepidusque repente refugit, 
Attollentem iras, et cœrula colla tumentem : 

Haud secus Androgeus visu tremefactus abibat. 
Irruimus, densis et circumfundimur armis : 
Ignarosque loci passim et formidine captos 
Sternimus: adspirat primo fortuna labori. 

Atque hic successu exsultans animisque Corcebus, 
O socii, qua prima, inquit, fortuna salutis 
Monstrat iter, quaque ostendit se dextra, sequamur. 
Mutemus clypeos, Danaùmque insignia nobis 
Aptemus: dolus, an virtus, quis in hoste requirat* 
Arma dabunt ipsi. Sic fatus, deinde comantem 
Androgei galeam clypeique insigne decorum 
Induitur, laterique Argivum accommodat ensem. 
Hoc Rhipeus, hoc ipse Dymas, omnisque juventus 
Læta facit, spoliis se quisque recentibus armat. 
Vadimus immixti Danais, haud numine nostro; 
Multaque per cæcam congressi prœlia noctem 
Conserimus; multos Danaùm demittimus Orco. 
Diffugiunt alu ad naves, et littora cursu 
Fida petunt; pars ingentem formidine turpi 
Scandunt rursus equum, et nota conduntur in alvo. 
Heu! nihil invitis fas quemquam fidere divis. 
Ecce trahebatur passis Priameia virgo 
Crinibus a templo Cassandra adytisque Minervæ, 
Ad cœlum tendens ardentia lumina frustra; 
Lumina, nam teneras arcebant vincula palmas. 
Non tulit hanc speciem furiata mente Corcebus, 
Et sese medium 1njecit periturus in agmen. 
Consequimur cuncti, et densis incurrimus armis. 
Hic primum ex alto delubri culmine telis 
Nostrorum obruimur, oriturque miserrima cædes, 

v. 411. II. 173 


Armorum facie et Graiarum errore jubarum. 

Tum Danai, gemitu atque ereptæ virginis ira, 
Undique collecti invadunt; acerrimus Ajax, 

Et gemini Atridæ, Dolopumque exercitus omnis. 
Adversi rupto ceu quondam turbine vent! 
Confligunt, Zephyrusque, Notusque, et lætus Eois 
Eurus equis; stridunt sylve; sævitque tridenti 
Spumeus atque imo Nereus ciet æquora fundo. 

Illi etiam, si quos obscura nocte per umbram 
Fudimus insidiis, totaque agitavimus urbe, 
Apparent; primi clypeos mentitaque tela 
Agnoscunt, atque ora sono discordia signant. 
Ilicet obruimur numero: primusque Corcebus, 
Penelei dextra, dive armipotentis ad aram 
Procumbit; cadit et Rhipeus, justissimus unus 
Qui fuit in Teucris, et servantissimus æqui: 

Dis aliter visum. Pereunt Hypanisque, Dymasque, 
Confixi a sociis: nec te tua plurima, Panthu, 
Labentem pietas nec Apollinis infula texit. 

Iliaci cineres, et flamma extrema meorum, 
Testor, in occasu vestro, nec tela nec ullas 
Vitavisse vices Danaum; et, si fata fuissent 

Ut caderem, meruisse manu. Divellimur inde, 
Iphitus et Pelias mecum, quorum Iphitus ævo 
Jam gravior, Pelias et vulnere tardus Ulyxi : 
Protinus ad sedes Priami clamore vocati. 

Hic vero ingentem pugnam, ceu cetera nusquam 
Bella forent, nulli tota morerentur in urbe : 
Sic Martem indomitum, Danaosque ad tecta ruentes 
Cernimus, obsessumque acta testudine limen. 
Hearent parietibus scalæ, postesque sub ipsos 
Nituntur gradibus; clypeosque ad tela sinistris 
Protecti objiciunt; prensant fastigia dextris. 
Dardanidæ contra turres ac tecta domorum 
Culmina convellunt ; his se, quando ultima cernunt, 
Extrema jam in morte parant defendere telis: 
Auratasque trabes, veterum decora alta parentum, 
Devolvunt: alu strictis mucronibus imas 
Obsedere fores; has servant agmine denso. 
Instaurati animi, regis succurrere tectis, 
Auxilioque levare viros, vimque addere victis. 
Limen erat, cecxque fores, et pervius usus 
Tectorum inter se Priami, postesque relict1 
A tergo, infelix qua se, dum regna manebant, 
Sepius Andromache ferre incomitata solebat 
Ad soceros, et avo puerum Astyanacta trahebat. 
Evado ad summi fastigia culminis, unde 
Tela manu miseri jactabant irrita Teucri. 
Turrim in præcipiti stantem, summisque sub astra 
Eductam tectis, unde omnis Troja videri, 
Et Danaùm solite naves, et Achaia castra, 


Aggressi ferro circum, qua summa labantes 


v. 463. LIBER II. 177 


Juncturas tabulata dabant, convellimus altis 
Sedibus, impulimusque. Ea lapsa repente ruinam 
Cum sonitu trahit, et Danaum super agmina late 
Incidit: ast alii subeunt: nec saxa, nec ullum 
Telorum interea cessat genus. 
Vestibulum ante ipsum primoque in limine Pyrrhus 
Exsultat, telis et luce coruscus ahena. 
Qualis ubi in lucem coluber, mala gramina pastus, 
Frigida sub terra tumidum quem bruma tegebat, 
Nunc positis novus exuviis, nitidusque juventa, 
Lubrica convolvit sublato pectore terga 
Arduus ad solem, et linguis micat ore trisulcis. 
Una ingens Periphas, et equorum agitator Achillis 
Armiger Automedon, una omnis Scyria pubes, 
Succedunt tecto, et flammas ad culmina jactant. 
Ipse inter primos correpta dura bipenni 
Limina perrumpit, postesque a cardine vellit 
Eratos; jamque, excisa trabe, firma cavavit 
Robora, et ingentem lato dedit ore fenestram. 
Apparet domus intus, et atria longa patescunt ; 
Apparent Priami et veterum penetralia regum ; 
Armatosque vident stantes in limine primo. 

At domus interior gemitu miseroque tumultu 
Miscetur; penitusque cavæ plangoribus ædes 
Femineis ululant: ferit aurea sidera clamor. 


Tum pavidæ tectis matres ingentibus errant, 

Amplexæque tenent postes, atque oscula figunt. 
Instat vi patria Pyrrhus; nec claustra neque ipsi 
Custodes sufferre valent. Labat ariete crebro 
Janua, et emoti procumbunt cardine postes. 

Fit via vi; rumpunt aditus, primosque trucidant 
Immissi Danai, et late loca milite complent. 
Non sic, aggeribus ruptis quum spumeus amnis 


Exit, oppositasque evicit gurgite moles, 

Fertur in arva furens cumulo, camposque per omnes 

Cum stabulis armenta trahit. Vidi ipse furentem 

Cæde Neoptolemum, geminosque in limine Atridas: 

Vid: Hecubam, centumque nurus, Priamumque per 
aras 


Sanguine fœdantem quos ipse sacraverat ignes. 

Quinquaginta illi thalami, spes tanta nepotum, 

Barbarico postes auro spoliisque superbi, 

Procubuere: tenent Danai qua deficit ignis. 
Forsitan et Priami fuerint quæ fata requiras. 

Urbis uti captæ casum, convulsaque vidit 

Limma tectorum, et medium in penetralibus hostem, 

Arma diu senior desueta trementibus ævo 
Circumdat nequidquam humeris, et inutile ferrum 
Cingitur, ac densos fertur moriturus in hostes. 
Adibus in mediis, nudoque sub ætheris axe, 
Ingens ara fuit; juxtaque veterrima laurus 


Incumbens aræ, atque umbra complexa Penates: 

Hic Hecuba et natæ nequidquam altaria circum, 
Præcipites atra ceu tempestate columbæ, 
Condensæ, et diviim amplexæ simulacra, sedebant. 
Ipsum autem sumptis Priamum juvenalibus armis 
Ut vidit: Que mens tam dira, miserrime conjux, 
Impulit his cingi telis? aut quo ruis? inquit. 

Non tali auxilio nec defensoribus 1stis 

Tempus eget; non, si ipse meus nunc afforet Hector. 
Huc tandem concede: hac ara tuebitur omnes, 
Aut moriere simul. Sic ore effata, recepit 

Ad sese, et sacra longævum in sede locavit. 

Ecce autem, elapsus Pyrrhi de cæde, Polites, 
Unus natorum Priami, per tela, per hostes, 
Porticibus longis fugit, et vacua atria lustrat 
Saucius: illum ardens infesto vulnere Pyrrhus 
Insequitur, jam jamque manu tenet, et premit hasta. 
Ut tandem ante oculos evasit et ora parentum, 
Concidit, ac multo vitam cum sanguine fudit. 

Hic Priamus, quamquam in media jam morte tenetur, 
Non tamen abstinuit, nec voci iræque pepercit : 

At tibi pro scelere; exclamat, pro talibus ausis, 

Di (si qua est cœlo pietas que talia curet) 

Persolyant grates dignas, et præmia reddant 

Debita, qui nati coram me cernere letum 

Fecisti, et patrios fœdasti funere vultus! 


At non ille, satum quo te mentiris, Achilles 

180 ANETS. v. 540. 


Talis in hoste fuit Priamo; sed jura fidemque 
Supplicis erubuit, corpusque exsangue sepulero 
Reddidit Hectoreum, meque in mea regna remisit. 
Sic fatus senior, telumque imbelle sine 1ctu 
Conjecit, rauco quod protinus ære repulsum, 
Et summo clypei nequidquam umbone pependit. 
Cui Pyrrhus: Referes ergo hæc et nuntius ibis 
Pelidz genitori: illi mea tristia facta, 
Degeneremque Neoptolemum, narrare memento. 
Nunc morere. Hoc dicens, altaria ad ipsa trementem 
Traxit, et in multo lapsantem sanguine nati; 
Implicuitque comam læva, dextraque coruscum 
Extulit ac lateri capulo tenus abdidit ensem. 
Hæc finis Priami fatorum; hic exitus illum 
Sorte tulit, Trojam incensam et prolapsa videntem 
Pergama, tot quondam populis terrisque superbum 
Regnatorem Asiæ. Jacet ingens littore truncus, 
Avulsumque humeris caput, et sine nomine corpus. 
At me tum primum sævus circumstetit horror: 
Obstupui: subut cari genitoris imago, 
Ut regem æquævum crudeli vulnere vidi 
Vitam exhalantem; subiit deserta Creusa, 
Et direpta domus, et parvi casus Iuli. 
Respicio, et quæ sit me circum copia lustro. 
Deseruere omnes defessi, et corpora saltu 
Ad terram misere, aut ignibus ægra dedere. 


v. 500. LEIDEN: 181 


Jamque adeo super unus eram; quum limina Vestæ 
Servantem et tacitam secreta in sede latentem 
Tyndarida adspicio: dant clara incendia lucem 
Erranti, passimque oculos per cuncta ferenti. 

Illa sibi infestos eversa ob Pergama Teucros, 

Et pœnas Danaitim, et deserti conjugis iras, 
Premetuens, Trojz et patriæ communis Erinnys, 
Abdiderat sese, atque aris invisa sedebat. 

Exarsere ignes animo; subit ira cadentem 

Ulcisci patriam, et sceleratas sumere pœnas. 
Scilicet hec Spartam incolumis patriasque Mycenas 
Adspiciet, partoque ibit regina triumpho? 
Conjugiumque, domumque, patres, natosque, videbit, 
Iliadum turba et Phrygiis comitata ministris? 
Oceiderit ferro Priamus? Troja arserit igni? 
Dardanium toties sudarit sanguine littus? 

Non ita: namque etsi nullum memorabile nomen 
Feminea in pœna est, nec habet victoria laudem, 
Extinxisse nefas tamen, et sumpsisse merentis 
Laudabor pœnas; animumque explesse juvabit 
Ultricis flammæ, et cineres satiasse meorum. 

Talia jactabam, et furiata mente ferebar; 

Quum mihi se, non ante oculis tam clara, videndam 
Obtulit, et pura per noctem in luce refulsit, 

Alma parens, confessa deam, qualisque videri 
Cœlicolis et quanta solet; dextraque prehensum 

182 ENEIS. v. 592. 


Continuit, roseoque hec insuper addidit ore: 
Nate, quis indomitas tantus dolor excitat iras* 
Quid furis? aut quonam nostri tibi cura recessit? 
Non prius adspicies ubi fessum ætate parentem 
Liqueris Anchisen? superet conjuxne Creusa, 
Ascaniusque puer? quos omnes undique Graiæ 
Circum errant acies; et, ni mea cura resistat, 
Jam flammæ tulerint, inimicus et hauserit ensis. 
Non tibi Tyndaridis facies invisa Lacænæ, 
Culpatusve Paris; divùm inclementia, divim, 
Has evertit opes, sternitque a culmine Trojam. 
Adspice: namque omnem que nunc obducta tuenti 
Mortales hebetat visus tibi, et humida circum 
Caligat, nubem eripiam: tu ne qua parentis 
Jussa time, neu præceptis parere recusa. 
Hic, ubi disjectas moles, avulsaque saxis 
Saxa vides, mixtoque undantem pulvere fumum, 
Neptunus muros magnoque emota tridenti 
Fundamenta quatit, totamque ab sedibus urbem 
Eruit. Hic Juno Scæas sævissima portas 
Prima tenet, sociumque furens a navibus agmen 
Ferro accincta vocat. 
Jam summas arces Tritonia, respice, Pallas 
Insedit, nimbo effulgens et Gorgone sæva. 
Ipse pater Danais animos viresque secundas 
Sufficit; ipse deos in Dardana suscitat arma. 


Eripe, nate, fugam, finemque impone labori. 
Nusquam abero, et tutum patrio te limine sistam. 
Dixerat, et spissis noctis se condidit umbris. 
Apparent dirz facies, inimicaque Trojz 
Numina magna deùm. 
Tum vero omne mihi visum considere in ignes 
Illium, et ex imo verti Neptunia Troja. 
Ac veluti summis antiquam in montibus ornum 
Quum ferro accisam crebrisque bipennibus instant 
Eruere agricolæ certatim; illa usque minatur, 
Et tremefacta comam concusso vertice nutat; 
Vulneribus donec paulatim evicta, supremum 
Congemuit, traxitque jugis avulsa ruinam. 
Descendo, ac, ducente deo, flammam inter et hostes 
Expedior: dant tela locum, flammæque recedunt. 
Atque ubi jam patriz perventum ad limina sedis, 
Antiquasque domos, genitor, quem tollere in altos 
Optabam primum montes, primumque petebam, 
Abnegat excisa vitam producere Troja, 
Exsiliumque pati. Vos o, quibus integer ævi 
Sanguis, ait, solidæque suo stant robore vires, 
Vos, agitate fugam. 
Me si cœlicolæ voluissent ducere vitam, 
Has mihi servassent sedes: satis una superque 
Vidimus excidia, et captæ superavimus urbi. 
Sie o sic positum affati discedite corpus. 


v. 618. LIBER- II. 183 


3 


184 ANETS. v. 044, 


Ipse manu mortem inveniam ; miserebitur hostis, 
Exuviasque- petet: facilis jactura sepulcri. 
Jampridem invisus divis, et inutilis, annos 
Demoror, ex quo me divim pater atque hominum rex 
Fulminis adflavit ventis et contigit igni. 

Talia perstabat memorans, fixusque manebat. 

Nos contra effusi lacrymis, conjuxque Creusa, 
Ascaniusque, omnisque domus, ne vertere secum 
Cuncta pater, fatoque urgenti incumbere, vellet. 
Abnegat, inceptoque et sedibus hæret in isdem. 
Rursus in arma feror, mortemque miserrimus opto. 
Nam quod consilium aut que jam fortuna dabatur: 
Mene efferre pedem, genitor, te posse relicto 
Sperasti? tantumque nefas patrio excidit ore? 

Si nihil ex tanta superis placet urbe relinqui, 

Et sedet hoc animo, perituræque addere Trojæ 
Teque tuosque juvat; patet isti janua leto: 
Jamque aderit multo Priami de sanguine Pyrrhus, 
Natum ante ora patris, patrem qui obtruncat ad aras. 
Hoc erat, alma parens, quod me, per tela, per ignes, 
Eripis, ut mediis hostem in penetralibus, utque 
Ascanium, patremque meum, juxtaque Creusam, 
Alterum in alterius mactatos sanguine cernam ? 
Arma, viri, ferte arma: vocat lux ultima victos. 
Reddite me Danais, sinite instaurata revisam 
Prœlia: numquam omnes hodie moriemur inulti. 


v. 670. LIBER II. 185 


Hine ferro accingor rursus, clypeoque sinistram 
Insertabam aptans, meque extra tecta ferebam. 
Ecce autem complexa pedes in limine conjux 
Herebat, parvumque patri tendebat Tulum : 

Si periturus abis, et nos rape in omnia tecum ; 

Sin aliquam expertus sumptis spem ponis in armis, 
Hanc primum tutare domum. Cui parvus Iulus, 
Cui pater, et conjux quondam tua dicta relinquor ? 


Talia vociferans, gemitu tectum omne replebat ; 


Quum subitum dictuque oritur mirabile monstrum : 
Namque, manus inter mæstorumque ora parentum, 
Ecce levis summo de vertice visus Iuli 
Fundere lumen apex, tactuque innoxia molles 
Lambere flamma comas, et circum tempora pasci. 
Nos pavidi trepidare metu, crinemque flagrantem 
Excutere, et sanctos restinguere fontibus ignes. 
At pater Anchises oculos ad sidera lætus 
Extulit, et cœlo palmas cum voce tetendit. 
Juppiter omnipotens, precibus si flecteris ullis, 
Adspice nos; hoc tantum: et, si pietate meremur, 
Da deinde auxilium, pater, atque hæc omina firma. 
Vix ea fatus erat senior, subitoque fragore 
Intonuit lævum, et de cclo lapsa per umbras 
Stella facem ducens multa cum luce cucurrit. 
Illam, summa super labentem culmina tecti, 
Cernimus Idæa claram se condere sylva, 

186 AN ETS. v. 696. 


Signantemque vias: tum longo limite sulcus 

Dat lucem, et late circum loca sulfure fumant. 

Hic vero victus genitor se tollit ad auras, 

Affaturque deos, et sanctum sidus adorat. 

Jam jam nulla mora est: sequor, et, qua ducitis, 
adsum. 

Di patru, servate domum, servate nepotem : 

Vestrum hoc augurium, vestroque in numine Troja est. 

Cedo equidem; nec, nate, tibi comes ire recuso. 
Dixerat ille; et jam per mcenia clarior ignis 

Auditur, propiusque æstus incendia volvunt. 

Ergo age, care pater, cervici imponere nostræ; 

Ipse subibo humeris, nec me labor 1ste gravabit: 

Quo res cumque cadent, unum et commune periclum, 

Una salus ambobus erit. Mihi parvus Iulus 

Sit comes; et longe servet vestigia conjux. 

Vos, famuli, quæ dicam animis advertite vestris. 

Est urbe egressis tumulus, templumque vetustum 

Desertæ Cereris, juxtaque antiqua cupressus 

Relligione patrum multos servata per annos: 

Hanc ex diverso sedem veniemus in unam. 

Tu, genitor, cape sacra manu, patriosque Penates: 

Me, bello e tanto digressum et cæde recenti, 

Attrectare nefas, donec me flumine vivo 

Abluero. 

Hæc fatus, latos humeros subjectaque colla 


4991. LIBER II. 187 


Veste super fulvique insternor pelle leonis, 
Succedoque oneri: dextræ se parvus Iulus 
Implicuit, sequiturque patrem non passibus æquis; 
Pone subit conjux. Ferimur per opaca locorum: 
Et me, quem dudum non ulla injecta movebant 
Tela, neque adverso glomerati ex agmine Gra, 
Nunc omnes terrent auræ, sonus excitat omnis 
Suspensum, et pariter comitique onerique timentem. 
Jamque propinquabam portis, omnemque videbar 
Evasisse vicem; subito quum creber ad aures 


Visus adesse pedum sonitus: genitorque per umbram 


Prospiciens, Nate, exclamat, fuge, nate; propinquant : 


Ardentes clypeos atque era micantia cerno. 

Hie mihi nescio quod trepido male numen amicum 
Confusam eripuit mentem: namque avia cursu 
Dum sequor, et nota excedo regione viarum, 

Heu! misero conjux fatone erepta Creusa 

Substitit, erravitne via, seu lassa resedit, 

Incertum; nec post oculis est reddita nostris. 

Nec prius amissam respexi, animumve reflexi, 
Quam tumulum antiquæ Cereris sedemque sacratam 
Venimus: hie demum collectis omnibus una 

Defuit; et comites, natumque, virumque, fefellit. 
Quem non incusavi amens hominumque deorumque? 
Aut quid in eversa vidi crudelius urbe? 


Ascanium, Anchisenque patrem, Teucrosque Penates, 


188 ANETS. v. 747. 


Commendo sociis, et curva valle recondo: 

Ipse urbem repeto, et cingor fulgentibus armis. 
Stat casus renovare omnes, omnemque revert! 

Per Trojam, et rursus caput objectare perichis. 
Principio muros obscuraque limina portæ 

Qua gressum extuleram repeto; et vestigia retro 
Observata sequor per noctem, et lumine lustro : 
Horror ubique animos, simul ipsa silentia terrent. 
Inde domum, si forte pedem, si forte tulisset, 

Me refero: irruerant Danai, et tectum omne tenebant. 
Ilicet ignis edax summa ad fastigia vento 
Volvitur; exsuperant flamma; furit æstus ad auras. 
Procedo, et Priami sedes arcemque reviso. 

Et jam porticibus vacuis Junonis asylo 

Custodes lecti Phoenix et dirus Ulyxes 

Prædam asservabant: huc undique Troia gaza 
Incensis erepta adytis, mensæque deorum, 
Crateresque auro solidi, captivaque vestis 
Congeritur: pueri et pavidæ longo ordine matres 
Stant circum. | 

Ausus quin etiam voces jactare per umbram, 
Implevi clamore vias, mæstusque Creusam 
Nequidquam ingeminans iterumque iterumque vocay!. 
Quęrenti et tectis urbis sine fine furenti 

Infelix simulacrum atque ipsius umbra Creusæ 
Visa mihi ante oculos, et nota major imago. 


v. 773. LIBER II. 189 


Obstupui, steteruntque comæ, et vox faucibus hæsit. 
Tum sic affari, et curas his demere dictis: 

Quid tantum insano juvat indulgere dolori, 

O dulcis conjux? non hæc sine numine divùm 
Eveniunt: nec te hinc comitem asportare Creusam 
Fas, aut ille sinit superi regnator olympi. 

Longa tibi exsilia, et vastum maris æquor arandum : 
Et terram Hesperiam venies, ubi Lydius, arva 
Inter opima virùm, leni fluit agmine Thybris. 

Illic res lætæ, regnumque, et regia conjux 

Parta tibi: lacrymas dilectæ pelle Creusæ. 

Non ego Myrmidonum sedes Dolopumve superbas 
Adspiciam, aut Graiis servitum matribus ibo, 
Dardanis, et divæ Veneris nurus: 

Sed me magna deùm genetrix his detinet oris. 
Jamque vale, et nati serva communis amorem. 
Hæc ubi dicta dedit, lacrymantem et multa volentem 
Dicere deseruit, tenuesque recessit in auras. 

Ter conatus ibi collo dare brachia circum ; 

Ter frustra comprensa manus effugit imago, 

Par levibus ventis, volucrique simillima somno. 

Sic demum socios, consumpta nocte, reviso. 

Atque hic ingentem comitum affluxisse novorum 
Invenio admirans numerum; matresque, virosque, 
Collectam exsilio pubem, miserabile vulgus. 
Undique convenere, animis opibusque parati, 


— — 


190 ENEIS. v. 799. 


In quascumque velim pelago deducere terras. 
Jamque jugis summæ surgebat Lucifer Idæ, 
Ducebatque diem; Danaique obsessa tenebant 
Limina portarum; nec spes opis ulla dabatur. 
Cess1, et sublato montem genitore petivi. 

_Effigies sacræ Divum, Phrygnque Penates , 
Quos mecum a Troja medusque ex ignibus urbis 
Extuleram, visi ante oculos adstare Jacent1s.... | 

dir un. 


LIBER III. 


Pos rau Au res Asiæ Priamique evertere gentem 
Immeritam visum superis, ceciditque superbum 
Ilium, et omnis humo fumat Neptunia Troja, 
Diversa exsilia et desertas quærere terras 

Auguris agimur divim; classemque sub ipsa 
Antandro et Phrygiæ molimur montibus Idæ, 
Incerti quo fata ferant, ubi sistere detur ; 
Contrahimusque viros. Vix prima inceperat æstas, 
Et pater Anchises dare fatis vela jubebat; 

Littora quum patriæ lacrymans portusque relinquo, 
Et campos ubi Troja fuit: feror exsul in altum 
Cum sociis, natoque, Penatibus, et magnis dis. 

Terra procul vastis colitur Mavortia campis, 
Thraces arant, acri quondam regnata Lycurgo; 
Hospitium antiquum Trojz, sociique Penates, 

Dum fortuna fuit. Feror huc, et littore curvo 
Menia prima loco, fatis ingressus iniquis : 
Aneadasque meo nomen de nomine fingo. 

Sacra Dionææ matri divisque ferebam 
Auspicibus cœptorum operum; superoque nitentem 
Celicolim regi mactabam in littore taurum. 

Forte fuit juxta tumulus, quo cornea summo 
Virgulta, et densis hastilibus horrida myrtus. 

LIBER III. 


PosTQUAM res Asia Priamique evertere gentem 
Immeritam visum superis, ceciditque superbum 


llium, et omnis humo fumat Neptunia Troja, 


Diversa exsilia et desertas qu rere terras 
Auguriis agimur diviim; classemque sub ipsa 
Antandro et Phrygie molimur montibus Id, 
Incerti quo fata ferant, ubi sistere detur; 
Contrahimusque viros. Vix prima inceperat wstas, 
Et pater Anchises dare fatis vela juhebat ; 
Littora quum patriæ lacrymans portusque relinquo, 
Et campos ubi Troja fuit : feror exsul in altum 
Cum soeiis, natoque, Penatibus, et magnis dis. 
Terra procul vastis colitur Mavortia campis, 
Thraces arant, acri quondam regnata Lycurgo; 


Hospitium antiquum Troje, sociique Penates, 


Dum fortuna fuit. Feror huc, et littore curvo 
Mania prima loco, fatis ingressus iniquis : 
Eneadasque meo nomen de nomine fingo. 

Sacra Diona matri divisque ferebam 
Auspicibus cœptorum operum; supcroque nitentem 
Cœlicolüm regi mactabam in littore taurum. 

Forte fuit juxta tumulus, quo cornea summo 


Virgulta, et densis hastilibus horrida mvrtus. 


192 ANETS. v. 23. 


Accessi; viridemque ab humo convellere sylvam 
Conatus, ramis tegerem ut frondentibus aras, 
Horrendum et dictu video mirabile monstrum: 
Nam quæ prima solo ruptis radicibus arbos 
Vellitur, huic atro liquuntur sanguine guttæ, 

Et terram tabo maculant. Mihi frigidus horror 
Membra quatit, gelidusque coit formidine sanguis. 
Rursus et alterius lentum convellere vimen 
Insequor, et causas penitus tentare latentes; 
Ater et alterius sequitur de cortice sanguis. 
Multa movens animo, Nymphas venerabar agrestes, 
Gradivumque patrem, Geticis qui præsidet arvis, 
Rite secundarent visus, omenque levarent. 

Tertia sed postquam majore hastilia nisu 
Aggredior, genibusque adversæ obluctor arenæ, 
Eloquar, an sileam? gemitus lacrymabilis imo 
Auditur tumulo, et vox reddita fertur ad aures: 
Quid miserum, Anea, laceras? jam parce sepulto; 
Parce pias scelerare manus. Non me tibi Troja 
Externum tulit, aut cruor hic de stipite manat. 
Heu! fuge crudeles terras, fuge littus avarum. 
Nam Polydorus ego: hic confixum ferrea texit 
Telorum seges, et jaculis increvit acutis. 

Tum vero ancipiti mentem formidine pressus 


Obstupui, steteruntque come, et vox faucibus ha- 
sit. 


v. 48. LIBER III. 193 


Hunc Polydorum auri quondam cum pondere ; 
magno | 

Infelix Priamus furtim mandarat alendum 
Threicio regi, quum jam diffideret armis 
Dardaniæ, cingique urbem obsidione videret. 
Ille, ut opes fractæ Teucrimm, et fortuna recessit, 
Res Agamemnonias victriciaque arma secutus, 
Fas omne abrumpit, Polydorum obtruncat, et auro 
Vi potitur. Quid non mortalia pectora cogis, 
Aur sacra fames! Postquam pavor ossa reliquit, 
Delectos populi ad proceres, primumque parentem, 
Monstra deùm refero, et que sit sententia posco. 
Omnibus idem animus scelerata excedere terra, 
Linqui pollutum hospitium, et dare classibus austros. 
Ergo instauramus Polydoro funus, et ingens 
Aggeritur tumulo tellus; stant Manibus aræ, 
Cæruleis mæstæ vittis atraque cupresso; 
Et circum Iliades crinem de more solutæ. 
Inferimus tepido spumantia cymbia lacte, 
Sanguinis et sacri pateras; animamque sepulcro 
Condimus, et magna supremum voce ciemus. 

Inde, ubi prima fides pelago, placataque venti 
Dant maria, et lene crepitans vocat auster in altum, 
Deducunt socii naves, et littora complent. 


Provehimur portu; terræque urbesque recedunt. 
Sacra mari colitur medio gratissima tellus 
1 0 


194 ENEIS. v. 73 


Nereidum matri et Neptuno Egæo; 


Quam pius arcitenens, oras et littora circum 


Errantem, Gyaro celsa Myconoque revinxit, 


Immotamque coli dedit, et contemnere ventos. 


Huc feror; hæc fessos tuto placidissima portu 


Accipit. Egressi veneramur Apollinis urbem. 


Rex Anius, rex idem hominum Phcebique sacerdos, 


Vittis et sacra redimitus tempora lauro, 


Occurrit: veterem Anchisen agnoscit amicum. 


Jungimus hospitio dextras, et tecta subimus. 


Templa dei saxo venerabar structa vetusto: 


Da propriam, Thymbræe, domum: da mcenia fessis, 


Et genus, et mansuram urbem: serva altera Trojæ 


Pergama, relliquias Danaùm atque immitis Achilli. 


Quem sequimur? quove ire jubes? ubi ponere sedes: 


Da, pater, augurium, atque animis illabere nostris. 


Vix ea fatus eram; tremere omnia visa repente, 


Liminaque, laurusque dei, totusque moveri 


Mons circum, et mugire adytis cortina reclusis. 


Submissi petimus terram, et vox fertur ad aures: 


Dardanidz duri, quæ vos a stirpe parentum 


Prima tulit tellus, eadem vos ubere læto 


Accipiet reduces; antiquam exquirite matrem : 


Hic domus Æneæ cunctis dominabitur oris, 


Et nati natorum, et qui nascentur ab illis. 


Hæc Phoebus: mixtoque ingens exorta tumultu 


Lætitia; et cuncti, qua sint ea mœnia, quærunt; 
Quo Phcebus vocet errantes, jubeatque reverti. 

3 


Tum genitor, veterum volvens monumenta virorum, 


Audite, o proceres, ait, et spes discite vestras. 
Creta Jovis magni medio jacet insula ponto; 
Mons Idzus ubi, et gentis cunabula nostræ. 
Centum urbes habitant magnas, uberrima regna: 
Maximus unde pater, si rite audita recordor, 
Teucrus Rhoteas primum est advectus ad oras, 


Optavitque locum regno. Nondum Ilium et arces 


Pergameæ steterant; habitabant vallibus imis. 
Hinc mater cultrix Cybelæ, Corybantiaque æra, 
Idæumque nemus; hinc fida silentia sacris, 

Et juncti currum dominæ subiere leones. 

Ergo agite, et diviim ducunt qua jussa sequamur. 
Placemus ventos, et Gnosia regna petamus. 

Nec longo distant cursu: modo Juppiter adsit, 
Tertia lux classem Cretæis sistet in oris. 

Sic fatus, meritos aris mactavit honores : 


Taurum Neptuno; taurum tibi, pulcher Apollo; 


Nigram Hiemi pecudem, Zephyris felicibus albam. 


Fama volat pulsum regnis cessisse paternis 
Idomenea ducem, desertaque littora Cretæ; 
Hoste vacare domos, sedesque adstare relictas. 
Linquimus Ortygiæ portus, pelagoque volamus; 
Bacchatamque Jugis Naxon, viridemque Donysam, 

Olearon, niveamque Paron, sparsasque per æquor 
Cycladas, et crebris legimus freta consita terris. 
Nauticus exoritur vario certamine clamor. 
Hortantur socii, Cretam proavosque petamus. 
Prosequitur surgens a puppi ventus euntes; 
Et tandem antiquis Curetum allabimur oris. 
Ergo avidus muros optatæ molior urbis, 
Pergameamque voco; et lætam cognomine gentem 
Hortor amare focos, arcemque attollere tectis. 
Jamque fere sicco subductæ littore puppes; 
Connubiis arvisque novis operata juventus; 
Jura domosque dabam; subito quum tabida membris, 
Corrupto coli tractu, miserandaque venit 
Arboribusque satisque lues, et letifer annus. 
Linquebant dulces animas, aut ægra trahebant 
Corpora: tum steriles exurere Sirius agros : 
Arebant herbæ, et victum seges ægra negabat. 
Rursus ad oraclum Ortygiæ Phobumque remenso 
Hortatur pater ire mari, veniamque precari: 
Quam fessis finem rebus ferat; unde laborum 
Tentare auxilium jubeat; quo vertere cursus. 
Nox erat, et terris animalia somnus habebat. 
Effigies sacræ diviim Phrygiique Penates, 
Quos mecum a Troja mediisque ex ignibus urbis 
Extuleram, visi ante oculos adstare jacentis 
Insomnis, multo manifesti lumine, qua se 

Plena per insertas fundebat luna fenestras. 

Tum sic affari, et curas his demere dictis: 

Quod tibi delato Ortygiam dicturus Apollo est, 

Hic canit; et tua nos en ultro ad limina mittit. 

Nos te, Dardania incensa, tuaque arma secuti; 

Nos tumidum sub te permensi classibus æquor; 

Idem venturos tollemus in astra nepotes, 

Imperiumque urbi dabimus: tu mœnia magnis 

Magna para, longumque fuge ne linque laborem. 

Mutande sedes; non hæc tibi littora suasit 

Delius, aut Crete jussit considere, Apollo. 

Est locus, Hesperiam Graii cognomine dicunt, 

Terra antiqua, potens armis atque ubere glebæ; 

(Enotri coluere viri: nunc fama minores 

Italiam dixisse, ducis de nomine, gentem : 

He nobis propriæ sedes; hinc Dardanus ortus, 

Iasiusque pater, genus a quo principe nostrum. 

Surge age, et hæc lætus longævo dicta parenti 

Haud dubitanda refer: Corythum terrasque requirat 

Ausonias. Dictæa negat tibi Juppiter arva. 
Talibus attonitus visis ac voce deorum 

(Nec sopor illud erat; sed coram agnoscere vultus, 

Velatasque comas, præsentiaque ora videbar: 

Tum gelidus toto manabat corpore sudor), 

Corripio e stratis corpus, tendoque supinas 

Ad cœlum cum voce manus, et munera libo 

Intemerata focis. Perfecto lætus honore, 
Anchisen facio certum, remque ordine pando. 
Agnovit prolem ambiguam geminosque parentes, 
Seque novo veterum deceptum errore locorum. 
Tum memorat: Nate, Iliacis exercite fatis, 

Sola mihi tales casus Cassandra canebat. 

Nunc repeto hæc generi portendere debita nostro, 
Et sæpe Hesperiam, sæpe Itala regna, vocare. 
Sed quis ad Hesperiæ venturos littora Teucros 

Crederet? aut quem tum vates Cassandra moveret? 
Cedamus Phœbo, et moniti meliora sequamur. 


DO SS 


Sic ait: et cuncti dicto paremus ovantes. 
Hanc quoque deserimus sedem, paucisque relictis 
Vela damus, vastumque cava trabe currimus æquor. 
Postquam altum tenuere rates, nec jam amplius 
ulle 
Apparent terre, cœlum undique, et undique pontus; 
Tum mihi cæruleus supra caput adstitit imber, 


Noctem hiememque ferens; et inhorruit unda tene- 
bris. 


Continuo venti volvunt mare, magnaque surgunt 
Aquora : dispersi jactamur gurgite vasto. 
Involvere diem nimbi, et nox humida cœlum 
Abstulit: ingeminant abruptis nubibus ignes. 
Excutimur cursu, et cæcis erramus in undis. 
Ipse diem noctemque negat discernere clo, 

Nec meminisse viæ media Palinurus in unda. 
Tres adeo incertos cœca caligine soles 
Erramus pelago, totidem sine sidere noctes. 
Quarto terra die primum se attollere tandem 
Visa, aperire procul montes, ac volvere fumum. 
Vela cadunt; remis insurgimus: haud mora, nautæ 
Adnixi torquent spumas, et cærula verrunt. 
Servatum ex undis Strophadum me littora primum 

Accipiunt. Strophades Graio stant nomine dictæ 
Insulæ Ionio in magno, quas dira Celæno, 
Harpyiæque colunt aliæ, Phineia postquam 
Clausa domus, mensasque metu liquere priores. 
Tristius haud illis monstrum, nec sævior ulla 
Pestis et ira deum Stygiis sese extulit undis. 
Virginei volucrum vultus, fœdissima ventris 
Proluvies, uncæque manus, et pallida semper 
Ora fame. 

Huc ubi delati portus intravimus; ecce 
Læta boum passim campis armenta videmus, 
Caprigenumque pecus, nullo custode, per herbas. 
Irruimus ferro, et divos ipsumque vocamus 
In partem predamque Jovem. Tum littore curvo 
Exstruimusque toros, dapibusque epulamur opimis. 
At subitæ horrifico lapsu de montibus adsunt 
Harpyiæ, et magnis quatiunt clangoribus alas, 
Diripiuntque dapes, contactuque omnia fœdant 


Se 

Immundo: tum vox tetrum dira inter odorem. 
Rursum in secessu longo sub rupe cavata, 
Arboribus clausi circum atque horrentibus umbris, 
Instruimus mensas, arisque reponimus ignem: 
Rursum ex diverso cœli cæcisque latebris 

Turba sonans prædam pedibus circumvolat uncis; 
Polluit ore dapes. Sociis tune arma capessant 
Edico, et dira bellum cum gente gerendum. 
Haud secus ac jussi faciunt, tectosque per herbam 
Disponunt enses, et scuta latentia condunt. 
Ergo, ubi delapsæ sonitum per curva dedere 
Littora, dat signum specula Misenus ab alta 

Xre cavo: invadunt socii, et nova prœlia tentant, 
Obscenas pelagi ferro fœdare volucres. 

Sed neque vim plumis ullam nec vulnera tergo 
Accipiunt; celerique fuga sub sidera lapsæ, 
Semesam prædam et vestigia fœda relinquunt. 
Una in præcelsa consedit rupe Celæno, 

Infelix vates, rumpitque hanc pectore vocem: 

Bellum etiam pro cæde boum stratisque juvencis, 

Laomedontiadæ, bellumne inferre paratis, 

Et patrio Harpyias insontes pellere regno ? 
Accipite ergo animis atque hæc mea figite dicta: 
Quz Phcebo pater omnipotens, mihi Phoebus Apollo 
Predixit, vobis Furiarum-ego maxima pando. 
Italiam cursu petitis, ventisque vocatis 

Ibitis Italiam, portusque intrare licebit: 
Sed non ante datam cingetis mœnibus urbem, 
Quam vos dira fames, nostræque injuria cædis, 
Ambesas subigat malis absumere mensas. 

Dixit, et in sylvam pennis ablata refugit. 
At sociis subita gelidus formidine sanguis 
Deriguit: cecidere animi; nec jam amplius armis, 
Sed votis precibusque jubent exposcere pacem, 
Sive dew, seu sint diræ obscenæque volucres. 
Et pater Anchises, passis de littore palmis, 
Numina magna vocat, meritosque indicit honores: 
Di, prohibete minas; di, talem avertite casum; 
Et placidi servate pios. Tum littore funem 
Deripere, excussosque jubet laxare rudentes. 
Tendunt vela Noti; ferimur spumantibus undis, 
Qua cursum ventusque gubernatorque vocabant. 
Jam medio apparet fluctu nemorosa Zacynthos, 

Dulichiumque, Sameque, et Neritos ardua saxis: 

Effugimus scopulos Ithacæ, Laertia regna; 
Et terram altricem sævi execramur Ulyx1. 
Mox et Leucatæ nimbosa cacumina montis, 
Et formidatus nautis aperitur Apollo: 
Hunc petimus fessi, et parve succedimus urbi. 
Anchora de prora jacitur; stant littore puppes. 

Ergo insperata tandem tellure potiti, 
Lustramurque Jovi, votisque incendimus aras, 

Actiaque Iliacis celebramus littora ludis ; 
Exercent patrias oleo labente palæstras 
Nudati socii: juvat evasisse tot urbes 
Argolicas, mediosque fugam tenuisse per hostes. 
Interea magnum sol circumvolvitur annum, 
Et glacialis hiems Aquilonibus asperat undas. 
re cavo clypeum, magni gestamen Abantis, 
Postibus adversis figo, et rem carmine signo: 
ENEAS HEC DE DANAIS VICTORIBUS ARMA. 


Linquere tum portus jubeo, et considere transtris. 


Certatim socii feriunt mare, et æquora verrunt. 
Protenus aerias Phæacum abscondimus arces, 
Littoraque Epiri legimus, portuque subimus 
Chaonio, et celsam Buthroti accedimus urbem. 
Hic incredibilis rerum fama occupat aures, 
Priamiden Helenum Graias regnare per urbes, 
Conjugio Xacidez Pyrrhi sceptrisque potitum, 
Et patrio Andromachen iterum cessisse marito. 
Obstupui; miroque incensum pectus amore 
Compellare virum, et casus cognoscere tantos. 
Progredior portu, classes et littora linquens. 
Solemnes tum forte dapes et tristia dona, 
Ante urbem in luco, falsi Simoentis ad undam, 
Libabat cineri Andromache, Manesque vocabat 


Hectoreum ad tumulum, viridi quem cespite inanem, 


Et geminas, causam lacrymis, sacraverat aras. 

Ut me conspexit venientem, et Troia circum 

Arma amens vidit, magnis exterrita monstris, 
Deriguit visu in medio; calor ossa reliquit; 
Labitur; et longo vix tandem tempore fatur: 
Verane te facies, verus mihi nuntius affers, 

Nate dea? vivisne? aut, si lux alma recessit, 
Hector ubi est? Dixit, lacrymasque effudit, et omnem 
Implevit clamore locum. Vix pauca furenti 
Subjicio, et raris turbatus vocibus hisco : 

Vivo equidem, vitamque extrema per omnia duco. 
Ne dubita; nam vera vides. 

Heu! quis te casus dejectam conjuge tanto 
Excipit? aut que digna satis fortuna revisit ? 
Hectoris, Andromache, Pyrrhin' connubia servas ? 
Dejecit vultum, et demissa voce locuta est: 

O felix una ante alias Priameia virgo, 

Hostilem ad tumulum, Trojz sub mcoenibus altis, 
Jussa mori, quæ sortitus non pertulit ullos, 

Nec victoris heri tetigit captiva cubile ! 

Nos, patria incensa, diversa per æquora vectæ, 
Stirpis Achille fastus, juvenemque superbum, 
Servitio enixæ, tulimus; qui deinde, secutus 
Ledæam Hermionem Lacedæmoniosque hymenæos, 
Me famulo famulamque Heleno transmisit habendam. 
Ast illum, ereptæ magno inflammatus amore 
Conjugis, et scelerum Furiis agitatus, Orestes 

Excipit incautum, patriasque obtruncat ad aras. 
Morte Neoptolemi regnorum reddita cessit 
Pars Heleno, qui Chaonios cognomine campos, 
Chaoniamque omnem Trojano a Chaone dixit ; 
Pergamaque, Iliacamque jugis hanc addidit arcem. 
Sed tibi qui cursum venti, quæ fata dedere? 
Aut quisnam ignarum nostris deus appulit oris? 
Quid puer Ascanius? superatne, et vescitur aura? 
Quem tibi jam Troja... 
Ecqua tamen puero est amiss@ cura parentis? 
Ecquid in antiquam virtutem animosque viriles 
Et pater Aneas et avunculus excitat Hector? 
Talia fundebat lacrymans, longosque ciebat 
Incassum fletus; quum sese a mcenibus heros 
Priamides multis Helenus comitantibus aftert, 
Agnoscitque suos, lætusque ad limina ducit, 
Et multum lacrymas verba inter singula fundit. 
Procedo, et parvam Trojam, simulataque magnis 
Pergama, et arentem Xanthi cognomine rivum, 
Agnosco, Scææque amplector limina portæ. 
Nec non et Teucri socia simul urbe fruuntur: 
Hlos porticibus rex accipiebat in amplis. 
Aulai in medio libabant pocula bacchi, 
Impositis auro dapibus, paterasque tenebant. 
Jamque dies, alterque dies processit, et auræ 
Vela vocant, tumidoque inflatur carbasus austro. 

His vatem aggredior dictis, ac talia quæso: 4 

Trojugena, interpres diviim, qui numina Pheœbi, 

Qui tripodas, Clarii lauros, qui sidera sentis, 

Et volucrum linguas, et præpetis omina penn, 

Fare age (namque omnem cursum mihi prospera dixit 


Relligio, et cuncti suaserunt numine divi k 
Italiam petere, et terras tentare repostas : + 
Sola novum, dictuque nefas, Harpyia Celæno 

Prodigium canit, et tristes denuntiat iras, 
Obscenamque famem), quæ prima pericula vito? 


„ 


* 


Quidve sequens tantos possim superare labores? 

Hic Helenus, cæsis primum de more juvencis, 
Exorat pacem divùm, vittasque resolvit 

Sacrati capitis, meque ad tua limina, Phoebe, 
Ipse manu multo suspensum numine ducit ; 
Atque hæc deinde canit divino ex ore sacerdos: 
Nate dea, nam te majoribus ire per altum 
Auspiciis manifesta fides: sic fata detim rex 


Sortitur, volvitque vices; is vertitur ordo. 

Pauca tibi e multis, quo tutior hospita lustres 
Equora, et Ausonio possis considere portu, | 
Expediam dictis; prohibent nam cetera Parcæ 
Scire, Helenum farique vetat Saturnia Juno. ö 
Principio, Italiam, quam tu jam rere propinquam, | 
Vicinosque, ignare, paras invadere portus, 1 
Longa procul longis via dividit invia terris. 1 

Ante et Trinacria lentandus remus in unda, 
Et salis Ausonit lustrandum navibus æquor, 
Infernique lacus, Eææque insula Circæ, 
Quam tuta possis urbem componere terra. 
Signa tibi dicam: tu condita mente teneto. 
Quum tibi sollicito secreti ad fluminis undam 
Littoreis ingens inventa sub ilicibus sus, 
Triginta capitum fetus enixa, jacebit, 

Alba, solo recubans, albi circum ubera nati; 
Is locus urbis erit; requies ea certa laborum. 
Nec tu mensarum morsus horresce futuros : 
Fata viam invenient, aderitque vocatus Apollo. 
Has autem terras, Italique hanc littoris oram 
Proxima que nostri perfunditur æquoris æstu, 
Effuge; cuncta malis habitantur mcenia Graiis. 
Hic et Narycii posuerunt mœnia Locri, 

Et Sallentinos obsedit milite campos 

Lyctius Idomeneus: hic illa ducis Melibœi 
Parva Philoctetæ subnixa Petilia muro. 


Quin, ubi transmissæ steterint trans æquora classes, 
Et positis aris jam vota in littore solves; 

Purpureo velare comas adopertus amictu; 

Ne qua inter sanctos ignes in honore deorum 
Hostilis facies occurrat, et omina turbet. 

Hunc socii morem sacrorum, hunc ipse teneto; 


Hac casti maneant in relligione nepotes. 

Ast, ubi digressum Siculæ te admoverit ore 
Ventus, et angusti rarescent claustra Pelori, 
Lzva tibi tellus, et longo læva petantur 

Equora circuitu: dextrum fuge littus, et undas. 


Hæc loca, vi quondam et vasta convulsa ruina, 
Tantum ævi lon ginqua valet mutare vetustas ! | 
Dissiluisse ferunt, quum protenus utraque tellus 
Una foret: venit medio vi pontus, et undis 
Hesperium Siculo latus abscidit, arvaque et urbes q 


Littore diductas angusto interluit æstu. 
Dextrum Scylla latus, lævum implacata Charybdis, 
Obsidet, atque imo barathri ter gurgite vastos | 

Sorbet in abruptum fluctus, rursusque sub auras 


Erigit alternos, et sidera verberat unda. 
At Scyllam cæcis cohibet spelunca latebris, 
Ora exsertantem, et naves in saxa trahentem. 

Prima hominis facies, et pulchro pectore virgo 


Pube tenus; postrema immani corpore pristis, 

Delphinim caudas utero commissa luporum. 


Prestat Trinacrii metas lustrare Pachyni 


r 


Cessantem, longos et circumflectere cursus, 

Quam semel informem vasto vidisse sub antro 
Scyllam, et cæruleis canibus resonantia SAXA. 
Præterea, si qua est Heleno prudentia, vati 

Si qua fides, animum si veris implet Apollo, 

Unum illud tibi, nate dea, præque omnibus unum, 


208 X NETS. v. 435, 


Predicam, et repetens iterumque iterumque moneho, 
Junonis magnz primum prece numen adora; 
Junoni cane vota libens, dominamque potentem 
Supplicibus supera donis: sic denique victor 
Trinacria fines Italos mittere relicta. 

Huc ubi delatus Cumæam accesseris urbem, 
Divinosque lacus, et Averna sonantia sylvis; 
Insanam vatem adspicies, quæ rupe sub ima 

Fata canit, foliisque notas et nomina mandat. 
Quzcumque in foliis descripsit carmina virgo, 
Digerit in numerum, atque antro seclusa relinquit: 
Illa manent immota locis, neque ab ordine cedunt. 
Verum eadem, verso tenuis quum cardine ventus 
Impulit, et teneras turbavit janua frondes, 
Numquam deinde cavo volitantia prendere saxo, 
Nec revocare situs, aut jungere carmina curat. 
Inconsulti abeunt, sedemque odere sibyllæ. 

Hic tibi ne qua more fuerint dispendia tanti, 
Quamvis increpitent socii, et vi cursus in altum 
Vela vocet, possisque sinus implere secundos, 
Quin adeas vatem, precibusque oracula poscas: 
Ipsa canat, vocemque volens atque ora resolvat. 
Illa tibi Italiæ populos, venturaque bella, 

Et quo quemque modo fugiasque ferasque laborem, 
Expediet; cursusque dabit venerata secundos. 
Hæc sunt quæ nostra liceat te voce moneri. 

Vade age, et ingentem factis fer ad æthera Trojam. 
Quæ postquam vates sic ore effatus amico est, 
Dona dehinc auro gravia, sectoque elephanto, 
Imperat ad naves ferri, stipatque carinis 

Ingens argentum, Dodonzosque lebetas, 

Loricam consertam hamis auroque trilicem, 

Et conum insignis galeæ, cristasque comantes, 
Arma Neoptolemi. Sunt et sua dona parenti. 
Addit equos, additque duces: 

Remigium supplet; socios simul instruit armis. 
Interea classem velis aptare jubebat 

Anchises, fieret vento mora ne qua ferenti. 

Quem Phceb1 interpres multo compellat honore: 
Conjugio, Anchisa, Veneris dignate superbo, 

Cura deùm, bis Pergameis erepte ruinis, 

Ecce tibi Ausoniæ tellus; hanc arripe velis. 

Et tamen hanc pelago præterlabare necesse est: 
Ausoniz pars illa procul quam pandit Apollo. 

Vade, ait, o felix nati pietate! Quid ultra 
Provehor, et fando surgentes demoror austros ? 

Nec minus Andromache, digressu mæsta supremo, 
Fert picturatas auri subtemine vestes, 

Et Phrygiam Ascanio chlamydem; nec cedit honor: : 
Textilibusque onerat donis, ac talia fatur: 

Accipe et hæc, manuum tibi quæ monumenta mearum 


Sint, puer, et longum Andromachæ testentur amorem, 

Conjugis Hectoreæ. Cape dona extrema tuorum, 
O mihi sola mei super Astyanactis imago! 
Sic oculos, sic ille manus, sic ora ferebat; 
Et nunc æquali tecum pubesceret ævo. 
Hos ego digrediens lacrymis affabar obortis: 
Vivite felices, quibus est fortuna peracta 
Jam sua; nos alia ex aliis in fata vocamur. 
Vobis parta quies; nullum maris æquor arandum; 
Arva neque Ausoniz semper cedentia retro 
Querenda: effigiem Xanthi, Trojamque, videtis, 
Quam vestræ fecere manus, melioribus, opto, 
Auspicus, et quæ fuerit minus obvia Grams. 
S1 quando Thybrim vicinaque Thybridis arva 
Intraro, gentique meæ data mcenia cernam, 
Cognatas urbes olim, populosque propinquos, 
Epiro, Hesperia, quibus idem Dardanus auctor, 
Atque idem casus, unam faciemus utramque 
Trojam animis: maneat nostros ea cura nepotes. 
Provehimur pelago vicina Ceraunia juxta, 
Unde iter Italiam, cursusque brevissimus undis. 
Sol ruit interea, et montes umbrantur opaci. 
Sternimur optatæ gremio telluris ad undam, 
Sortiti remos, passimque in littore sicco 
Corpora curamus: fessos sopor irrigat artus. 
Necdum orbem medium nox horis acta subibat: 
Haud segnis strato surgit Palinurus, et omnes 


v. 513. LIBER III. 211 


Explorat ventos, atque auribus aera captat: 
Sidera cuncta notat tacito labentia ccelo, 


Arcturum, pluviasque Hyadas, geminosque Triones, 


Armatumque auro circumspicit Oriona. . 

Postquam cuncta videt cœlo constare sereno, 

Dat clarum e puppi signum; nos castra movemus, 

Tentamusque viam; et velorum pandimus alas. 
Jamque rubescebat stellis Aurora fugatis, 

Quum procul obscuros colles humilemque videmus 

Italiam. Italiam primus conclamat Achates; 

Italiam læto socii clamore salutant. 

Tum pater Anchises magnum cratera corona 

Induit, implevitque mero, divosque vocavit 

Stans celsa in puppi: 

Di, maris et terræ tempestatumque potentes, 

Ferte viam vento facilem, et spirate secundi. 

Crebrescunt optatæ auræ, portusque patescit 

Jam propior, templumque apparet in arce Minervæ. 

Vela legunt socii, et proras ad littora torquent. 

Portus ab Euroo fluctu curvatus in arcum; 

Objectæ salsa spumant aspergine cautes: 

Ipse latet: gemino demittunt brachia muro 

Turriti scopuli, refugitque ab littore templum. 


Quattuor hic, primum omen, equos in gramine vidi 


Tondentes campum late, candore nivali. 
Et pater Anchises: Bellum, o terra hospita, portas: 

212 AZNETS. v. 539, 


Bello armantur equi; bellum hæc armenta minantur, 
Sed tamen idem olim curru succedere sueti 
Quadrupedes, et frena jugo concordia ferre: 
Spes et pacis, ait. Tum numina sancta precamur 
Palladis armisonæ, quæ prima accepit ovantes; 
Et capita ante aras Phrygio velamur amictu: 
Preceptisque Heleni, dederat quæ maxima, rite 
Junoni Argivæ jussos adolemus honores. 

Haud mora, continuo perfectis ordine votis, 
Cornua velatarum obvertimus antennarum; 
Grajugeniimque domos, suspectaque linquimus arva. 
Hinc sinus Herculei, si vera est fama, Tarenti 
Cernitur. Attollit se diva Lacinia contra, 
Caulonisque arces, et navifragum Scylaceum. 
Tum procul e fluctu Trinacria cernitur Ætna: 
Et gemitum ingentem pelagi, pulsataque saxa 
Audimus longe, fractasque ad littora voces; 
Exsultantque vada, atque æstu miscentur arenæ. 
Et pater Anchises: Nimirum hæc illa Charybdis: 
Hos Helenus scopulos, hæc saxa horrenda, canebat. 
Eripite, o socii, pariterque insurgite remis. 
Haud minus ac jussi faciunt: primusque rudentem 
Contorsit lævas proram Palinurus ad undas; 
Lævam cuncta cohors remis ventisque petivit. 
Tollimur in cœlum curvato gurgite, et idem 
Subducta ad Manes imos desidimus unda. 


v. 565. LIBER III. 213 


Ter scopuli clamorem inter cava saxa dedere; 

Ter spumam elisam et rorantia vidimus astra. 
Interea fessos ventus cum sole reliquit; 
Ignarique viæ, Cyclopum allabimur oris. 

Portus ab accessu ventorum immotus, et ingens 
Ipse; sed horrificis juxta tonat Ætna ruinis, 
Interdumque atram prorumpit ad æthera nubem, 
Turbine fumantem piceo, et candente favilla; 
Attollitque globos flammarum, et sidera lambit: 
Interdum scopulos avulsaque viscera montis 

Erigit eructans, liquefactaque saxa sub auras 
Cum gemitu glomerat, fundoque exæstuat imo. 
Fama est Enceladi semiustum fulmine corpus 
Urgeri mole hac, ingentemque insuper Xtnam 
Impositam ruptis flammam exspirare caminis; 

Et, fessum quoties mutet latus, intremere omnem 
Murmure Trinacriam, et cœlum subtexere fumo. 
Noctem illam tecti sylvis immania monstra 
Perferimus; nec, quæ sonitum det causa, videmus: 
Nam neque erant astrorum ignes, nec lucidus æthra 
Siderea polus; obscuro sed nubila cœlo; 

Et lunam in nimbo nox intempesta tenebat. 
Postera jamque dies primo surgebat Eoo, 
Humentemque Aurora polo dimoverat umbram; 
Quum subito e sylvis, macie confecta suprema, 
Ignoti nova forma viri, miserandaque cultu, 

214 ANETS. v. 591, 


Procedit, supplexque manus ad littora tendit. 
Respicimus : dira illuvies, immissaque barba, 
Consertum tegumen spinis; at cetera Graius, 

Ut quondam patriis ad Trojam missus in armis. 
Isque ubi Dardanios habitus et Troia vidit 

Arma procul, paulum aspectu conterritus hwsit, 
Continuitque gradum; mox sese ad littora præceps 
Cum fletu precibusque tulit : Per sidera testor, 
Per superos, atque hoc ceœli spirabile lumen, 
Tollite me, Teucri; quascumque abducite terras, 
Hoc sat erit. Scio me Danais e classibus unum, 
Et bello Iliacos fateor petiisse Penates. 

Pro quo, si sceleris tanta est injuria nostri, 
Spargite me in fluctus, vastoque immergite ponto. 
Si pereo, hominum manibus periisse juvabit. 

Dixerat; et, genua amplexus, genibusque volutans, 
Herebat. Qui sit, fari, quo sanguine cretus, 
Hortamur; que deinde agitet fortuna, fateri. 

Ipse pater dextram Anchises, haud multa moratus, 
Dat juveni; atque animum præsenti pignore firmat. 
Ille hæc, deposita tandem formidine, fatur: 

Sum patria ex Ithaca, comes infelicis Ulyx1, 
Nomen Achemenides, Trojam genitore Adamasto 
Paupere (mansissetque utinam fortuna!) profectus. 
Hic me, dum trepidi crudeha limina linquunt, 
Immemores socii vasto Cyclopis in antro 


v. 617. LIBER III. 215 


Deseruere. Domus sanie dapibusque cruentis 
Intus opaca, ingens: ipse arduus, altaque pulsat 
Sidera: (Di, talem terris avertite pestem !) 

Nec visu facilis, nec dictu affabilis ulli. 

Visceribus miserorum et sanguine vescitur atro. 
Vidi egomet, duo de numero quum corpora nostro, 
Prensa manu magna, medio resupinus in antro, 
Frangeret ad saxum, sanieque exspersa natarent 
Limina; vidi, atro quum membra fluentia tabo 
Manderet, et tepidi tremerent sub dentibus artus. 
Haud impune quidem; nec talia passus Ulyxes, 
Oblitusve sui est Ithacus discrimine tanto. 

Nam simul expletus dapibus, vinoque sepultus, 
Cervicem inflexam posuit, jacuitque per antrum 
Immensus, saniem eructans ac frusta cruento 

Per somnum commixta mero; nos, magna precati 
Numina, sortitique vices, una undique circum 
Fundimur, et telo lumen terebramus acuto 

Ingens, quod torva solum sub fronte latebat, 
Argolici clypei aut Phœbeæ lampadis instar : 

Et tandem læti sociorum ulciscimur umbras. 

Sed fugite, o miseri, fugite, atque ab littore funem 
Rumpite. 

Nam, qualis quantusque cavo Polyphemus in antro 
Lanigeras claudit pecudes, atque ubera pressat, 
Centum alii curva hæc habitant ad littora vulgo 

216 EXNEIS. V. 649. 


Infandi Cyclopes, et altis montibus errant. 
Tertia jam lun se cornua lumine complent, 
Quum vitam in sylvis, inter deserta ferarum 
Lustra domosque, traho, vastosque ab rupe Cyclopas 
Prospicio, sonitumque pedum vocemque tremisco. 
Victum infelicem, baccas, lapidosaque corna, 
Dant rami, et vulsis pascunt radicibus herbw. 
Omnia collustrans, hanc primum ad littora classem 
Conspexi venientem: huic me, quæcumque fuisset, 
Addix1: satis est gentem effugisse nefandam. 
Vos animam hanc potius quocumque absumite leto. 
Vix ea fatus erat, summo quum monte videmus 
Ipsum inter pecudes vasta se mole moventem 
Pastorem Polyphemum, et littora nota petentem; 
Monstrum horrendum, informe, ingens, cui lumen 
ademtum. 
Trunca manu pinus regit et vestigia firmat. 
Lanigeræ comitantur oves; ea sola voluptas, 
Solamenque mali. 
Postquam altos tetigit fluctus, et ad æquora venit, 
Luminis effossi fluidum lavit inde cruorem, 
Dentibus infrendens gemitu; graditurque per æquor 
Jam medium, necdum fluctus latera ardua tinxit. 
Nos procul inde fugam trepidi celerare, recepto 
Supplice, sie merito; tacitique incidere funem: 
Verrimus et proni certantibus æquora remis. 


v. 668. LIBER III. 217 


Sensit, et ad sonitum vocis vestigia torsit. 

Verum, ubi nulla datur dextra affectare potestas, 
Nec potis Ionios fluctus æquare sequendo, 
Clamorem immensum tollit, quo pontus et omnes 
Intremuere undæ, penitusque exterrita tellus 
Italiæ, curvisque immugiit Ætna cavernis. 

At genus e sylvis Cyclopum et montibus altis 
Excitum ruit ad portus, et littora complent. 
Cernimus adstantes nequidquam lumine torvo 
Xtnzos fratres, cœlo capita alta ferentes, 
Concilium horrendum : quales quum vertice celso 
Aeriæ quercus aut coniferæ cypariss1 
Constiterunt, sylva alta Jovis, lucusve Dianæ. 
Precipites metus acer agit quocumque rudentes 
Excutere, et ventis intendere vela secundis. 


Contra, jussa monent HeleniScyllam atque Charybdim 


Inter, utramque viam leti discrimine parvo, 

Ni teneant cursus: certum est dare lintea retro. 
Kece autem Boreas angusta ab sede Pelori 
Missus adest: vivo prætervehor ostia saxo 


Pantagiæ, Megarosque sinus, Thapsumque jacentem. 


Talia monstrabat relegens errata retrorsum 
Littora Achemenides, comes infelicis Ulyxi. 
Sicanio prætenta sinu jacet insula contra 
Plemmyrium undosum: nomen dixere priores 
Ortygiam. Alpheum fama est huc Elidis amnem 

218 XNETS. v. 694. 


Occultas egisse vias subter mare; qui nunc 
Ore, Arethusa, tuo Siculis confunditur undis. 
Jussi numina magna loci veneramur; et inde 
Exsupero præpingue solum stagnantis Helori. 
Hinc altas cautes projectaque saxa Pachyni 
Radimus; et fatis numquam concessa moveri 
Apparet Camarina procul, campique Geloi, 
Immanisque Gela, fluvii cognomine dicta. 
Arduus inde Acragas ostentat maxima longe 
Mcenia, magnanimùm quondam generator equorum, 
Teque datis linquo ventis, palmosa Selinus ; 
Et vada dura lego saxis Lilybeia cæcis. 

Hinc Drepani me portus et illætabilis ora 
Accipit. Hic, pelagi tot tempestatibus actus, 
Heu! genitorem, omnis cure casusque levamen, 
Amitto Anchisen : hic me, pater optime, fessum 
Deseris, heu! tantis nequidquam erepte periclis! 
Nee vates Helenus, quum multa horrenda moneret, 
Hos mihi predixit luctus, non dira Celæno. 

Hic labor extremus, longarum hæc meta viarum. 
Hinc me digressum vestris deus appulit oris. 

Sic pater Eneas, intentis omnibus, unus 
Fata renarrabat divùm, cursusque docebat. 
Conticuit tandem, factoque hic fine quievit. 

LIBER IV. 


Ar regina, gravi jam dudum saucia cura, 
Vulnus alit venis, et cæco carpitur igni. 
Multa viri virtus animo, multusque recursat 
Gentis honos: hærent infixi pectore vultus, 
Verbaque; nec placidam membris dat cura quietem. 
Postera Phœbea lustrabat lampade terras, 
Humentemque Aurora polo dimoverat umbram ; 
Quum sic unanimam alloquitur male sana sororem : 
Anna soror, quæ me suspensam insomnia terrent ! 
Quis novus hic nostris successit sedibus hospes ! 
Quem sese ore ferens! quam forti pectore, et armis ! 
Credo equidem, nec vana fides, genus esse deorum, 
Degeneres animos timor arguit. Heu! quibus ille 
Jactatus fatis! que bella exhausta canebat ! 


Si mihi non animo fixum immotumque sederet 


Ne cui me vinclo vellem sociare jugali, 

Postquam primus amor deceptam morte fefellit; 
Si non pertæsum thalami tædæque fuisset ; 

Huic uni forsan potui succumbere culpæ. 

Anna, fatebor enim, miseri post fata Sychæi 


Conjugis, et sparsos fraterna cede Penates, 


Solus hic inflexit sensus, animumque labantem 
Impulit. Agnosco veteris vestigia flammæ. 

LIBER IV. 


Ar regina, gravi jam dudum saucia cura, 

Vulnus alit venis, et cœco carpitur 1gn1. 

Multa viri virtus animo, multusque recursat 

Gentis honos: hwrent infix1 pectore vultus, 

Verbaque; nec placidam membris dat cura quietem. 

Postera Phoœbea lustrabat lampade terras, 

Humentemque Aurora polo dimoverat umbram ; 

Quum sic unanimam alloquitur male sana sororem : 
Anna soror, que me suspensam insomnia terrent ! 

Quis novus hie nostris success1t sedibus hospes ! 

Quem sese ore ferens! quam forti pectore, et armis ! 

Credo equidem, nec vana fides, genus esse deorum. 

Degeneres animos timor arguit. Heu! quibus ille 

Jactatus fatis! qua bella exhausta canebat! 

Si mihi non animo ſixum immotumque sederet 

Ne cui me vinclo vellem sociare jugali, 

Postquam primus amor deceptam morte fefellit; 

Si non pertæsum thalami tædæque fuisset ; 

Huic uni forsan potui succumbere culpæ. 

Anna, fatebor enim, miseri post fata Sychwi 

Conjugis, et sparsos fraterna cede Penates, 

Solus hic inflexit sensus, animumque labantem 


Impulit. Agnosco veteris vestigia flamme. 

Abstulit: ille habeat secum, servetque sepulcro. 


220 ENEIS. v. 23. 


Sed mihi vel tellus optem prius ima dehiscat, 
Vel pater omnipotens adigat me fulmine ad umbras, 
Pallentes umbras Erebi, noctemque profundam, 
Ante, Pudor, quam te violo, aut tua jura resolvo. 
Ille meos, primus qui me sibi junxit, amores 


Sic effata, sinum lacrymis implevit obortis. 
Anna refert: O luce magis dilecta sorori, 
Solane perpetua mærens carpere juventa* 
Nec dulces natos, Veneris nec præmia noris? 
Id einerem aut Manes credis curare sepultos? 
Esto: ægram null: quondam flexere mariti; 
Non Libyæ, non ante Tyro; despectus Iarbas, 
Ductoresque alii quos Africa terra triumphis 
Dives alit: placitone etiam pugnabis amori? 
Nec venit in mentem quorum consederis arvis? 
Hinc Gætulæ urbes, genus insuperabile bello, 
Et Numidz infreni cingunt, et inhospita Syrtis : 
Hinc deserta siti regio, lateque furentes 
Barcæi. Quid bella Tyro surgentia dicam, 
Germanique minas? 
Dis equidem auspicibus reor, et Junone secunda, 
Huc cursum Iliacas vento tenuisse carinas. 
Quam tu urbem, soror, hanc cernes, que surgere regna, 
Conjugio tali! Teucriim comitantibus armis, 
Punica se quantis attollet gloria rebus ! 


v. 49. LIBER IV. 221 


Tu modo posce deos veniam; sacrisque litatis, 
Indulge hospitio, causasque innecte morandi; 
Dum pelago desævit hiems, et aquosus Orion, 
Quassatæque rates, dum non tractabile cœlum. 
His dictis incensum animum inflammavit amore, 
Spemque dedit dubiæ menti, solvitque pudorem. 
Principio delubra adeunt, pacemque per aras 
Exquirunt: mactant lectas de more bidentes 
Legiferæ Cereri, Phœboque, patrique Lyæo; 
Junoni ante omnes, cui vincla jugalia curæ. 
Ipsa, tenens dextra pateram, pulcherrima Dido 
Candentis vaccæ media inter cornua fundit: 
Aut ante ora deùm pingues spatiatur ad aras, 
Instauratque diem donis, pecudumque reclusis 
Pectoribus inhians, spirantia consulit exta. 


Heu! vatum ignaræ mentes! quid vota furentem, 


Quid delubra juvant? est mollis flamma medullas 
Interea, et tacitum vivit sub pectore vulnus. 
Uritur infelix Dido, totaque vagatur 

Urbe furens: qualis conjecta cerva sagitta, 
Quam procul incautam nemora inter Cresia fixit 
Pastor agens telis, liquitque volatile ferrum 
Nescius; illa fuga sylvas saltusque peragrat 
Dictæos: hæret lateri letalis arundo. 

Nunc media Enean secum per mcenia ducit, 
Sidoniasque ostentat opes, urbemque paratam: 


292 ENEIS. v. 75. 


Incipit effari, mediaque in voce resistit. 
Nunc eadem, labente die, convivia querit, 
Iliacosque iterum demens audire labores 
Exposcit, pendetque iterum narrantis ab ore. 


Post, ubi digressi, lumenque obscura vicissim 
Luna premit, suadentque cadentia sidera somnos, 
Sola domo meret vacua, stratisque relictis 
Incubat: illum absens absentem auditque videtque; 
Aut gremio Ascanium, genitoris imagine capta, 
Detinet, infandum si fallere possit amorem. 
Non cœptæ assurgunt turres; non arma juventus 
Exercet; portusve, aut propugnacula bello 
Tuta parant: pendent opera interrupta, minæque 
Murorum ingentes, æquataque machina ccelo. 
Quam simul ac tali persensit peste tener 
Cara Jovis conjux, nec famam obstare furori; 
Talibus aggreditur Venerem Saturnia dictis : 
Egregiam vero laudem et spolia ampla refertis 


Tuque puerque tuus, magnum et memorabile nomen, 


Una dolo divùm si femina victa duorum est! 


Nec me adeo fallit veritam te mcenia nostra, q f 


Suspectas habuisse domos Carthaginis altæ. 
Sed quis erit modus? aut quo nunc certamina tanta? 
Quin potius pacem æternam pactosque hymenæos 
Exercemus? habes tota quod mente petisti: 

Ardet amans Dido, traxitque per ossa furorem. 


v. 101. LIBER IV. 223 


Communem hune ergo populum paribusque regamus 
Auspiciis: liceat Phrygio servire marito, 
Dotalesque tuæ Tyrios permittere dextræ. 

Olli (sensit enim simulata mente locutam, 
Quo regnum Italiæ Libycas averteret oras) 
Sic contra est ingressa Venus: Quis talia demens 
Abnuat, aut tecum malit contendere bello? 
Si modo, quod memoras, factum fortuna sequatur. 
Sed fatis incerta feror si Juppiter unam 
Esse velit Tyriis urbem Trojaque profectis, 
Miscerive probet populos, aut fœdera jungi. 
Tu conjux; tibi fas animum tentare precando. 
Perge; sequar. Tum sic excepit regia Juno: 
Mecum erit iste labor: nunc qua ratione quod instat 
Confieri possit, paucis, adverte, docebo. 
Venatum Xneas unaque miserrima Dido 
In nemus ire parant, ubi primos crastinus ortus 
Extulerit Titan, radiisque retexerit orbem. 


His ego nigrantem commixta grandine nimbum, 
Dum trepidant alz, saltusque indagine cingunt, 
Desuper infundam, et tonitru cœlum omne ciebo. ' 
Diffugient comites, et nocte tegentur opaca ; 
Speluncam Dido dux et Trojanus eamdem 
Devenient. Adero; et, tua si mihi certa voluntas, 
Connubio jungam stabili, propriamque dicabo. 

Hic Hymenæus erit. Non adversata petenti 


224 ENEIS. v. 127. 


Annuit, atque dolis risit Cytherea repertis. 
Oceanum interea surgens Aurora relinquit. 
It portis jubare exorto delecta juventus: 
Retia rara, plagæ, lato venabula ferro, 
Massylique ruunt equites, et odora canum vis. 
Reginam thalamo cunctantem ad limina primi 
Pœnorum exspectant: ostroque insignis et auro 
Stat sonipes, ac frena ferox spumantia mandit. 
Tandem progreditur, magna stipante caterva, 
Sidoniam picto chlamydem circumdata limbo; 
Cui pharetra ex auro, crines nodantur in aurum, 
Aurea purpuream subnectit fibula vestem. 
Nec non et Phrygii comites, et lætus Iulus, 
Incedunt. Ipse ante alios pulcherrimus omnes 
Infert se socium Eneas, atque agmina jungit. 
Qualis, ubi hibernam Lyciam Xanthique fluenta 
Deserit, ac Delum maternam invisit Apollo, 
Instauratque choros; mixtique altaria circum 
Cretesque Dryopesque fremunt, pictique Agathyrs!: 
Ipse jugis Cynthi graditur, mollique fluentem 
Fronde premit crinem fingens, atque implicat auro; 
Tela sonant humeris. Haud illo segnior ibat 
Eneas: tantum egregio decus enitet ore. 
Postquam altos ventum in montes atque invia 
lustra, 
Ecce fer, saxi dejectæ vertice, capræ 

v. 152. LIBER IV. 225 


Decurrere jugis: alia de parte patentes 
Transmittunt cursu campos atque agmina cervi 


Pulverulenta fuga glomerant, montesque relinquunt. 


At puer Ascanius medus in vallibus acri 
Gaudet equo; jamque hos cursu, jam præterit illos; 
Spumantemque dari pecora inter inertia votis 
Optat aprum, aut fulvum descendere monte leonem. 
Interea magno misceri murmure cœlum 
Incipit: insequitur commixta grandine nimbus. 
Et Tyrii comites passim, et Trojana juventus, 
Dardaniusque nepos Veneris, diversa per agros 
Tecta metu petiere: ruunt de montibus amnes. 
Speluncam Dido dux et Trojanus eamdem 
Deveniunt: prima et Tellus et pronuba Juno 
Dant signum; fulsere ignes, et conscius æther 
Connubus; summoque ulularunt vertice nymphæ. 
Ille dies primus leti primusque malorum 
Causa fuit: neque enim specie famave movetur, 
Nee jam furtivum Dido meditatur amorem: 
Conjugium vocat; hoc prætexit nomine culpam. 
Extemplo Libya magnas it Fama per urbes; 
Fama, malum qua non aliud velocius ullum; 
Mobilitate viget, viresque acquirit eundo; 
Parva metu primo, mox sese attollit in auras; 
Ingrediturque solo, et caput inter nubila condit. 


Illam Terra parens, ira irritata deorum, 
1 Q 


226 ENEIS. v. 178. 


Extremam, ut perhibent, Cœo Enceladoque sororem 

Progenuit, pedibus celerem et pernicibus alis: 

Monstrum horrendum, ingens; cui, quot sunt cor— 
pore plumæ, 

Tot vigiles oculi subter, mirabile dictu, 

Tot linguæ, totidem ora sonant, tot subrigit aures. 

Nocte volat cœli medio terræque, per umbram 

Stridens, nec dulci declinat lumina somno. 

Luce sedet custos, aut summi culmine tecti, 

Turribus aut altis, et magnas territat urbes; 

Tam ficti pravique tenax quam nuntia veri. 

Hæc tum multiplici populos sermone replebat 

Gaudens, et pariter facta atque infecta canebat: 

Venisse Enean, Trojano a sanguine cretum, 

Cui se pulchra viro dignetur jungere Dido; 

Nunc hiemem inter se luxu, quam longa, fovere, 

Regnorum immemores, turpique cupidine captos. 

Hæc passim dea fœda virim diffundit in ora. 
Protinus ad regem cursus detorquet Iarban, 

Incenditque animum dictis, atque aggerat iras. 
Hic Hammone satus, rapta Garamantide nympha, 

Templa Jovi centum latis immania regnis, 

Centum aras posuit; vigilemque sacraverat ignem, 

Excubias diviim æternas; pecudumque cruore 

Pingue solum, et variis florentia limina sertis. 


Isque amens animi, et rumore accensus amaro, 

v. 203. LIBER IV. 227 


Dicitur ante aras, media inter numina divim, 
Multa Jovem manibus supplex orasse supinis: 
Juppiter omnipotens, cui nunc Maurusia pictis 
Gens epulata toris Lenæum libat honorem, 
Adspicis hæc? an te, genitor, quum fulmina torques, 
Nequidquam horremus? cæcique in nubibus ignes 
Terrificant animos, et inania murmura miscent? 
Femina, quæ, nostris errans in finibus, urbem 
Exiguam pretio posuit, cui littus arandum, 
Cuique loci leges dedimus, connubia nostra 
Reppulit, ac dominum Enean in regna recepit. 
Et nunc ille Paris, cum semiviro comitatu, 
Mzonia mentum mitra crinemque madentem 
Subnixus, rapto potitur: nos munera templis 
Quippe tuis ferimus, famamque fovemus inanem. 
Talibus orantem dictis, arasque tenentem, 
Audiit omnipotens, oculosque ad mcenia torsit 
Regia, et oblitos famæ melioris amantes. 
Tum sie Mercurium alloquitur, ac talia mandat: 
Vade age, nate, voca Zephyros, et labere pennis; 
Dardaniumque ducem, Tyria Carthagine qui nunc 
Exspectat, fatisque datas non respicit urbes, 
Alloquere, et celeres defer mea dicta per auras. 
Non illum nobis genetrix pulcherrima talem 
Promisit, Graiumque ideo bis vindicat armis; 


Sed fore qui gravidam imperiis belloque frementem | 


228 ANETS. v. 


Italiam regeret, genus alto a sanguine Teueri 
Proderet, ac totum sub leges mitteret orbem. 
Si nulla accendit tantarum gloria rerum, 
Nec super ipse sua molitur laude laborem; 
Ascanione pater Romanas invidet arces? 


Quid struit? aut qua spe inimica in gente moratur? 

Nec prolem Ausoniam et Lavinia respicit arva? 

Naviget; hec summa est: hic nostri nuntius esto. 
Dixerat. Ille patris magni parere parabat 

Imperio: et primum pedibus talaria nectit 

Aurea, quæ sublimem alis, sive æquora supra, 

Seu terram, rapido pariter cum flamine portant. 

Tum virgam capit: hac animas ille evocat Orco 

Pallentes, alias sub Tartara tristia mittit; 

Dat somnos, adimitque, et lumina morte resignat: 

Illa fretus agit ventos, et turbida tranat 

Nubila. Jamque volans apicem et latera ardua cernit 

Atlantis duri, lum qui vertice fulcit ; 

Atlantis, cinctum assidue cui nubibus atris 

Piniferum caput et vento pulsatur et imbri: 

Nix humeros infusa tegit; tum flumina mento 

Precipitant senis, et glacie riget horrida barba. 

Hic primum paribus nitens Cyllenius alis 

Constitit: hinc toto præceps se corpore ad undas 

Misit; avi similis, que circum littora, circum 

Piscosos scopulos, humilis volat æquora juxta. 

v. 255. LIBER IV. 229 


Haud aliter terras inter cœlumque volabat 
Littus arenosum ad Libyæ, ventosque secabat, 
Materno veniens ab avo Cyllenia proles. 

Ut primum alatis tetigit magalia plantis, 
nean fundantem arces ac tecta novantem 


Conspicit ; atque illi stellatus 1aspide fulva 


Ensis erat, Tyrioque ardebat murice læna 


Demissa ex humeris; dives quz munera Dido 
Fecerat, et tenui telas discreverat auro. 
Continuo invadit : Tu nunc Carthaginis altæ 
Fundamenta locas, pulchramque uxorius urbem 
Exstruis? heu! regni rerumque oblite tuarum ! 
Ipse deùm tibi me claro demittit olympo 
Regnator, cœlum et terras qui numine torquet; 


Ipse hæc ferre jubet celeres mandata per auras: 


Quid struis? aut qua spe Libycis teris otia terris? 
Si te nulla movet tantarum gloria rerum, 
Nec super ipse tua moliris laude laborem; 
Ascanium surgentem et spes heredis Iuli 
Respice, cui regnum Italiæ Romanaque tellus 
Debentur. Tali Cyllenius ore locutus 
Mortales visus medio sermone reliquit, 
Et procul in tenuem ex oculis evanuit auram. 

At vero Xneas adspectu obmutuit amens; 
Arrectæque horrore come, et vox faucibus hæsit. 
Ardet abire fuga, dulcesque relinquere terras, 


230 | ANETS. v. 281. 


Attonitus tanto monitu imperioque deorum. 
Heu! quid agat? quo nunc reginam ambire furentem 
Audeat affatu? que prima exordia sumat r 
Atque animum nunc huc celerem, nunc dividit illuc, 
In partesque rapit varias, perque omnia versat. 
Hzxc alternanti potior sententia visa est. 
Mnesthea, Sergestumque vocat, fortemque Cloanthum; 
Classem aptent taciti, socios ad littora cogant, 
Arma parent, et quæ sit rebus causa novandis 
Dissimulent: sese interea, quando optima Dido 
Nesciat, et tantos rumpi non speret amores, 
Tentaturum aditus, et quæ mollissima fandi 
Tempora, quis rebus dexter modus. Ocius omnes 
Imperio læti parent, ac jussa facessunt. 

At regina dolos (quis fallere possit amantem?) 
Præsensit, motusque excepit prima futuros, 
Omnia tuta timens: eadem impia Fama furenti 
Detulit armari classem, cursumque parari. 
Sevit inops animi, totamque incensa per urbem 
Bacchatur: qualis commotis excita sacris 
Thyias, ubi audito stimulant trieterica Baccho 
Orgia, nocturnusque vocat clamore Cithæron. 
Tandem his Anean compellat vocibus ultro : 

Dissimulare etiam sperasti, perfide, tantum 
Posse nefas, tacitusque mea decedere terra? 
Nec te noster amor, nec te data dextera quondam, 


v. 307. LIBER IV. 231 


Nec moritura tenet crudeli funere Dido? 

Quin etiam hiberno moliris sidere classem, 

Et medus properas Aquilonibus ire per altum, 

Crudelis? Quid? si non arva aliena domosque 

Ignotas peteres, et 'Troja antiqua maneret, 

Troja per undosum peteretur classibus æquor? 

Mene fugis? Per ego has lacrymas dextramque tu- 
am, te, 

(Quando aliud mihi jam miseræ nihil ipsa reliqui) 

Per connubia nostra, per inceptos hymenwos, 

Si bene quid de te merui, fuit aut tibi quidquam 

Dulce meum, miserere domus labentis, et istam, 

Oro, si quis adhuc precibus locus, exue mentem. 

Te propter Libycæ gentes Nomadumque tyranni 

Odere; infensi Tyrii: te propter eumdem 


Extinctus pudor, et, qua sola sidera adibam, 

Fama prior. Cui me moribundam deseris, hospes? 

Hoc solum nomen quoniam de conjuge restat. 

Quid moror? an mea Pygmalion dum mcenia frater 

Destruat, aut captam ducat Gætulus Iarbas? | 

Saltem si qua mihi de te suscepta fuisset [i 

Ante fugam soboles; si quis mihi parvulus aula 1 

Luderet Eneas, qui te tamen ore referret; 

Non equidem omnino capta ac deserta viderer. 
Dixerat. IIle Jovis monitis immota tenebat 

Lumina, et obnixus curam sub corde premebat. 


Q32 ENEIS. v. 332. 


Tandem pauca refert: Ego te, quæ plurima fando 

Enumerare vales, numquam, regina, negabo 

Promeritam; nec me meminisse pigebit Elissæ, 

Dum memor ipse mei, dum spiritus hos regit artus. 

Pro re pauca loquar. Neque ego hanc abscondere 
furto 

Speravi, ne finge, fugam; nec conjugis umquam 

Prætendi tedas, aut hæc in fœdera veni. 

Me si fata meis paterentur ducere vitam 

Auspicus, et sponte mea componere curas; 

Urbem Trojanam primum dulcesque meorum 

Relliquias colerem; Priami tecta alta manerent; 

Et recidiva manu posuissem Pergama victis. 

Sed nunc Italiam magnam Gryneus Apollo, 

Italiam Lyciæ jussere capessere sortes: 

Hic amor, hæc patria est. Si te Carthaginis arces 

Phonissam, Libycæque adspectus detinet urbis; 

Quz tandem Ausonia Teucros considere terra 

Invidia est? Et nos fas extera quærere regna. 

Me patris Anchisæ, quoties humentibus umbris 

Nox operit terras, quoties astra ignea surgunt, 

Admonet in somnis, et turbida terret imago: 

Me puer Ascanius, capitisque injuria Cari, 

Quem regno Hesperiæ fraudo et fatalibus arvis. 

Nune etiam interpres diviim, Jove missus ab ipso, 

(Testor utrumque caput) celeres mandata per auras 


v. 337. LIBER IV. 233 


Detulit: ipse deum manifesto in lumine vidi 
Intrantem muros, vocemque his auribus hausi. 
Desine meque tuis incendere teque querelis: 
Italiam non sponte sequor. 

Talia dicentem jam dudum aversa tuetur, 
Huc illuc volvens oculos, totumque pererrat 
Luminibus tacitis, et sie accensa profatur : 
Nec tibi diva parens, generis nec Dardanus auctor, 
Perfide; sed duris genuit te cautibus horrens 
Caucasus, Hyrcanzque admorunt ubera tigres. 
Nam quid dissimulo? aut quæ me ad majora reservo ? 
Num fletu ingemuit nostro? num lumina flexit? 
Num lacrymas victus dedit? aut miseratus amantem 

est? 
Quæ quibus anteferam? jam jam nec maxima Juno, 
Nec Saturnius hæc oculis pater adspicit æquis. 
Nusquam tuta fides. Ejectum littore, egentem, 
Excepi, et regni demens in parte locavi: 
Amissam classem, socios, a morte reduxi. 
Heu! furiis incensa feror! Nunc augur Apollo, 
Nunc Lyciz sortes, nunc et Jove missus ab ipso 
Interpres divùm fert horrida jussa per auras. 
Scilicet is superis labor est; ea cura quietos 
Sollicitat. Neque te teneo, neque dicta refello. 
I, sequere Italiam ventis; pete regna per undas. 
Spero equidem mediis, si quid pia numina possunt, 


234 ANETS. v. 382 


— . 


Supplicia hausurum scopulis, et nomine Dido 
Spe vocaturum. Sequar atris ignibus absens; 
Et, quum frigida mors anima seduxerit artus, 
Omnibus umbra locis adero: dabis, improbe, pœnas. 
Audiam; et hæc Manes veniet mihi fama sub imos, 
His medium dictis sermonem abrumpit, et auras 
Agra fugit, seque ex oculis avertit et aufert, 
Linquens multa metu cunctantem et multa parantem 
Dicere. Suscipiunt famulæ, collapsaque membra 
Marmoreo referunt thalamo, stratisque reponunt. 
At pius Aneas, quamquam lenire dolentem 
Solando cupit, et dictis avertere curas, 
Multa gemens, magnoque animum labefactus amore, 
Jussa tamen divùm exsequitur, classemque revisit. 
Tum vero Teucri incumbunt, et littore celsas 
Deducunt toto naves; natat uncta carina: 
Frondentesque ferunt remos et robora sylvis 
Infabricata, fugæ studio. 
Migrantes cernas, totaque ex urbe ruentes. 
Ac veluti ingentem formicæ farris acervum 
Quum populant, hiemis memores, tectoque reponunt: 
It nigrum campis agmen, predamque per herbas 
Convectant calle angusto; pars grandia trudunt 
Obnixæ frumenta humeris; pars agmina cogunt, 
Castigantque moras: opere omnis semita fervet. 
Quis tibi tunc, Dido, cernenti talia sensus? 


v. 408. LIBER lv. 233 


Quosve dabas gemitus, quum littora fervere late 
Prospiceres arce ex summa, totumque videres 
Misceri ante oculos tantis clamoribus æquor? 
Improbe amor, quid non mortalia pectora cogis! 
Ire iterum in lacrymas, iterum tentare precando 
Cogitur, et supplex animos submittere amori, 

Ne quid inexpertum frustra moritura relinquat. 
Anna, vides toto properari littore; circum 
Undique convenere; vocat jam carbasus auras; 
Puppibus et læti nautæ imposuere coronas. 

Hunc ego si potui tantum sperare dolorem, 

Et perferre, soror, potero. Miseræ hoc tamen unum 
Exsequere, Anna, mihi; solam nam perfſidus ille 
Te colere, arcanos etiam tibi credere sensus; 

Sola viri molles aditus et tempora noras. 

I, soror, atque hostem supplex affare superbum : 
Non ego cum Danais Trojanam exscindere gentem 
Aulide juravi, classemve ad Pergama mis1; 

Nec patris Anchisæ cinerem Manesve revelli. 

Cur mea dicta negat duras demittere in aures? 


Exspectet facilemque fugam ventosque ferentes. 
Non jam conjugium antiquum, quod prodidit, oro; 
Nec pulchro ut Latio careat, regnumque relinquat. 
Tempus inane peto, requiem spatiumque furori, 
Dum mea me victam doceat fortuna dolere. 


Quo ruit? Extremum hoc miseræ det munus amanti : 


236 


Extremam hanc oro veniam (miserere $0ror1s) : 


Quam mihi quum dederis, cumulatam morte remittam, 


Talibus orabat, talesque miserrima fletus 
Fertque refertque soror; sed nullis ille movetur 
Fletibus, aut voces ullas tractabilis audit. 

Fata obstant, placidasque viri deus obstruit aures. 
Ac veluti annoso validam quum robore quercum 
Alpini Boreæ, nunc hinc, nunc flatibus illinc 
Eruere inter se certant; it stridor, et alte 
Consternunt terram, concuss0 stipite, frondeés; 
Ipsa hæret scopulis; et quantum vertice ad auras 
#Xtherias, tantum radice in tartara tendit: 

Haud secus assiduis hinc atque hinc vocibus heros 
Tunditur, et magno persentit pectore curas: 
Mens immota manet; lacryme volvuntur inanes. 

Tum vero infelix fatis exterrita Dido 
Mortem orat; tædet coli convexa tueri. 

Quo magis inceptum peragat, lucemque relinquat, 
Vidit, turicremis quum dona imponeret aris, 
Horrendum dictu! latices nigrescere sacros, 
Fusaque in obscenum se vertere vina cruorem. 
Hoc visum nulli, non ipsi effata sorori. 

Præterea fuit in tectis de marmore templum 
Conjugis antiqui, miro quod honore colebat, 
Velleribus niveis et festa fronde revinctum: 
Hinc exaudiri voces et verba vocantis 

v. 460. LIBER IV. 


Visa viri, nox quum terras obscura teneret; 
Solaque culminibus ferali carmine bubo 
Sepe queri, et longas in fletum ducere voces. 
Multaque præterea vatum prædicta priorum 
Terribili monitu horrificant. Agit ipse furentem 
In somnis ferus Eneas: semperque relinqui 
Sola sibi, semper longam incomitata videtur 
Ire viam, et Tyrios deserta quærere terra. 
Eumenidum veluti demens videt agmina Pentheus, 
Et solem geminum, et duplices se ostendere Thebas: 
Aut Agamemnonius scenis agitatus Orestes, 
Armatam facibus matrem et serpentibus atris 
Quum fugit, ultricesque sedent in limine Dire. 
Ergo ubi concepit furias evicta dolore, 
Decrevitque mori, tempus secum ipsa modumque 
Exigit, et, mæstam dictis aggressa sororem, 
Consilium vultu tegit, ac spem fronte serenat : 
Inveni, germana, viam (gratare sorori) 
Que mihi reddat eum, vel eo me solvat amantem. 
Oceani finem juxta solemque cadentem, 
Ultimus Ethiopum locus est, ubi maximus Atlas 
Axem humero torquet stellis ardentibus aptum. 
Hinc mihi Massylæ gentis monstrata sacerdos, 
Hesperidum templi custos, epulasque draconi 
Quæ dabat, et sacros servabat in arbore ramos, 
Spargens humida mella soporiferumque papaver. 


238 ANETS. v. 486. 


Ilæc se carminibus promittit solvere mentes 
Quas velit, ast aliis duras immittere curas; 
Sistere aquam fluviis, et vertere sidera retro: 
Nocturnosque ciet Manes: mugire videbis 
Sub pedibus terram, et descendere montibus ornos. 
Testor, cara, deos, et te, germana, tuumque 
Dulce caput, magicas invitam aceingier artes. 
Tu secreta pyram tecto interiore sub auras 
Erige; et arma viri, thalamo que fixa reliquit 
Impius, exuviasque omnes, lectumque jugalem, 
Quo perii, superimponas. Abolere nefandi 


Cuncta viri monumenta jubet monstratque sacerdos. 


Hæc effata silet. Pallor simul occupat ora. 

Non tamen Anna novis prætexere funera sacris 
Germanam credit, nec tantos mente furores 
Concipit, aut graviora timet quam morte Sychæi. 
Ergo jussa parat. 

At regina, pyra penetrali in sede sub auras 
Erecta ingenti, tædis atque ilice secta, 
Intenditque locum sertis, et fronde coronat 
Funerea: super exuvias, ensemque relictum, 
Effigiemque toro locat, haud ignara futuri. 

Stant are circum; et crines effusa sacerdos 
Ter centum tonat ore deos, Erebumque, Chaosque, 
Tergeminamque Hecaten, tria virginis ora Dian. 
Sparserat et latices simulatos fontis Averni. 

v. 312. LIBER IV. 239 


Falcibus et messe ad lunam quæruntur ahenis 

pubentes herbæ, nigri cum lacte veneni. 

Quæritur et nascentis equi de fronte revulsus 

Et matri præreptus amor. 

Ipsa mola, manibusque piis, altaria juxta, 

Unum exuta pedem vinclis, in veste recincta, 

Testatur moritura deos, et conscia fati 

Sidera: tum, si quod non æquo fœdere amantes 

Cure numen habet, justumque memorque precatur. 
Nox erat, et placidum carpebant fessa soporem 

Corpora per terras; sylvæque et sæva quierant 

Xquora; quum medio volvuntur sidera lapsu; 


Quum tacet omnis ager; pecudes, pictæque volucres, 


Quæque lacus late liquidos, quæque aspera dumis 
Rura tenent, somno positæ sub nocte silenti 
Lenibant curas, et corda oblita laborum. 

At non infelix animi Phoenissa; neque umquam 
Solvitur in somnos, oculisve aut pectore noctem 
Accipit: ingeminant cure; rursusque resurgens 
Sevit amor, magnoque irarum fluctuat æstu. 

Sic adeo insistit, secumque ita corde volutat : 

En quid ago? rursusne procos irrisa priores 
Experiar? Nomadumque petam connubia supplex, 
Quos ego sim toties jam dedignata maritos? 
Iliacas igitur classes atque ultima Teucrim 

Jussa sequar? quiane auxilio juvat ante levatos 

Aut bene apud memores veteris stat gratia facti? 
Quis me autem, fac velle, sinet? ratibusve superbis 
Invisam accipiet? Nescis, heu! perdita, necdum 
Laomedonteæ sentis perjuria gentis ? 
Quid tum? sola fuga nautas comitabor ovyantes ? 
An Tyriis omnique manu stipata meorum 
Inferar? et quos Sidonia vix urbe revelli 
Rursus agam pelago, et ventis dare vela jubebo? 
Quin morere, ut merita es; ferroque averte dolorem. 
Tu, lacrymis evicta meis, tu prima furentem 
His, germana, malis oneras, atque objicis hosti. 
Non licuit thalami expertem sine crimine vitam 
Degere more feræ, tales nec tangere curas! 
Non servata fides cineri promissa Sychæo! 
Tantos illa suo rumpebat pectore questus. 

Eneas celsa in puppi, jam certus eundi, 
Carpebat somnos, rebus jam rite paratis. 
Huic se forma dei vultu redeuntis eodem 
Obtulit in somnis, rursusque ita visa monere est; 
Omnia Mercurio similis, vocemque, coloremque, 
Et crines flavos, et membra decora juventa: 
Nate dea, potes hoc sub casu ducere somnos ? 
Nec que te circum stent deinde pericula cernis? 
Demens! nec Zephyros audis spirare secundos? 
Ila dolos dirumque nefas in pectore versat, 
Certa mori, varioque irarum fluctuat æstu. 

Non fugis hinc preceps, dum præcipitare potestas? 
Jam mare turbari trabibus, sævasque videbis 
Collucere faces, jam fervere littora flammis, 

Si te his attigerit terris Aurora morantem. 

Eia age, rumpe moras: varium et mutabile semper 
Femina. Sic fatus, nocti se immiscuit atræ. 

Tum vero Aneas, subitis exterritus umbris, 
Corripit e somno corpus, sociosque fatigat : 
Præcipites vigilate, viri, et considite transtris; 
Solvite vela citi. Deus, æthere missus ab alto, 
Festinare fugam tortosque incidere funes 
Ecce iterum stimulat. Sequimur te, sancte deorum, 
Quisquis es, imperioque iterum paremus ovantes. 
Adsis o, placidusque juves, et sidera cœlo 
Dextra feras. Dixit: vaginaque eripit ensem 


Fulmineum, strictoque ferit retinacula ferro. 


Idem omnes simul ardor habet: rapiuntque, ruuntque: 


Littora deseruere: latet sub classibus æquor: 
Adnixi torquent spumas, et cærula verrunt. 

Et jam prima novo spargebat lumine terras 
Tithoni croceum linquens Aurora cubile: 
Regina e speculis ut primum albescere lucem 
Vidit, et æquatis classem procedere velis, 
Littoraque et vacuos sensit sine remige portus ; 
Terque quaterque manu pectus percussa decorum, 


Flaventesque abscissa comas : Proh Juppiter! ibit 
1 R 

Hic, ait, et nostris illuserit advena regnis* 

Non arma expedient, totaque ex urbe sequentur, 

Deripientque rates alii navalibus? Ite: 

Ferte citi flammas, date vela, impellite remos. 

Quid loquor? aut ubi sum? que mentem 1nsania 
mutat 7 

Infelix Dido! nunc te facta impia tangunt. 

Tum decuit, quum sceptra dabas. En dextra fidesque! 

Quem secum patrios aiunt portasse Penates, 

Quem subusse humeris confectum ætate parentem ! 

Non potui abreptum divellere corpus, et undis 

Spargere? non socios, non ipsum absumere ferro 

Ascanium, patriisque epulandum ponere mensis? 

Verum anceps pugne fuerat fortuna. Fuisset. 

Quem metui moritura? Faces in castra tulissem; 

Implessemque foros flammis; natumque patremque 

Cum genere extinxem: memet super ipsa dedissem. 

Sol, qui terrarum flammis opera omnia lustras, 

Tuque harum interpres curarum et conscia Juno, 

Nocturnisque Hecate triviis ululata per urbes, 

Et Diræ ultrices, et di morientis Elissæ, 

Accipite hæc, meritumque malis advertite numen, 

Et nostras audite preces. Si tangere portus 

Infandum caput ac terris adnare necesse est, 

Et sic fata Jovis poscunt, hic terminus hæret; 

At bello audacis populi vexatus et armis, 

Finibus extorris, complexu avulsus luli, 

Auxilium imploret, videatque indigna suorum 

Funera; nec, quum se sub leges pacis iniquæ 

Tradiderit, regno aut optata luce fruatur; 

Sed cadat ante diem, mediaque inhumatus arena. 

Hæc precor: hanc vocem extremam cum sanguine 
fundo. | 

Tum vos, o Tyrii, stirpem et genus omne futurum 

Exercete ods, cinerique hec mittite nostro 

Munera : nullus amor populis nec fœdera sunto. 

Exoriare aliquis nostris ex ossibus ultor, 

Qui face Dardanios ferroque sequare colonos, 

Nunc, olim, quocumque dabunt se tempore vires. 

Littora littoribus contraria, fluctibus undas, 

Imprecor, arma armis: pugnent ipsique nepotesque. 
Hæc ait, et partes animum versabat in omnes, 

Invisam quærens quamprimum abrumpere lucem. 

Tum breviter Barcen nutricem affata Sychw@i, 

Namque suam patria antiqua cinis ater habebat: 

Annam, cara mihi nutrix, huc siste sororem : 

Dic corpus properet fluviali spargere lympha, 

Et pecudes secum et monstrata piacula ducat; 

Sic veniat: tuque ipsa pia tege tempora vitta. 

Sacra Jovi Stygio, quæ rite incepta paravi, 

Perficere est animus, finemque imponere curis, 

Dardaniique rogum capitis permittere flammæ. 

Sic ait. Illa gradum studio celerabat anili. 

At trepida, et cœptis immanibus effera Dido, 
Sanguineam volvens aciem, maculisque trementes 
Intertusa genas, et pallida morte futura, 
Interiora domus irrumpit limina, et altos 
Conscendit furibunda rogos, ensemque recludit 
Dardanium, non hos quæsitum munus in usus. 
Hic, postquam Iliacas vestes notumque cubile 
Conspexit, paulum lacrymis et mente morata, 
Incubuitque toro, dixitque novissima verba : 

Dulces exuviæ, dum fata deusque sinebant, 
Accipite hanc animam, meque his exsolvite curis. 
Vixi, et quem dederat cursum fortuna peregi: 

Et nunc magna mei sub terras ibit imago. 
Urbem preclaram statui; mea mcenia vidi; 

Ulta virum, pœnas inimico a fratre recepi; 
Felix, heu! nimium felix, si littora tantum 
Numquam Dardaniz tetigissent nostra carinæ! 
Dixit, et os impressa toro, Moriemur inultæ! 
Sed moriamur, ait: sic, sic juvat ire sub umbras. 
Hauriat hunc oculis ignem crudelis ab alto 
Dardanus, et nostre secum ferat omina mortis. 

Dixerat; atque illam media inter talia ferro 
Collapsam adspiciunt comites, ensemque Cruore 
Spumantem, sparsasque manus. It clamor ad alta 
Atria; concussam bacchatur fama per urbem; 

Lamentis, gemituque, et femineo ululatu, 
Tecta fremunt ; resonat magnis plangoribus æther. 
Non aliter quam si immissis ruat hostibus omnis 
Carthago, aut antiqua Tyros, flammæque furentes 
Culmina perque hominum volvantur perque deorum. 
Audiit exanimis, trepidoque exterrita cursu, 
Unguibus ora soror fœdans, et pectora pugnis, 
Per medios ruit, ac morientem nomine clamat : 
Hoe illud, germana, fuit? me fraude petebas ? 
Hoc rogus 1ste mihi, hoc ignes aræque parabant? 
Quid primum deserta querar? comitemne sororem 
Sprevist1 moriens? eadem me ad fata vocasses ; 
Idem ambas ferro dolor, atque eadem hora, tulisset. 
His etiam struxi manibus, patriosque vocavi 
Voce deos, sic te ut posita, crudelis! abessem ? 
Extinxti te, meque, soror, populumque, patresque 
Sidonios, urbemque tuam. Date vulnera lymphis, 
Abluam; et, extremus si quis super halitus errat, 
Ore legam. Sie fata, gradus evaserat altos, 
Semianimemque sinu germanam amplexa fovebat 
Cum gemitu, atque atros siccabat veste cruores. 
Illa, graves oculos conata attollere, rursus 
Deficit : infixum stridit sub pectore vulnus. 
Ter sese attollens cubitoque adnixa levavit, 
Ter revoluta toro est; oculisque errantibus alto 


Quesivit clo lucem, ingemuitque repertam. 

Tum Juno omnipotens, longum miserata dolorem 
Difficilesque obitus, Irim demisit Olympo, 
Quæ luctantem animam nexosque resolveret artus. 
Nam, quia nec fato, merita nec morte, peribat, 
Sed misera ante diem, subitoque accensa furore, 
Nondum illi flavum Proserpina vertice crinem 
Abstulerat, Stygioque caput damnaverat Orco. 
Ergo Iris, croceis per cœlum roscida pennis, 
Mille trahens varios adverso sole colores, 
Devolat, et supra caput adstitit : Hunc ego Diti 
Sacrum jussa fero, teque isto corpore solvo. 
Sic ait, et dextra crinem secat: omnis et una 
Dilapsus calor, atque in ventos vita recessit. 

